Aharen Ge Hiy Halaaku Kurias, Thibaa Ah Aharen Halaakeh Noon - Vaguthu\nއަހަރެންގެ ހިތް ހަލާކު ކުރިޔަސް ތިބާއަށް އަހަރެން ހަލާކެއް ނޫން\nއަހަރެން ދޫކޮށްލާފައި ދިއުމުން މުޅި ދުނިޔެ ނިމުނީއޭ އަހަންނަށް ވިސްނުނެވެ. އަހަރެންގެ ދިރިއުޅުން މިހިސާބުން ނިމުނީ ކަމަށާއި އިތުރަށް ދުނިޔޭގައި ހުރުމުގެ ބޭނުމެއް ނެތް ކަމަށް ވިސްނުނެވެ. އަހަރެން ތިބާއާ އެކުގައި ވީއިރު އަހަރެންގެ ހުރިހާ ކަމެއް ދޫކޮށްލާފައި ހަމައެކަނި ތިބާގެ ބައިވެރިއާ ކަމުގައި ހުރެދިނީމުއެވެ.\nތިބާ އަހަރެން ދޫކޮށްފަ ދިއުމުން އަހަރެން ހުރީ ހަދާނެ ގޮތް ހުސްވެފައެވެ. އޭރު އަހަރެން ހީކުރީ އަހަރެން ދިރިއުރުމުގެ މާނައެއް ނެތްކަމަށެވެ. ތިބާ އަކީ އަހަރެންގެ ހަޔާތަށް އުފާވެރިކަން ގެނެސްދީ އަހަރެންގެ މޫނުމައްޗަށް ހިނިތުންވުން ގެނެސްދޭން އެނގުނު ފުރަތަމަ މީހާވެސްމެއެވެ. ނަމަވެސް އެދުވަސްތައް ނިމި އެދިޔައީއެވެ.\nތިބާ އެނބުރި އާދޭތޯ އަހަރެންގެ ގިނަ ވަގުތު ރޮއި ހޭދަ ކުރި ދުވަސްތައް އަހަރެންގެ ހަނދާނުން ފިލައިގެން ނުދެއެވެ. އަހަރެން ހުރިހާ ކަމެއް ގުރުބާން ކޮށްގެންވެސް ތިބާގެ އަޑު އަހާލާ ތިބާގެ މޫނު އަދި އެއްފަހަރު ނަމަވެސް ދެކިލަން ބޭނުންވިއެވެ.\nއަހަންނަކީ މޮޔަވެގެން އުޅޭ މީހެކޭ ވެސް ހިތައް އަރާނެއެވެ. އަހަރެން އެކަން ގަބޫލުވެސް ކުރަމުއެވެ. އެކަމަކު ކުރާނީ ކީތް ހެއްޔެވެ. މިއީ އޭރު އަހަރެންގެ ކަންތައް ހުރި ގޮތެވެ. އޭރު އަހަރެންގެ ނަފްސަށް ފާއިދާ ހުރި އެއް ކަމެއްވެސް އަހަރެން ނުކުރަމެވެ. ސަބަބަކީ އަހަރެން ތިބާއާ ދޭތެރޭ ވިސްނުން ނޫން އެހެން އެއްވެސް ކަމެއް ކުރަން ބޭނުން ނުވާތީއެވެ.\nތިބާގެ މޮޅު ހިޔާލީ ފޮނި ވާހަކަތައް އަބަދު ހެން ސިކުނޑީގައި އެނބުރެމުން ދެއެވެ. އަހަރެން ނިދުނަސް ހުވަފެނުގައި ފެންނަނީ ތިބާ އާއި އެކީ އުފާ ވެރިކަމާ އެކީ އުޅޭ މަންޒަރުތަކެވެ. ތިބާ އަހަންނާ ވަކިވެގެން އެދިޔަ ގޮތް އިއްސާސް ވެ އަހަރެންގެ ކުރިމަގު އުޖާލާކޮށް ކުރިއަށްނުދެވޭނެ ކަން އަހަރެންގެ ޒަމީރު އަހަންނަށް ވިސްނުވަ ދިނެވެ.\nއޭރު އެކަމައް އަލިމަގެއްވެސް އަހަންނަކަށް ނުފެނެއެވެ. އެ އަޑިގަނޑުން އަރައިގަންނަން އޭރު ކައިރީ އުޅުނު ރައްޓެހިންގެ ވެސް ހިތްވަރެއް ނުލިބުނެވެ. އާއިލާގެ ފަރާތުން ވެސް ލިބުނީ މަލާމާތުގެ ބަސްތަކެވެ. އަހަންނަށް ގަބޫލު ކުރެވުނީ އަހަރެން ނޭވާލާ ހިނދަކު އަހަރެން އުޅެން ޖެހޭނީ މި ހިތްދަތި ކަމުގައި ކަމެވެ.\nނަމަވެސް ކަންތައްތައް އަހަރެންގެ ދިިިރިއުޅުމުގައި ވެގެން ދިޔައީ އަހަރެން ހީކުރި ގޮތަކަށް ނޫނެވެ. އެ ހިތްދަތިކަން މިހާރު އަހަރެންނަކަށް އިހްސާސް އެއް ނުވެއެވެ. މިހާރުވެސް އަހަރެން ތިބާ މަތިން ހަނދާންވެއެވެ. ނަމަވެސް ތިބާއާ ނުލާ ނޫޅެވޭނެ އޭ ހިތަކަށް ނާރައެވެ. އެހިސާބުން ފެށިގެން އަހަންނައް ތިބާ ނެތަކަސް އުފަލުގައި އަހަންނަށް އުޅެވިދާނެކަން އަހަރެންގެ ޒަމީރު އަހަންނަށް ވިސްނައިދިނެވެ. މިއަދު ނޫނީ މާދަމާ އަހަރެން ހަމަޔަކަށް އެޅޭނެކަން އަހަންނަށް ޔަގީން ވެގެން ދިޔައެވެ.\nއަހަރެންގެ ދިރިއުޅުމުން ތިބާ ދިއުން އެއީ އަހަންނައްޓަކައި ތިބާ ކޮށްދިން ރަނގަޅު ކަމެއްކަން އަހަންނަށް ވެސް ވިސްނުނެވެ. ތިބާގެ ގިނަ ހަގީގަތްތަކެއް އަހަންނަށް ވެސް އެނގިގެންދިއުމާ އެކީގަވެސް މެއެވެ.\nތިބާއަކީ އަހަންނަށް ދިރިއުޅުމުގައި ކުރެވުނު ވަރަށް ވެސް ބޮޑު ތަޖްރިބާއެކެވެ. އަހަރެންގެ ދިރިއުޅުން ތިބާއާ ނުލާ ނޫޅެވޭނެ ކަމާ އަހަރެންގެ ހަޔާތް ތިބާ ދިއުމުން ނިމިގެން ދިޔައީ ކަމައް އަހަންނަށް ވިސްނިފަ އޮތް ގޮތުން އެއީ މުޅިންވެސް މޮޔަ ވިސްނުމެއް ކަން އަހަންނަށް ވިސްނުނެވެ.\nއަހަރެން ޒިންމާދާރު އަންހެނަކަށް ވީ އަހަރެން ތިބާ ދެކެވީ ލޯތްބަކުން ނޫން ކަން އަހަންނަށް ވިސްނުނެވެ.ތިބާގެ ފަރާތުން އެތައްކަމެއް ދަސް ވެސްވިއެވެ. ނޭނގޭ އެތައްމެ ކަމެއްވެސް އެނގިގެންދިޔައެވެ. މައުލޫމާތުގެ ހަޒާނާ ވަރަށް ވެސް މުއްސަންދި ވެގެންދިޔައެވެ. ތިބާ އަށް އެކަންތަކުގައި ޝުކުރުވެރިވެސް ވަމުއެވެ.\nތިބާގެ ފޮނި ފޮނި ވާހަކަތަކުގެ ޖާދޫގައި ތިބާއަހަރެން ޖެއްސުވީމުއެވެ. އެކަމަކު ތިބާ އަހަރެންގެ ދިރިއުޅުން ހަލާކުކޮށް ނުލަމުއެވެ. ތިބާ އަހަންނަކަށް ގެއްލުމެއް ނުދެއެވެ. އަހަންނަށް ކުރީކޮޅުގައި އެހެންމީހެއްދެކެ ތިބާދެކެވީ ލޯބި ނުވެވޭނެ ކަމަށް ހީކުރެވެއެވެ.\nތިބާ ދިއުމަށްފަހު އެހެން ދެވަނަ މީހަކާ ތިބާއާ މެދު އުފެދުނު ގުޅުމެއް ނުބޭއްވިދާނެ ކަމާއި ތިބާ އާއި މެދު ބޭއްވުނު ގާތްކަމާއި ތިބާއަށް ކުރެވުނު އިތުބާރު ނުކުރެވޭނެ ކަމުގެ ބިރު ހީވާން ފެށިއެވެ. ތިބާ އަހަންނަށް ހަދާލި ގޮތް އެހެން މީހުންވެސް ހަދާނެއޭ ވިސްނެއެވެ. ތިބާ އަހަރެން ދޫކޮށްފަ ދިއުމުން އެ ހިތްދަތި ވޭނީ ދުވަސް ތަކުން އަހަރެން ސަލާމަތްވެފަ ހުއްޓާ އަނެއްކާ ވެސް އެފަދަ ކަމެއް ދެން ދިމާވާ މީހެއްގެ ފަރާތުން ވެސް ވެދާނެ ބިރު އަދިވެސް އަހަރެންނަށް އޮވެއެވެ.\nކޮންމެ ގޮތެއްވިޔަސް ތިބާގެ ފަރާތުން ލޯބި ވުމަކީ ކިހިނެތްވާ ކޯއްޗެއްކަން އަހަންނަށް ދަސްވެގެންދިޔައެވެ. އޭގެ ސަބަބުން ލިބޭ ހިތްދަތިކަމާ ކެކުޅުން ތަކުން ސަލާމަތް ވާން ވަގުތު އަހަރެން އަހަންނަށް ދޭންޖެހޭ ކަންވެސްމެއެވެ. ތިބާ ހުއްޓަސް ނެތަސް އަހަރެން ދިރިއުޅުމައިގެން އަހަރެން ދާންޖެހޭ ކަމެވެ. ތިބާ އަހަންނަށް ދަސްކޮށް ދިނީ އެއްވެސް މީހަކަށް އަހަރެންގެ ހަޔާތާ ކުޅެން ފުރުސަތު ދީގެން ނުވާނެކަމެވެ.\nތިބާ އަހަރެން ދެކެ ލޯބި ނުވިކަމުގަވީ ނަމަވެސް އަހަރެންގެ އަމިއްލަ ނަފްސު ދެކެ އަހަރެން ލޯބި ނުވި ވަރަކަށް އެހެން މީހަކު ނުވާނެ ކަން އަހަންނަށް ބުނެދިނީމުއެވެ. އަހަރެންގެ އެންމެ ގާތް ރަޙްމަތްތެރިއަކީ ހުދު އަހަރެން ކަމުގައި ހަދަން ޖެހޭ ކަން ތިބާ އަހަންނަށް ވިސްނައިދީފީ މުއެވެ.\nއާއެކެވެ ! ހަގީގީ ލޯތްބަށް އެއީ ވާ އެއްޗެއްކަން ގަބޫލު ކުރަން އަހަންނަށް ވަރަށްވެސް އުނދަގޫ އެއްޗަކަށް ތިބާ ހަދާލީމުއެވެ. ނަމަވެސް އަދިވެސް އަހަރެން އުންމީދު ކަނޑާނުލަމެވެ. އަހަރެން ކަންކަމުގައި ގެންގުޅޭ އަޒުމްގައި ތިބާ ކުޅެލީމުއެވެ އެހެނަސް އަހަރެންނަކީ ކެރިގެން ކަންކަމާ ކުރިމަތިލާން ފަސްޖެހޭނެ މީހަކަށް ތިބާ އަހަރެން ނަހަދަމުއެވެ.\nއާއެކެވެ! ތިބާ އަހަރެންގެ ވަރަށް ގިނަ ކަންތަކަށް ބަދަލު ގެނެވުއީމެވެ. އެބަދަލުތަކާ އެކީ އަހަރެން މިހާރު ވެސް ހުރީ ހަމަ އެގޮތުގައެވެ.\nއަހަރެން ކިތަންމެ ރުޅި އައެއް ކަމަކު އަހަރެން އެއްވެސް ގޮތަކުން ތިބާއަކަށް އެއްވެސް ދެރައެއް ގެއްލުމެއް ލިބުމަކަށް ނޭދޭނަމެވެ.\nއާއެކެވެ! ތިބާ އަހަންނަށް ހިތްދަތިކަން ދިނީ މުއެވެ. އެ ހިތްދަތިކަމުން އަހަރެން ސަލާމަތްކުރާނަމެވެ. އެއްވެސް ޝައްކެއް ނެތެވެ. ތިބާ އަހަރެން ހިތްކުދިކުދި ކުރީމުއެވެ. އެކަމަކު ތިބާ އަހަރެން ހަލާކުގެ ތެރެއަށް ވައްޓާ ނަޖިސްކޮށް މުޖްތަމައުގެ ތެރޭގައި އަހަރެންގެ ނަން ވެއްޔާ މޮޑެނުލަމުއެވެ. އެއީ މިއަދު އަހަރެންގެ ކުރިއެރުމުގެ ވެސް އެންމެ ބޮޑު އެއް ސިއްރެވެ. އަހަރެންގެ ކާމިޔާބުވެސްމެއެވެ.\nބްރިޖާޓަންގެ ތަރި ނިކޮލާ ކޫލަން ފަލަ ކަމަށް ބުނެ ފާޑުކިޔުން ތަކެއް އަމާޒުވެއްޖެ\nރިއާ "ޗެހެރޭ" އިން ފެނިދާނެތަ؟\nފެބުރުއަރީ 18, 2021 13:20\nމީ ކޯއްޗެއް !؟


Thinadhoo In Miadhu 32 Meehaku Covidah Fassivehjje ތިނަދޫއިން މިއަދު 32 މީހަކު ކޮވިޑަށް ފައްސިވެއްޖެ – Huvadhoo News Thinadhoo In Miadhu 32 Meehaku Covidah Fassivehjje Huvadhoo News\nތިނަދޫއިން މިއަދު 32 މީހަކު ކޮވިޑަށް ފައްސިވެއްޖެ\nތިނަދޫ ކޮމިޔުނިޓީ ސެންޓަރ / މިހާރު ކޮވިޑް ސާމްޕަލް ނާގާ އިމާރާތް -- ހުވަދޫ ފޮޓޯ: މުހައްމަދު އަޚްތަރު\nގދ ތިނަދޫއިން ވޭތުވެދިޔަ 24 ގަޑިއިރުތެރޭ އިތުރު 32 މީހަކު ކޮވިޑް-19 އަށް ފައްސިވެއްޖެއެވެ.\nތިނަދޫގައި ހުންނަ ޑރ އަބްދުއްސަމަދު މެމޯރިއަލް ހޮސްޕިޓަލުން ނެރެފައިވާ އަދާހަމައިން ދައްކާގޮތުގައި މިއަދު ތިނަދޫއިން 32 މީހަކު ފައްސިވެފައިވާއިރު ބަލިން ފަސޭހަވެފައިވަނީ 40 މީހެކެވެ. އެއާއެކު ތިނަދޫގެ އެކްޓިވް ކޭސްގެ އަދަދަކީ 360 އެވެ.\nމިއަދު ތިނަދޫއިން ފައްސިވި މީހުންގެ ތެރޭގައި ކޮންޓެކްޓް ޓްރޭސިންގެ ގޮތުގައި ފާހަގަ ކުރެވިފައިވާ 26 މީހެއްގެ އިތުރުން ބަލީގެ އަލާމާތް ހުރެގެން ފްލޫ ކްލިނިކަށް ދެއްކި6މީހަކު ހިމެނެއެވެ.\nތިނަދޫއިން މިހާތަނަށް ޖުމްލަ 1789 މީހަކު ކޮވިޑް-19 އަށް ފައްސިވެފައިވާއިރު ބަލިން ފަސޭހަވެފައިވަނީ 1424 މީހެކެވެ. ތިނަދޫގައި ހުންނަ ކޮވިޑް ފެސިލިޓީގައި ފަރުވާ ދެމުންދަނިކޮށް5މީހަކު ނިޔާވެފައިވާއިރު މިވަގުތު ފެސިލިޓީގައި އެއްވެސް މީހަކު އެޑްމިޓް ކޮށްފައި ނުވެއެވެ.


vnews - America in baavvaa conference ga baiveri nuvaanan: Palestine\nއެމެރިކާއިން ބަހްރެއިންގައި ބާއްވާ އިގްތިސާދީ ކޮންފަރެންސްގައި ބައިވެރި ނުވާނޭކަމަށް ފަލަސްތީނުން ބުނެފި\nފަލަސްތީނުގެ ބޮޑުވަޒީރު މުހަންމަދު ޝްތައްޔާ މިއަދު ބޭއްވި ކެބިނެޓް ޖަލްސާއަށް ވަޑައިގަންނަވަނީ:\nހިފާފައިވާ ހުޅަނގު އައްސޭރިއާއި ޣައްޒާއަށް އަމާޒުކޮށްގެން އެމެރިކާއިން އަންނަމަހު ބަހްރެއިންގައި ބާއްވާ އިގްތިސާދީ ކޮންފަރެންސްގައި ބައިވެރި ނުވާނޭ ކަމަށް ފަލަސްތީނުން ބުނެފިއެވެ.\nފަލަސްތީނުން ބުނެފައިވަނީ، މިފަދަ ކޮންފަރެންސެއް މި ބާއްވަނީ ފަލަސްތީނާ އެއްވެސް މަޝްވަރާއެއްވެސް ކޮށްފައި ނޫން ކަމަށެވެ.\nޖޫންމަހުގެ 25-26 އަށް ބަހްރެއިންގެ ވެރިރަށް މަނާމާގައި ބާއްވާ މި ކޮންފަރެންސަކީ، ފަލަސްތީނުގެ ރަށްތަކުގައި ބައިނަލްއަގްވާމީ އިންވެސްޓްމަންޓް އިތުރުކޮށް، އެކަމުގެ ފުރުސަތު ދުނިޔެއަށް ހުޅުވާލުމަށް ބާއްވާ ކޮންފަރެންސެކެވެ.\nމިއީ އެކަމަށް ލިބިގެންދާނެ ފަހި ފުރުސަތެއް ކަމަށް ބުނެ އެމެރިކާއިންވަނީ ދުނިޔޭގެ ކުންފުނިތަކާއި، ޖަމާއަތްތަކަށް މި ކޮންފަރެންސްގައި ބައިވެރިވުމަށް ގޮވާލާފައެވެ.\nއެގޮތުން، ޔޫރަޕާއި، މެދުއިރުމައްޗާއި އޭޝިޔާގެ ގައުމުތަކުގެ މަންދޫބުންނާއި، ވިޔަފާރިންނާއި، މާލީ ވަޒީރުން ބައްދަލުވުމުގައި ބައިވެރިވެވަޑައި ގަންނަވާނޭ ކަމަށް އެމެރިކާގެ އޮފިޝަލުން އުންމީދު ކުރައްވައެވެ.\nމި ކޮންފަރެންސް ބާއްވާކަން އެމެރިކާއިން އިއްލާން ކޮށްފައިވަނީ އިއްޔެއެވެ. އަދި ބުނެފައިވަނީ މިއީ މެދުއިރުމަތީގެ ސުލްހައަށް އެމެރިކާއިން އެކަށައަޅާފައިވާ ސުލްހައިގެ މަޝްރޫއުގެ ބައެއް ކަމަށެވެ.\nފަލަސްތީނުގެ ބޮޑުވަޒީރު މުހަންމަދު ޝްތައްޔާ ވިދާޅުވީ، މަނާމާ ކޮންފަރެންސާ ގުޅޭގޮތުން އެމެރިކާއިން ފަލަސްތީނު ސަރުކާރާ އެއްވެސް ވާހަކައެއް ނުދައްކާ ކަމަށެވެ.\nމިކަމާ ގުޅޭގޮތުން ފަލަސްތީނު ސަރުކާރުގެ ކެބިނެޓް ބައްދަލުވުމެއްވެސް މިއަދު ބާއްވާފައި ވެއެވެ.\nކެބިނެޓް ބައްދަލުވުމަށްފަހު ފަލަސްތީނު ސަރުކާރުގެ ސޯޝަލް ޑިވެލޮޕްމަންޓް މިނިސްޓަރ އަހްމަދު މަޖްދަލާނީ ވިދާޅުވީ، މަނާމާ ކޮންފަރެންސްގައި ފަލަސްތީނުގެ އެއްވެސް ބައިވެރިވުމެއް ނޯންނާނޭ ކަމަށެވެ. އަދި ފަލަސްތީނު ތަމްސީލުކުރުމުގެ ނަމުގައި އެ ކޮންފަރެންސްގައި ބައިވެރިވާނީ އެމެރިކާއާއި އިސްރާއީލުގެ މަދަދުގާރަކަށްނޫނީ ނުވާނޭ ކަމަށްވެސް ވިދާޅުވެފައި ވެއެވެ.\nގުދުސްއަކީ އިސްރާއީލުގެ ވެރިރަށް ކަމަށް އެމެރިކާއިން ރަސްމީގޮތުން ބަލައިގަނެ އެމެރިކާގެ ރައީސް ޑޮނަލްޑް ޓްރަމްޕް 2017 ވަނަ އަހަރު އެކަން އިއްލާން ކުރީއްސުރެ ފަލަސްތީނު ސަރުކާރުންވަނީ އެމެރިކާ ސަރުކާރާ ހުރިހާ ގުޅުންތަކެއް ކަނޑާލާފައެވެ. އެމެރިކާ ސަރުކާރުގެ ހުރިހާ ކަމެއް ބޮއިކޮޓް ކޮށްފައެވެ.\nމަނާމާ ކޮންފަރެންސަށް ފަލަސްތީނަށް ދައުވަތު ދިންކަމެއްވެސް ސާފެއް ނުވެއެވެ.\nމި ކޮންފަރެންސްގައި އިސްރާއީލު ބައިވެރިވާ ކަމެއްވެސް އަދި ސާފެއް ނުވެއެވެ. ތަރުޖަމާނެއް މެދުވެރިކޮށް އިސްރާއީލުގެ މާލީ ވަޒީރު ބުނީ އޭނާއަށް އަދި އެއްވެސް ފަރާތަކުން ދައުވަތު ނުލިބޭ ކަމަށެވެ.\nޓީސީއާއި ފޯކައިދޫ ވެސް މާލީގޮތުން ދަށް ހާލަތެއްގައި!\nސަރުކާރުން ކުލަބުތަކަށް ފައިސާ ދޭނެކަމުގެ ޔަގީންކަމެއް ނުދެން: މަޙްލޫފް\nމާލޭގައި މުދަލު ޒަކާތް ބެހުން ބުދަ އަދި ބުރާސްފަތި ދުވަހު\nޓެރަރިޒަމްގެ ބިލާ ގުޅިގެން ކަމާ ގުޅޭ އިސްވެރިން މިރޭ މަޖިލީހަށް ހާޒިރުކުރަނީ


noonu 02 ޖޫން 20160ކޮމެންޓް\nnoonu 19 މެއި 20160ކޮމެންޓް ރިޕޯޓް، ކުޅިވަރު، މީހުން، ތާރީޚް،\nލޮނުމެދު ކެއުމުން ލޭމައްޗަށް ދިއުން ކުޑަވޭ!\nnoonu 16 އޮކްޓޯބަރ 20150ކޮމެންޓް ހަބަރު، ރިޕޯޓް، ދުނިޔެ، ތާރީޚް، ތިމާވެށި، ސިޔާސީ،\nލޮނުމެދަކީ ލޭމައްޗަށް ދިޔުމާދެކޮޅަށް ބޭނުންކުރަން ވަރަށް ރަނގަޅު އެއްޗެއްކަން އޮސްޓްރޭލިޔާގައި ކުރެވުނު އާ ދިރާސާއަކުން ހާމަވެއްޖެއެވެ. އޮސްޓްރޭލިޔާގެ އެޑެލައިޑް ޔުނިވާސިޓީންކުރި މިދިރާސާއިން ހާމަވާގޮތުގައި ލޮނުމެދަކީ ލޭމައްޗަށްދާ މީހުންގެ ލޭދަށްކޮށްދޭ އެއްޗެއްގެ އިތުރުން ލޭމައްޗަށް ނުދާމީހުން އެކަމުން ސަލާމަތްވުމުގެ ގޮތުންވެސް ބޭނުންކުރަން ރަނގަޅު އެއްޗެކެވެ. މިދިރާސާބުނާގޮތުން ދުވާލަކު ހަތަރު ލޮނުމެދު ކާނަމަ ލޭމައްޗަށް ދިޔުމުގެ ފުރްސަތު ކުޑަވާނެއެވެ. އަދި ލޭމައްޗަށްދާމީހުންވެސް މިޢަދަދަށް ލޮނުމެދުކާނަމަ ލޭގެ ޕްރެޝަރު...\nވެލިދޫގައި މިނިވަން50 ހިނގާލުން ބާއްވައިފި\nނޫނު ޑެއިލީ 27 ޖުލައި 20150ކޮމެންޓް ހަބަރު، ތާރީޚް، ސިއްހަތު،\nވެލިދޫ ގައި މިނިވަން 50 ފާހަގަކޮށްފިއެވެ. ސަރުކާރުގެ މުއައްސަސާ ތަކުން އިއްޔެވަނީ މިނިވަން 50 ފާހަގަ ކުރުމުގެގޮތުން ވެލިދޫގެ ބޮޑެތި މަގުތަކުގައި ހިނގާލުމެއް ބާއްވާފައެވެ. މިގޮތުން މި ހިނގާލުމުގައި ވެލިދޫ ކައުންސިލް، ނޫނު އަތޮޅު ތައުލީމީ މަރުކަޒު، ސިއްހީމަރުކަޒު، ޕޮލިސް ސްޓޭޝަން، އިޖުތިމާއީ މަރުކަޒު، ފެނަކަ ވެލިދޫ ޕްބާންޗްގެ އިތުރުން ވެލިދޫ މެޖިސްޓްރޭޓް ކޯޓުން ވަނީ ބައިވެރިވެފައެވެ. މިނިވަން 50 ވެލިދޫގައި ފާހަގަކުރުމަށް...\nނޫނު ޑެއިލީ 20 މެއި 20152ކޮމެންޓް ހަބަރު، އަތޮޅު ހަބަރު، ތާރީޚް،\nމައުންޓް ޓެމްބޯރާ އަކީ މިހާތަނަށް ތާރީހުގައި ރެކޯޑު ކުރެވިފައިވާ އެންމެ ބޮޑު އަލިފާން ބަރުބަދައިގެ ގޮވުމެވެ. މިކަން ހިނގާފައިވަނީ 1815ގަ އެވެ. މި ފަރުބަދަ އަކީ އިންޑޮނޭސިއާގެ ޝުމްބާވާ ކިޔާ ރަށެއްގައި އިންނަ ފަރުބަދައެކެވެ. މި އަލިފާން ފަރުބަދައިގެ ދިގު މިނުގައި 4,300 މީޓަރު (14,100ފޫޓު) ހުރެއެވެ. މި އަލިފާން ފަރުބަދައަކީ 18 ސަތޭކަ ވަނަ ގަރުނުގައި އިންޑޮނޭޝިޔާ ގައި ހުރި...\nއަހުމަދު ރިޝާން 26 ފެބްރުއަރީ 2015 12 ކޮމެންޓް ރިޕޯޓް، ދުނިޔެ، ތާރީޚް، ތިމާވެށި،\n"ނަރަކަ ވެލިދޫ" އަކީ ކޮބައިކަމެއް ވަރަށް ގިނަ މީހުންނަކަށް ނޭނގެއެވެ. ގިނަ މީހުން ހީކުރަނީ "ނަރަކަ ވެލިދޫ" އަކީ މިލަދުންމަޑުލު ދެކުނުބުރި، ނ.އަތޮޅު ވެލިދޫއަށް ކިޔާނަމެއް ކަމަށެވެ. އެހެން ހީކުރާ މީހުން، ވެލިދޫ ރައްޔިތުންނަށް ނިސްބަތްކޮށް ތިއީ ނަރަކަ ވެލިދޫ މީހެކޭ ބުނެއުޅެ އެވެ. ނަމަވެސް އެމީހުން އެހެން ބުނާއިރު، ވެލިދޫ މީހުންނަށް ނަރަކަ ވެލިދޫ އަކީ ނ.ވެލިދޫ ނޫންކަން ބުނެދޭކަށެއް ނޭނގެއެވެ. ސަބަބަކީ...\nއާދަމް އިބްރާހިމް 14 ޑިސެމްބަރ 2014 1 ކޮމެންޓް ރިޕޯޓް، އަތޮޅު ހަބަރު، ތާރީޚް،\n"ރޯޔަލް މަންތާ"ގެ ފަހު ދަތުރު!\nއަހުމަދު ރިޝާން 20 ނޮވެމްބަރ 2014 1 ކޮމެންޓް ރިޕޯޓް، ތާރީޚް،\nރޯޔަލް މަންތާ ސަފާރީ 2012 ވަނަ އަހަރުގެ އޭޕްރީލް 13 ވަނަ ދުވަހު ވެސް ދަތުރު ކުރަމުން ދިޔައީ އާދައިގެ މަތިންނެވެ. އެއީ ހުކުރު ދުވަހެއްގެ ރެ އެވެ. އެ މީހުން ދަތުރު ކުރަމުން ދިޔައީ އާދައިގެ ސްޕީޑެއްގައި ކ. ގުޅި ކައިރިންނެވެ. އެދުވަހު ސަފާރީގައި 23 ޓޫރިސްޓުން ތިބި އިރު އެމީހުންގެ ކަންކަމާއި ބޯޓުގެ ކަންތައް ބެލެހެއްޓުމަށް 12 ފަޅުވެރިން ހަރަކާތްތެރިވަމުން ދިޔަ އެވެ.\nއާދަމް އިބްރާހިމް 19 ނޮވެމްބަރ 20145ކޮމެންޓް ރިޕޯޓް، ތާރީޚް،


Covid-19: UK gai Maruvi Muslim Doctorunnah Gina Baehge Loabi - Vaguthu\nކޮވިޑް-19: އިނގިރޭސިވިލާތުން މަރުވި މުސްލިމް ޑޮކްޓަރުންނަށް ގިނަ ބައެއްގެ ލޯބި\nކޮވިޑް-19 ޖެހިގެން އިނގިރޭސި ވިލާތުން ފުރަތަމަ މަރުވި މުސްލިމް4ޑޮކްޓަރުން---ފޮޓޯ: އަލްޖަޒީރާ\nދުނިޔޭގެ ގިނަ ގައުމުތަކުގައި ހަލުވި ކަމާއިއެކީ ފެތުރެމުން އަންނަ ކޮވިޑް-19 ޖެހިގެން އިނގިރޭސިވިލާތުން ފުރަތަމަ މަރުވި ހަތަރު ޑޮކްޓަރުންނަށް ގިނަ ބައެއްގެ ލޯތްބާއި ތައުރީފު އޮހެން ފަށައިފިއެވެ.\nއެގައުމުން މި ބަލި ޖެހިގެން ފުރަތަމަ މަރުވެފައިވާ ހަތަރު ޑޮކްޓަރުންނަކީ ސިއްހީ ދާއިރާގައި އެންމެ ކުރީ ސަފުގައި ހަރަކާތްތެރިވަމުން އަންނަ ޑޮކްޓަރުންނެވެ. އެ ހަތަރު ޑޮކްޓަރުންނަކީ، އަލްފާ ސައަދު، އަމްޖަދް އެލް ހަވްރާނީ، އާދިލް އެލް ތަޔާރް އާއި ހަބީބް ޒައިދީއެވެ. މި ހަތަރު ޑޮކްޓަރުންނަކީ ވެސް އެފްރިކާ، އޭޝިއާ އަދި މެދުއިރުމަތީ ދަރިފަސްކޮޅަށް ނިސްބަތްވާ ޑޮކްޓަރުންނެވެ.\nއަލްފާ ސައަދު އަކީ ނައިޖީރިއާއަށް އުފަން ސިއްހީ ދާއިރާގައި 40 އަހަރަށް ވުރެ ގިނަ ދުވަހު ހިދުމަތް ކޮށްދީފައިވާ ބޭފުޅެކެވެ. ކޮވިޑް-19 ޖެހިގެން މަރުވި އިރު އޭނާގެ އުމުރަކީ 64 އަހަރެވެ. އޭނާ އަކީ ގުނަވަން ބަދަލު ކުރުމަށް ހާއްސަ ޑޮކްޓަރެކެވެ.\nއަމްޖަދް އެލް ހަވްރާނީ އަކީ ސޫދާނަށް ސިއްހީ ދާއިރާއިން ގިނަ ދުވަހު ހިދުމަތް ކޮށްދީފައިވާ ކަރުން މަތީގެ ހާއްސަ ޑޮކްޓަރެކެވެ. މި ބަލި ޖެހިގެން އޭނާ މަރުވެފައިވަނީ އުމުރުން 55 އަހަރުގައެވެ.\nއާދިލް އެލް ތަޔާރް އަކީ ނޭޝަނަލް ހެލްތް ސާވިސްގެ އޮޕްރޭޝަން ހާއްސަ ޑޮކްޓަރެކެވެ. މިބަލި ޖެހިގެން އޭނާ މަރުވެފައިވަނީ އުމުރުން 64 އަހަރުގައެވެ. އޭނާ އަކީ ކޮވިޑް-19 ޖެހޭ މީހުންނަށް އިސްނަގައިގެން އިމަޖެންސީގައި މަސައްކަތް ކޮށްދީފައިވާ ޑޮކްޓަރެކެވެ.\nހަބީބް ޒައިދް އަކީ އާންމު ބަލީގެ ހާއްސަ ޑޮކްޓަރެކެވެ. ޕާކިސްތާނުގެ ދަރިފަސްކޮޅަށް އުފަން އެ ޑޮކްޓަރުވަނީ މީގެ 50 އަހަރު ކުރިން އިގިރޭސިވިލާތައް ބަދަލުވެފައެވެ. އެނާ މަރުވެފައިވަނީ އުމުރުން 76 އަހަރުގައެވެ.\nމި ހަތަރު ޑޮކްޓަރުންގެ މަރާއި ގުޅިގެން ބްރިޓިޝް އިސްލާމިކް މެޑިކަލް އެސޯސިއޭޝަންގެ ޖެނެރަލް ސެކްރެޓަރީ ޑޮކްޓަރު ސަލްމާން ވަގަރް ބުނީ، އެ ކޮވިޑް-19 ޖެހިގެން ދުނިޔޭ ދޫކޮށް ގޮސްފައިވާ ހަތަރު ޑޮކްޓަރުންނަކީ ގައުމަށް އަގު ނުކުރެވޭނެ ވަރުގެ ހިދުމަތް ދެއްވާފައިވާ، ހިތްވަރުގަދަ ޑޮކްޓަރުން ކަމަށެވެ.\n"އެމީހުންނަކީ ގިނަ ބައެއްގެ ލޯބި ލިބިފައިވާ، ހިތްވަރުގަދަ ކަންކަމާއި ކެރިގެން ކުރިމަތިލާ އެންމެ ސީނިއާ ޑޮކްޓަރުން. ދުނިޔެ ދޫކޮށް އެ ދިޔައީ މި ނުރައްކާތެރި ކޮވިޑް-19 އާއި ހަނގުރާމަ ކުރަމުން" ޑރ. ސަލްމާން ބުންޏެވެ.\nސަލްމާން ބުނެފައިވަނީ އެ ހަތަރު ޑޮކްޓަރުން ރައްޔިތުންނަށް ހިދުމަތް ކޮށްދިނުމުގައި ދުނިޔެ ދޫކޮށްދިޔަޔަސް އަދި ރައްޔިތުން ކޮށްދޭން ޖެހޭ ކަންތައް ނުނިމޭ ކަމަށެވެ. އެގޮތުން އޭނާ ވަނީ ރައްޔިތުން ބަލި އިތުރަށް ފެތުރުން ކޮންޓްރޯލް ކުރުމުގެ ގޮތުން ގޭތެރޭގައި ތިބުމަށް އިލްތިމާސް ކޮށްފައެވެ.\nއޭޕްރީލް 2, 2020 14:35\nމުސްލިމުން ކުރާ ޖިހާދު މިއީވެސް. ހަދީޘްގައިވާގޮތުންނަމަ މިފަދަ ބަލިމަޑުކަމުގައި ކެތްތެރިވެ އެކަމަށް ކުރިމަތިލައިގެން މަސައްކަތްކޮށް މަރުވެގެންދާ މުސްލިމުންނަށް ﷲ ތަޢާލާ ސުވަރުގޭގެ ނިއުމަތް ދެއްވާނެ. އަދި ޑޮކްޓަރުންނަކީ އެތައްބައެއްގެ ފުރާނަސަލާމަތް ކުރަން މަސައްކަތްކުރާބައެއް. މި4ޑރ އިންނަށް ޖަންނަތުލް ފިރްދައުސް މިންވަރު ކުރައްވާނދޭވެ. އާމީން.


Gemanafusheegai kuni negumuge mubaaraatheh, iss safugai anhenun | #Huvadhoo\nގެމަނަފުށީގައި ކުނި ނެގުމުގެ މުބާރާތެއް، ކުރީ ސަފުގައި އަންހެނުން\nގއ. ގެމަނަފުށީގައި ބުރާސްފަތި ދުވަހު ކުރިއަށް ގެންދިޔަ ކުނި ނެގުމުގެ މުބާރާތުގެ ތެރެއިން-- ފޮޓޯ/ ގެމަނަފުށީ ކައުންސިލް\nހުވަދޫ އަތޮޅު ގެމަނަފުށި އަބަދުވެސް ހާއްސަ ވެފައިވަނީ، އެކުވެރި ރައްޔިތުންތަކެއް ދިރިއުޅޭ އެއްބައިވަންތަ ރަށެއްގެ ގޮތުގައެވެ. ރަށުގެ ތަރައްގީއަށް ހުރިހާ ރައްޔިތުންގެ ވެސް އެއްބާރުލުމެއް ލިބޭ ރަށެެށްގެ ގޮތުގައެވެ. އެގޮތުން އަބަދުވެސް ތަފާތު ކަންތައް ކުރާ ރަށެއްގެ ގޮތުގައި އޮންނަ އެ ރަށުގައި، މިފަހަރު ކުރީ ވަރަށް ވެސް ތަފާތު ކަމެކެވެ. ރަށް ސާފު ކުރުމުގެ ގޮތުން ރަށުގެ އަންހެނުން ކޮމިޓީން އިސްނަގައިގެން ބޭއްވީ ފައިސާގެ އިނާމު ލިބޭ ވާދަވެރި ކުނި ނެގުމުގެ މުބާރާތެކެވެ.\nއެރަށު ކައުންސިލާ ގުޅިގެން މިއަދު ހެނދުނުން ފެށިގެން އިރުއްއޮއްސުމާ ހަމައަށް ކުރިއަށް ދިޔަ މި މުބާރާތުގައި ރައްޔިތުންގެ ވަރަށް ބޮޑު ފޯރިއަކާއި ޖޯޝެއް އައި ކަމަށް ރަށު ކައުންސިލުން ބުނެއެވެ. ރަށު ކައުންސިލްގެ ރައީސް އަބްދުﷲ ޝިޔާން “ހުވަދޫ“އަށް ބުނީ، އެ މުބާރާތް މިއަދު އިރުއޮއްސުނު އިރު ނިންމާލި އިރު، ރަށުގެ އެކި ސަރަހައްދުތަކުން ޖުމްލަ 8.4 ޓަނުގެ ކުނި ނަގާފައިވާ ކަމަށެވެ.\nޝިހާން ވިދާޅުވި ގޮތުގައި، ފަސް ގުރޫޕެއް މުބާރާތުަގައި ބައިވެރިވިއިރު، ކޮންމެ ގުރޫޕެއްގައި 15 މީހަކު ބައިވެރިވި ކަމަށެވެ.\n“ސަތޭކައެއްހާ މީހުން މުބާރާތުގައި ބައިވެރިވި އިރު، ގިނައީ އަންހެނުން. މުބާރާތުގައި އަންެހެނުންގެ ފޯރި ވަރަށް ބޮޑު. ރަށުގެ އެކި ސެކްޓާތަކުން ބައިވެރިވެ، ހުރިހާ ރައްޔިތުންގެ ވެސް ވަރަށް ބޮޑު އެއްބާރުލުމެއް ލިބުނު،” ޝިހާން ވިދާޅުވި\n“އެއް ވަނައަށް ދާ ގުރޫޕަކަށް ކައުންސިލްގެ ފަރާތުން ދިނީ 5،000 ރުފިޔާ އެވެ. މުބާރާތުގައި އެއް ވަނައަށް ދިޔައީ ދެ ގްރޫޕެކެވެ. އެ ދެ ގްރޫޕަށް ވެސް 5،000 ރުފިޔާ ދީފައިވެއެވެ. ދެ ވަނައަށް ދިޔަ ގްރޫޕަށް 3،000 ރުފިޔާ ދީފައިވާއިރު، ތިން ވަނައަށް ދިޔަ ގްރޫޕަށް ދިނީ 2،000 ރުފިޔާއެވެ. ބައިވެރިވި ކަމަށްޓަކައި އަނެއް ދެ ގްރޫޕަށް 1000 ރުފިޔާ ދީފައިވެއެވެ.\nގެނަމަނަފުށީގައި ކުރިއަށް ގެންދިޔަ ގުނި ނެގުމުގެ މުބާރާތުގެ ތެރެއިން\n“މިއީ ވަރަށް ކާމިޔާބު މުބާރާތެއް. ގަބޫލެއްވެސް ނުކުރެވޭ މިހާ ކާމިޔާބު ކާމާއެކު މިފަދަ މުބާރާތެއް ނިންމިގެންދާނެ ކަމަށް. މިފަދަ މުބާރާތެއް އަންނަ މަހުވެސް ބޭއްވުމަށް ވަނީ ހަމަޖެހިފައި،” ޝިހާން ވިދާޅުވިއެވެ.


Ehee foaru kohdhey varuge gehlumeh adhi neh: Disaster\nއެހީ ފޯރުކޮށްދޭ ވަރުގެ ގެއްލުމެއް ނެތް: ޑިޒާސްޓާ\nމީގެ ކުރިން މާލެއަށް ކުރި ވިއްސާރާގެ ތެރެއިން - އަވަސް ފޮޓޯ: އަހުމަދު ޝުރާއު\nރާއްޖެއަށް މިހާރު ކުރަމުންދާ ވިއްސާރާގައި އެހީ ފޯރުކޮށްދޭ ވަރުގެ ގެއްލުމެއް އެއްވެސް ރަށަކަށް އަދި ލިބިފައިނުވާ ކަމަށާއި އަދި އެއްވެސް ރަށަކުން ބޮޑު ގެއްލުމެއް ވެގެން ރިޕޯޓް ކޮށްފައި ވެސް ނުވާ ކަމަށް ނޭޝަނަލް ޑިޒާސްޓަ މެނޭޖްމަންޓް ސެންޓާ އިން ބުނެފި އެވެ.\nޑިޒާސްޓާއިން ބުނީ މިހާރު ރާއްޖެއަށް ކުރަމުންދާ ވިއްސާރާގައި މިހާތަނަށް ފެން ބޮޑުވެގެން ރިޕޯޓް ކޮށްފައިވަނީ އެންމެ ރަށަކުން ކަމަށާއި އެގޮތުން މިދިޔަ އަންގާރަ ދުވަހުގެ ރޭ ގއ. ވިލިނގިއްޔަށް ކުރި ވިއްސާރާގައި އެރަށުގައި ވަރަށް ބޮޑަަށް ފެންބޮޑުވި ކަމަށެވެ. އަދި އެރަށުގެ ރައްޔިތުންނާއި ފެނަކަ ކޯޕަރޭޝަނާއި ގުޅިގެން ކުރި މަސައްކަތުން ފެން ހިންދާލެވުނު ކަމަށެވެ.\nޑިޒާސްޓާއިން ބުނީ ވިލިނގިލީގައި ފެން ބޮޑުވެގެން އެރަށަށް މާ ބޮޑު ގެއްލުމެއް ނުވާ ކަމަށާއި ނަމަވެސް ފެން ބޮޑުވުމުގެ ސަބަބުން ކުދިކުދި ގެއްލުމާއެކު ބައެއް ކަންކަމަށް ބުރޫއެރި ކަމަށެވެ.\n"ވިލިނގިލީގައި ރޭ ނޫން ކުރިން ރޭ ކުރި ވިއްސާރާގައި އެރަށުގައި ވަރަށް ބޮޑަށް ފެން ބޮޑުވި، އެރަށު ރައްޔިތުންނާއި ފެނަކަ ކޯޕަރޭޝަން ގުޅިގެން އެރަށުގައި ފެން ހިންދަން ކުރި މަސައްކަތުން ރޭ ވަނީ އެރަށުން އެއްކޮށް ފެން ހިންދާ ލެވިފައި، މާ ބޮޑު ގެއްލުމެއް އެރަށަށް ލިބިފައެއް ނުވޭ، އާންމުކޮށް ފެން ބޮޑުވުމުން ލިބޭ ކުދިކުދި ގެއްލުން ލިބިފައި ހުރީ" ޑިޒާސްޓާއިން ބުންޏެވެ.\nޑިޒާސްޓާއިން ބުނީ މެޓް އޮފީހުން މިއަދު މެންދުރު ނެރުނު ވައިޓް އެލާޓަށް ސަމާލުވެ އެ ސަރައްދަށް މޮނީޓާ ކުރަމުން ގެންދާ ކަމަށެވެ. އަދި އެ އަތޮޅުތަކަށް ގުޅައި އިލްތިމާސް ކުރަމުން ގެންދާ ކަމަށެވެ.\nރާއްޖޭގެ މޫސުމާބެހޭ އިދާރާއިން މިއަދު މެންދުރު ވަނީ ހއ އާއި އައްޑޫ އާ ދެމެދު ސަރަހައްދަށް ވައިޓް އެލާޓް ނެރެފަ އެވެ. އަދި އެ ސަރަހައްދުތަކަށް ގަޑިއަކު 23 މޭލާ 29 މޭލާ ދެމެދުގެ ބާރުމިނުގައި ވައިޖެހޭނެ ކަމަށް ވަނީ ލަފާކޮށްފަ އެވެ. ވިލާގަނޑުގައި ގަޑިއަކު 50 މޭލުގެ ބާރުމިނަށް ވައިގަދަވާނެ ކަމަށްވެސް ލަފާ ކޮށްފައި ވެއެވެ.\nފެން ބޮޑުވުން މޫސުން


Vaahaka silsilaa: Dhiha eh: Hama emme kamakah | Mihaaru\n18 ޖޫން 2020 - 09:12 8 comments\nޖޫން 16، 2020، އަންގާރަދުވަހުގެ ބަޔާ ގުޅޭ\nނިހާދު އޮތީ އަނދިރީގަ އެވެ. އޭނާއަށް އަނދިރިކަން ނޫން އެހެން އެއްޗެއް ނުފެނެ އެވެ. ވިސްނުން ވެސް، ހިޔާލުތައް ވެސް އަނދިރީގެ ތެރެއަށް ގޮސް ގެއްލުނީ އެވެ.\nއޭރު، މީގެ ކުޑައިރުކޮޅެއް ކުރިން ނިހާދު އިށީދެ އިން ގޮނޑި ކައިރީގައި ހުރި މޭޒު މަތީގައި އޮތް އޭނާގެ ފޯނު، ހުއްޓުމެއް ނެތި ރިންގްވަމުން ދެ އެވެ.\nރައީސްކަމުގެ ހުވާކުރިތާ މާ ގިނަ ދުވަހެއް ނުވެ، ރަޝިޔާގެ ސައިންސްވެރިޔަކު ރައީސް ހާލިދާ ބައްދަލުކުރި އެވެ. އޭނާ ބޭނުންވީ ހަމައެކަނި ރަޝިޔާގެ މަހުޖަނުންނަށް ހާއްސަކޮށްގެން ރިސޯޓެއް ހަދާށެވެ. ސަލާމަތީ ގޮތުން ވަރުގަދަ، ގެސްޓުންނަށް ކުޑަ ނަމަވެސް ނުރައްކަލެއް ނެތް ރިސޯޓެކެވެ.\nއެ ސައިންސްވެރިޔާ އެކި ދުވަސް މަތިން ރައީސް ހާލިދާ އެކު ވަގުތު ހޭދަކުރި އެވެ. އޭނާ ދެއްކި ވާހަކަތަކުގެ ތެރެއިން ރައީސްގެ ސަމާލުކަން ލިބުނު އެންމެ މުހިންމު ކަމަކަށް ވީ، ރަޝިޔާގެ ޖާސޫސީ އިދާރާ އިން ހިންގި ސިއްރު މަޝްރޫއެކެވެ. ވަރަށް މަތީ ފެންވަރުގެ ދިހަ ސައިންސްވެރިން ބޭނުންކޮށްގެން އެ މަޝްރޫއު ކުރިއަށް ގެންދިޔައީ އެންމެ ބޭނުމެއްގަ އެވެ: ރަޝިޔާގެ އަސްކަރީ ވެރިންނާއި ޖާސޫސީ އިދާރާގެ ވެރިންނާއި ސިޔާސީ އެންމެ އިސް ބައެއް ލީޑަރުން، އެއްވެސް ކަހަލަ ވިހައެއް ނުވަތަ ޒަހަރަކުން ވިޔަސް ރައްކާތެރިވެވޭނެ ހާއްސަ ބޭހެއް އީޖާދުކުރުމެވެ. އެ ސައިންސްވެރިން ތައްޔާރުކުރީ އެންމެ ބޭހެއް ނޫނެވެ. އެތައް ބޭހެކެވެ. އަދި ބޮޑު ސިއްރެއްގެ ތެރެއިން އެ ބޭސްތައް އެކި މީހުން ބޭނުންކުރަމުން ވެސް އާދެ އެވެ.\nރައީސް ހާލިދުގެ ހިތުގައި ވަސްވާސް އެނބުރެން ފެށީ އެހާ ހިސާބުންނެވެ. ރާއްޖޭގެ ކުރީގެ އެތައް ރައީސުންނަކަށް އެކި ގޮތްގޮތުން ގެއްލުންދޭން މަސައްކަތްކޮށްފައިވެ އެވެ. އެހެންކަމުން އޭނާ ބެލީ ކިތައްމެ ތެދުވެރި، އިހުލާސްތެރި ބައެއް ކަމަށް ހީވިޔަސް، އެންމެ ކައިރި މީހުންގެ ފަރާތުން ވެސް ނުރައްކަލެއް އޮވެދާނެ ކަމަށެވެ. އަދި އެންމެ ފުރުސަތު ބޮޑުވާނީ ކާ އެއްޗެއްގެ ތެރެއިން އެ ނުރައްކަލާ ކުރިމަތިވުން ކަމަށް ވެސް ގަބޫލުކުރި އެވެ. އެހެންކަމުން އެ ސައިންސްވެރިޔާ މެދުވެރިކޮށް އޭގެ ތެރެއިން، ރައީސްގެ ހަށިގަނޑާ އެންމެ ގުޅޭ، ބޭސް ހޯދި އެވެ. އޭގެ ފަހުން ކޮންމެ ދުވަހަކު ހެނދުނު ގަވާއިދުން އެ ބޭސް އެ އަންނަނީ ކަމުންނެވެ. އެކަން، އެ ސައިންސްވެރިޔާ އާއި ރައީސް ނޫން އެހެން މީހަކަށް ނޭނގެ އެވެ. ރައީސް ދައްކާ ޑޮކްޓަރުން ކައިރީގައި ވެސް ނުބުނެ އެވެ.\nއެއީ ހަމައެކަނި އެ ދެ މީހުންގެ ސިއްރެކެވެ.\nސައިންސްވެރިޔާ ބޭނުންވާ ކަމަށް ހުށައެޅި ރަށްރަށުގެ ތެރެއިން އޭނާ އެންމެ ހިތްހަމަޖެހޭ ރަށް ދިނެވެ. އަދި އެ ރަށުގައި އެންމެ މަތީ ފެންވަރުގެ ރިސޯޓެއް އަންނަނީ ހިންގަމުންނެވެ. އެކަމަކު އެތަނަށް، ރަޝިޔާގެ މުއްސަނދިންނާއި ސިޔާސީ މީހުން ނޫން ބަޔަކު ނާރުވަ އެވެ.\nހުސޭނުބެ އާއި ނިހާދު މެދުވެރިކޮށް ހަދިޔާކުރި ތާސްބައިގައި ހިމެނޭ ވިހައިގެ މާއްދާ، އޭގެ އަސްލު ބާރު މިނުގައި، ރައީސް ހާލިދުގެ ހަށިގަނޑަށް ހަމަލާއެއް ނުދެވުނެވެ. އެކަމަކު މަޑުމަޑުން ގުނަވަންތަކަށް ދިޔައީ އޭގެ އަސަރު ފޭދެމުންނެވެ. އެހެންކަމުން ހިރުވުމަށް ހުއްޓުމެއް ނަ އެވެ. ނިދަން އޮތް އިރު ވެސް ދެ އަތާއި ތުންފަތް ހިރުވި އެވެ. އެކަމަކު ބިހި ނެގުން ކަހަލަ، އަނގައިން ލޭ އައުން ކަހަލަ، އެއްވެސް ކަމެއް ނުވެ އެވެ.\nއުނދަގޫވެގެން އެންމެ ފަހުން ރައީސް ގުޅީ ނިހާދަށެވެ. އެކަމަކު އެތައް ފަހަރަކު ރިންގު ވީ އިރު ވެސް ޖަވާބެއް ނުލިބުނެވެ. އެހެންކަމުން ރައީސް ނިންމީ، ގެއަށް ގޮސް ނިދީ ކަމަށެވެ. މާދަމާ ގުޅަން ނިޔަތްގަނެ، ފޯނު ބޭއްވީ އެވެ.\nނިދޭތޯ އެތައް ފަހަރަކު އެނދުގައި އޮށޯވެއްޖެ އެވެ. އެކަމަކު ހިރުވުން ކުރިއަށެވެ. އަނެއްކާ ތެދުވެ، ދެ އަތް އުނގުޅާލަ އުނގުޅާލަ އިނދެ އެވެ. ދެން ކޮޓަރި ތެރޭގައި ހިނގާލަ އެވެ. ދިމާވެގެން އުޅެނީ މައުސޫމްގެ މަރުގެ ބަދަލު ހިފަން ނުކުމެ އުޅޭ ބަޔަކު ފޮނުވި ތާސްބައިން ހަށިގަނޑަށް ވާސިލްވި ވިހައެއްގެ ނުބައި އަސަރުތައް ކަމެއް ރޭކައެއް ނުލަ އެވެ. އެފަދަ ކަމަކަށް ޝައްކެއް ވެސް ނުކުރެ އެވެ.\nކޮންމެ ދުވަހަކު ހެނދުނު ކަމުން އަންނަ ބޭހަކީ، އެކަހަލަ ނުރައްކާތަކުގެ ހިމާޔަތެއް ކަމަށް، ރައީސް ހާލިދު ހުރީ ނިންމައިގެންނެވެ. އެހެންކަމުން އޭނާގެ ހިތުގައި ޝައްކު އޮތީ، ކެވުނު އެއްޗަކުން ހަށިގަނޑަށް އައި ކުޑަ ބަދަލެއްގެ ގޮތުގަ އެވެ.\nނުވަތަ ސިހުރުގެ ކަމެކެވެ.\nރައީސް ހާލިދަކީ މޮޔައެއް ނޫނެވެ. ނުބައިކަމާ އެއްވަރަށް އޭނާގެ ވިސްނުން ވެސް ރަނގަޅެވެ. ފާފަތަކުން އޭނާގެ ހަޔާތް ކިލަނބުވެ، މަރަކީ އެހާ އަވަހަށް ކުރިމަތިނުވާނެ ކަމެއް ކަމަށް، ނަފުސަށް އަބަދުވެސް ވިސްނައިދެ އެވެ. އަދި ސައިންސްގެ ހަގީގަތްތަކާ އެއްވަރަށް ރޫހާނީ ބާރުތަކެއް ވެސް، ހަޔާތުގައި އޮތް ކަމަށް ގަބޫލުކުރެ އެވެ. ކުޑައިރު، އޭރުގެ މީހުން ހެދި ފަންޑިތަ އާއި ސިހުރަކީ، އޭނާގެ ހިތުގެ އަގީދާއެއްގެ ގޮތުގައި އަދިވެސް އޮތީ އެހެންވެ އެވެ. ފަންޑިތަވެރިންނާއި ސިހުރުވެރިންގެ ބޭނުން ވެސް ގެންދަނީ ހިފަމުންނެވެ.\nނަސްރާމެންގެ ބައްޕަ، މަހުޖަނު ނަލަ އިބްރާހިމް މަރުވުމުގެ ހަފުތާއެއް ކުރިން، އޭނާގެ ރިސޯޓަށް، ޖެހިޖެހިގެން ތިން ރެއަކު ރައީސް ޒިޔާރަތްކުރީ ވަރަށް ބޮޑެތި ސަބަބުތަކާ އެކު އެވެ. އެންމެ ފަހު ރޭ، ރަހުމަތްތެރިޔާ ކައިރީ ރައީސް އެދުނީ މުޅިން އެހެން ކަމަކަށެވެ: ފިއްލަދޫގައި އޮތް މުސްކުޅި ދަލޭކަދައިތައާ ބައްދަލުކޮށްދޭށެވެ. ރައީސް ހާލިދާ ހަމައަށް ދަލޭކަދައިތަގެ ވާހަކަ ގެންގޮސްދިނީ ސިހުރު ހަދަން ގެނައި، ދެކުނު ރަށެއްގެ ސިހުރުވެރިއެކެވެ. އެކަމަކު ރައީސް ކައިރީގައި އޭނާ ބުނީ "މަށަށް އެ ރަށަށް އަރަން ވެސް ލާހިކެއް ނޫން،" މިހެންނެވެ. އެހެންކަމުން އެ ދައިތައާ ބައްދަލުކުރަން ރައީސް ދިއުން އެންމެ ރަނގަޅީ، އިބްރާހިމާ އެކު ކަމަށް، އޭނާ ނަސޭހަތްދިނެވެ.\nއެ ސިހުރުވެރިޔާއަށް ދަލޭކަދައިތަގެ އިލްމުވެރިކަން އޮތީ މާ ކުރިންސުރެ އެނގިފަ އެވެ. އެކަމަކު އެއީ އޭނާ އާއި އޭނާގެ އާއިލާގެ ކުރީގެ ސިހުރުވެރިންގެ މެދުގައި އޮތް ސިއްރެކެވެ. ރައީސް ހާލިދު ކައިރީގައި އެ ސިއްރު ބޭޒާރުކުރީ، ރައީސް ދެކެ ހަސަދަވެރިވެ، ރުޅިއަންނަ މީހުން ރާއްޖޭގައި ގިނަކަމުން، ސިހުރަށް ވުރެ ރަނގަޅު އެހީއެއް ބޭނުންވާކަން ގަބޫލުކޮށްގެންނެވެ. އެހެން ނޫނީ ރައީސް ގެންނަ އޭނާ ކަހަލަ އެންމެންގެ އިތުބާރު ގެއްލި، "މިއީ އެއްވެސް ކަމެއް ވާ ބައެއް ނޫނޭ ބުނެ" އެމީހުން ދޫކޮށްލަފާނެތީ އެވެ.\nއެކަމަކު އިބްރާހިމް މަރުވީ ރައީސް ހާލިދަށް ފިއްލަދުއަށް ދެވި، ދަލޭކަދައިތައާ ބައްދަލުނުކުރެވި އުޅެނިކޮށެވެ. އަދި އޭގެ ފަހުން އުފެދުނު ހިޔާލު ތަފާތުވުމުގައި ސީދާ ރައީސްގެ ބައިވެރިވުން އޮވެ، މައުސޫމްގެ ލޭ އޮހޮރުވާލީ އެވެ. މިހާރު އޭނާ ހޭދަކުރަމުން އެ އަންނަނީ އެ އަނިޔާވެރިކަމުން އުފެދުނު ކަންތައްގަނޑުގެ ތެރޭގަ އެވެ.\nގޮތް ނޭނގޭ ހިރުވުންތަކެއް ކުއްލިއަކަށް އައުމާ އެކު އަނެއްކާވެސް ރައީސްގެ ހިޔާލުތައް އެނބުރުނީ އެ ބުނާ ދަލޭކަދައިތަ ކައިރިއަށް ގޮސް، ސިހުރުވެރިޔާ ދިން ނަސޭހަތް ކަމަށްވާ، އޭނާގެ އަތުން ފެން ތައްޓެއް ބުއިމުގެ އެދުމާ ދިމާއަށެވެ. އިންތިހާބު އައިސް ޖެހެނީ އެވެ. ރަނިން މޭޓް ކަނޑައަޅައިފި އެވެ. ބޮޑު ޖަލްސާ ބާއްވަނީ އެވެ. އެކަމަކު އެ ޖަލްސާގެ ކުރިން، ރައީސް މިހާރު ބޭނުންވަނީ އަމިއްލަ ޕާޓީގެ ތެރެއިން ނަފުރަތާއި ރުޅިވެރިކަން ނާންނާނެ ފަދަ ރޫހާނީ ބާރެކެވެ. މިކަހަލަ ހިރުވުންތަކާއި ނުނިދި އުޅެން ޖެހުން ފަދަ ކަންކަން ދިމާވަނީ، ބަދުނަސީބެއް ނުވަތަ ބަދުނަސީބުތަކެއް، ކުރިއަށް އޮތުމުން ކަމަށް، ހިތަށްއެރި އެވެ.\nސިހުރުވެރިޔާ މާލޭގައި ހުރެއްޖެ ނަމަ، އޭނާ މާދަމާ ގަނޑުވަރަށް ގެންނަން ރައީސް ނިންމި އެވެ. ދެން އަނެއްކާވެސް އެނދުގައި އިށީނެވެ. ދެ އަތް ތިލައަށް ބަލައިލި އެވެ. ހިރުވުން ކުރިއަށެވެ. ތުންފަތުގައި ދޫ ކާއްތަމުން، އެނދުގައި އޮށޯވެ މައްޗަށް ބަލަހައްޓައިގެން އޮތެވެ.\nރައީސަށް ނިދުނީ އެހެން އޮއްވަ އެވެ.\nރައީސް ހާލިދަށާއި ނިހާދަށް ނުރައްކާތެރި ކަމެއް ކުރިމަތިވި ކަމުގެ ހަބަރެއް، އެއްވެސް މީޑިއާއެއްގައި އަދި ނެތެވެ. ހުސޭނުބެ އިން އެމިރޭޓްސް ފްލައިޓް، މީގެ ބައިގަޑިއެއްހާ އިރު ކުރިން ނައްޓާލިކަން އޭނާއަށް އެނގެ އެވެ.\nމިވީ ކިހިނެއް ހެއްޔެވެ؟ ފާތިރުގެ ހިތަށްއެރި އެވެ.\nއޭނާ އިރުއިރުކޮޅާ ޗެކްކުރަމުން ދިޔައީ ރާއްޖޭގެ އޮންލައިން ނިއުސް ސައިޓްތަކެވެ. ރައީސަށް ނުވަތަ ނިހާދަށް ކަމެއް ވީ ނަމަ، މިހާރު ހަބަރު އަރާހާ އިރު ވެއްޖެ އެވެ. އެކަމަކު އަދި އެއްވެސް ހިލަމެއް ނުވެ އެވެ. އެހެންކަމުން އޭނާގެ ހިތުގައި ކުޑަކުޑަ ޝައްކެއް އުފެދެން ފެށި އެވެ. އެ ދެ ތާސްބަޔަކީ ވެސް އާދައިގެ އެއްޗެއް ނޫނެވެ. އެއަށް އޭނާ ކުރި ހޭދަ އެހާ ބޮޑެވެ. އެމެރިކާ އިން މެލޭޝިއާ އަށް ގެނައި ދެ ތަޖުރިބާކާރުން ލައްވާ އޭނާގެ ސިފަ ބަދަލުކޮށް، މެލޭޝިއާގެ ތަމަޅައެއްގެ ނަމުގައި ހަދާފައި އޮތް ވަގު ޕާސްޕޯޓްގައި، ރޭލު ދަތުރަކުން ތައިލެންޑަށް ގޮސް، ހުސޭނުބެ ރަހީނުކުރުމަކީ ވެސް، ނިސްބަތުން ބޮޑު ހޭދައެކެވެ. ބިރުވެރި މަސައްކަތެކެވެ.\nގޯސްކޮށް ދިޔައީ އެންމެ ކަމެކެވެ. ސެޓެލައިޓް ފޯނު ދޭން ހަނދާން ނެތުމެވެ: އޭގެ މަތިން ހަނދާންވީ އެ އިމާރާތުން ނުކުމެ ނުކުމެ ހުއްޓަ އެވެ. އެކަމަކު އަލުން މައްޗަށް އަރާކަށް ބޭނުމެއް ނުވި އެވެ. އެހެންކަމުން އިމާރާތުގެ ރިސެޕްޝަން ކައުންޓަރު ކައިރިއަށް ދިޔަ އެވެ. އެތަނުގައި އިން ތައިލެންޑްގެ އަންހެން ކުއްޖާ ކައިރީގައި އޭނާ ބުނީ، އެއާޕޯޓަށް ދާ ގަޑި ޖެހޭތީ މައްޗަށް އެރެން ނެތުމުން، މި ފޯން ގެންގޮސް، މިވެނި އެޕާޓްމަންޓަކާ ހަވާލުކޮށްދިނުމަށެވެ. ދެން ޓިޕްސް އަށް ދުއިސައްތަ ބާތު ދީފައި އޭނާ ނައްޓާލީ އެވެ.\nހުސޭނުބެއަށް ގުޅީ، ރޭލް ސްޓޭޝަނަށް ގޮސްފަ އެވެ. ދެ ރިންގެއް ވީ ތަނުން ފޯނު ނެގި އެވެ.\n"މާލެ ދާނީ ތި ފޯނު ހިފައިގެން. ރައީސާ ތާސްބައި ހަވާލުކޮށްފައި ގެއަށް ގޮސް އަހަންނަށް ގުޅާތި. ރާއްޖޭގެ އެއްވެސް ނެޓްވޯކަކަށް ތި ފޯނުގެ ކޯލްތަކެއް ނޭނގޭނެ. މި ދެއްކި ވާހަކަ އެނގިއްޖެތަ؟" ފާތިރު އެހި އެވެ.\nހުސޭނުބެ "އާނ" އޭ ހަމަ ބުނާ އިރަށް އޭނާ ފޯނު ކަނޑާލި އެވެ.\nރޭ އެ ފޯނުން، ފާތިރު އަތުގައި އޮތް އޭގެ އަނެއް ފޯނަށް ކޯލް އައުމުގެ ކުރިން، ހުސޭނުބެ އާއި އޭނާއާ ދެމެދު އެއްވެސް ކަހަލަ ގުޅުމެއް ނެތެވެ. ނިހާދަށް މެއިލްތައް ފޮނުވަމުން ގެންދިޔައީ، ސްރީ ލަންކާގައި ހުރި ޒަވީން އެވެ. ހުޅުމާލޭގެ ފިތުރޯން ގަސްތަކުގެ ތެރޭގައި ދެ ވަނަ ތާސްބައި ބޭއްވީ، ނާވިޝް އެވެ.\nފާތިރުގެ ހިތަށްއެރި އެވެ. އެ މީހުންގެ މުޅި އޮޕަރޭޝަންގެ އެންމެ ފަހުގެ ނަތީޖާ މިއަދު ލިބެން ޖެހޭނެ އެވެ. ތިން ރަހުމަތްތެރިންނަށް އެ މީހުންގެ އާންމު ދިރިއުޅުމުގެ ތެރެއަށް ވަދެވެން އަންނަނީ، ރައީސް ހާލިދަށާއި ނިހާދުގެ ނިމުން އައުމުންނެވެ. އޭގެ ފަހުން ދެން ވެރިކަމަށް އަންނާނީ އެހެން ބައެކެވެ. އެ ބަޔަކަށް އޭރު އޮންނާނީ ފިލާވަޅު ލިބިފަ އެވެ. ތާސްބައިގެ ހަގީގަތް ފުލުހުން ކައިރީގައި ބުނާނީ ހުސޭނުބެ އެވެ. ރައީސް ކައިރީގައި އޭނާ އިންދާ ނިހާދު ވެސް އެތަނަށް ވަންކަން ސެކިއުރިޓީންނަށް ވެސް އެނގޭނެ އެވެ. އެހެންކަމުން ރައީސް މަރާލުމުގެ ކަންކަން ރޭވީ ނިހާދު ކަމަށް، ފުލުހުންނަށް ނިންމޭނެ އެވެ.\nފާތިރު އިނީ އޭނާގެ ގޭގެ ސިއްރު ބިންގަރާހުގަ އެވެ. އިންސާފުގެ ޗެމްބަރުގަ އެވެ. އިންސާފު ހޯދައިދޭށާއި ރާއްޖޭގެ އެންމެ ބޮޑެތި ބައެއް ކުށްވެރިންގެ އަތުން މުޖުތަމައު ސަލާމަތްކުރަން ރޭވި ހުރިހާ ރޭވުމެއްގެ ފަހު ދުވަހަކީ މި އެވެ. ދެން އޮތީ، ޒަވީން އާއި ނާވިޝްއަށް ނޭނގޭ އޭނާގެ ހަޔާތުގެ ސިއްރެވެ: ދަލޭކަދައިތަ އާއި ހައްވަ އާއި ވީރު މުހައްމަދާއި ކަޅު ހިޔަނިތަކެވެ. ދެ ރަހުމަތްތެރިންގެ ކައިރީގައި އެ ވާހަކަ ބުނެވޭ ވަރަށް ވުރެ، އެމީހުންނަށް އޭނާ އޮޅުވާލި އޮޅުވާލުން ބޮޑެވެ. އަދި މިހާރު އޭނާއަށް ވަދެވިފައި އެ ހުރީ، ޒަވީން އާއި ނާވިޝްއަށް ކިޔައިދެވޭ ވަރަށް ވުރެ މާ ނުރައްކާ ހިސާބަކަށެވެ. އެހެން މީހަކު އެ ހަނގުރާމައިގެ ތެރެއަށް ވައްދާކަށް ބޭނުމެއް ނުވެ އެވެ.\nއެއީ ގަބޫލުކުރަން ދަތި އަދި އޭނާ ބޭނުންވިޔަސް އެހެން މީހަކަށް ނުފެންނާނެ ފަދަ ހަގީގަތެކެވެ. އެހެންކަމުން އެ ބައި ބާއްވާނީ ހަމައެކަނި އޭނާގެ ހަޔާތުގެ ސިއްރެއްގެ ގޮތުގަ އެވެ. ކުރިމަތިލާން ޖެހޭ ކޮންމެ ކަމަކަށް ނުކުންނާނީ އޭނާ އެކަނިމާއެކަންޏެވެ. އެހެން މީހަކަށް އޭގެ ގެއްލުމެއް ނޯންނާނެ އެވެ.\nހައްވައާ ބައްދަލުވެވޭނީ ތިން އަހަރު ފަހުންނެވެ. އޭނާ މައާފަށް އެދޭނެ އެވެ. ހައްވަގެ ލޯބި އަލުން ހޯދާނެ އެވެ.\nއެކަމަކު އޭގެ ކުރިން ރައީސް ހާލިދާއި ނިހާދުގެ ނިމުން އަންނަން އެބަ ޖެހެ އެވެ.\nފާތިރު ދެކޮޅަށް ހިނގަ ހިނގާ ހުއްޓެވެ. ރޭވި ގޮތަށް ހުރިހާ ކަމެއް ދިޔަ ނަމަ ރައީސް މިހާރު އޮންނާނީ ހޮސްޕިޓަލްގެ އައިސީޔޫގަ އެވެ. ނުވަތަ މަރުވެ، ރިޔާސީ ގަނޑުވަރު ތެރޭގަ އެވެ. ނިހާދު، އޭނާގެ އަންހެނުން ނަސްރާގެ ގޭގަ އެވެ.\nއިތުރު މައުލޫމާތެއް ލިބެންޏާ ދެން ލިބޭނީ ނާވިޝް އައިމަ އެވެ. އޭނާ ވީ ނަސްރާގެ ގެ ކައިރީގައި އާދަޔާ ހިލާފު އެއްވެސް ކަމެއް ހިނގައިތޯ ބަލަން ގޮހެވެ. ނާވިޝް ޗެމްބަރަށް ވަނުމުގެ ކުރިން، އޭނާ އާއި ފާތިރާ އެއްވެސް ކަހަލަ ގުޅުމެއް ހިންގޭކަށް ނެތެވެ.\nގޯސްވެގެން މި އުޅެނީ ކޮން ކަމެއް ހެއްޔެވެ؟ އަނެއްކާ ހުސޭނުބެ އޭނާއަށް ހެދީ ދޮގެއް ހެއްޔެވެ؟ ހުސޭނުބެ އާއި ނިހާދާއި ރައީސް ހާލިދު އެކުވެގެން އޭނާއާ ދެކޮޅަށް ކަމެއް ރާވަނީ ހެއްޔެވެ؟ މިއިން އެއްވެސް ސުވާލަކަށް ޖަވާބެއް ނެތެވެ. ހަމައެކަނި އިތުރު މައުލޫމާތެއް ލިބެން އޮތީ ނާވިޝް އާއި ޒަވީން މެދުވެރިވެގެންނެވެ. ފުލުހުންގެ ސިއްރުތައް ހޯދަނީ އެ މީހުންނެވެ.\nއެކަމަކު ހަގީގަތުގައި ކަންތައް ވެގެން މި އުޅެނީ މުޅިން އެހެން ގޮތަކަށެވެ. ހެނދުނު ރައީސް ހާލިދަށް ހޭލެވުނީ ސެކިއުރިޓީން ކޮޓަރިއަށް ވަދެ ގޮވުމުންނެވެ. އެހާ ފުންކޮށް ދުވަހަކު ވެސް އޭނާއަކަށް ނުނިދެ އެވެ. ފެންވަރައިގެން ނުކުތް އިރު ވެސް، ހިރުވުމުގެ އިހުސާސްތައް ހުއްޓެވެ. އެކަމާ މެދު ވިސްނުމަށް ވުރެ ބޮޑަށް ރައީސް އުޅެގަތީ ނިހާދާ ގުޅޭތޯ އެވެ. އެކަމެއް ނުވި އެވެ. ނަސްރާ ލަންޑަނަށް ފުރީއްސުރެ ނިހާދު އުޅެމުން އަންނަނީ އެކަނިމާއެކަނިކަން ރައީސަށް އެނގެ އެވެ.\nނިހާދު ހޯދަން ރައީސް ފޮނުވީ އެންމެ އިތުބާރުކުރާ ބޮޑީގާޑެވެ. އިސްކޮޅުން ދިގު، ވަރުގަދަ އެ ހާއްސަ ސިފައިންގެ މީހާ ދިޔައީ އިތުރު ދެ ބޮޑީގާޑަކު ވެސް ގޮވައިގެންނެވެ. ދޮރުގެ ބޭރު ރަނގަބީލް އެތައް ފަހަރަކު ޖެހުމުން ވެސް ޖަވާބެއް ނުލިބުނެވެ. ދެން ބަލާކަށް ނުހުރެ، ކޮނޑުން ކުޑަ ގޮތަކަށް ޖެހިޖެހީނުން، ދޮރުފަތް ފުނޑާލައި، އެތެރެއަށް ވަނެވެ. އަނެއް ދެ މީހުން ތިބީ ބޭރު ދޮރުން އެތެރޭގައި މަޑުކޮށްލައިގެންނެވެ.\nއޭނާ ގޭ ތެރެއަށް ވަދެ، ބޮޑު ސިޓިން ރޫމަށް ނަޒަރު ހުއްޓާލި އެވެ. ލޮލުގައި އަޅައިގަތީ، ދޮރު ހުޅުވާފައި ހުރި ކޮޓަރި އެވެ. ބާރަށް ހިނގާފައި ގޮސް ހުއްޓުނެވެ. އެއްވެސް މީހަކު ނެތެވެ. އޭނާ މަޑުމަޑުން ކޮޓަރި ތެރެއަށް ވަނެވެ. ލޮލުގައި އަޅައިގަތީ، އެނދު ކައިރީގައި ހުރި ލޭތަކެވެ. އެތަނަށް ހުއްޓި ގުދުވެ ބަލައިލި އެވެ. އެއީ ވަޅިއެއް ހެރިގެން ނުވަތަ އެފަދަ ބޮޑު ޒަހަމަކުން ފައިބާނެ ފަދަ ގޮތަކަށް އެޅިފައި ހުރި ލެ އެވެ. ދެން އޭނާ ބަލައިލީ، ފާހާނާއާ ދިމާއަށެވެ. އެތަން ހުރީ ހުޅުވައިފަ އެވެ. އޭނާ މަޑުމަޑުން އެ ހިސާބަށް ދިޔަ އެވެ.\nނިހާދަށް އެތައް ފަހަރަކު ގޮވާލި އެވެ. ގޭގެ އެހެން ކޮޓަރިތައް ބެލި އިރު ވެސް އިންސާނެއްގެ ހިލަމެއް ނެތެވެ. ގޭގެ އެހެން އެއްވެސް ހިސާބަކުން ލޭގެ އަސަރެއް ވެސް ނުފެނުނެވެ. ނިހާދު ޒަހަމްވެގެން ހިނގާފައި ނުކުތް ނަމަ ކޮންމެވެސް ވަރަކަށް ލޭ ތިކިތައް ހުރީސްކަން، ރައީސްގެ ބޮޑީގާޑަށް އެނގުނެވެ. އޭނާއަށް ހަމައެކަނި ފެނުނީ، ބޭރު މޭޒު މަތީގައި އޮތް ނިހާދުގެ ފޯނެވެ. އެ ފޯނު އޭނާ ނެގި އެވެ.\nރައީސަށް ގުޅާފައި ބުނީ، ނިހާދު ފެންނަން ނެތް ކަމާއި ނަމަވެސް އޭނާގެ ފޯނު އެބަ އޮތް ކަމަށެވެ. ދެން ރައީސްގެ އަމުރަށް އެ ފޯނު ހިފައިގެން ބޮޑީގާޑު އެ ގެއިން ނުކުމެ، ގަނޑުވަރަށް ދިޔަ އެވެ.\nރައީސްގެ ހާއްސަ ސެކިއުރިޓީންގެ ހަރަކާތްތައް ބަލަން، ތަންކޮޅެއް ދުރުގައި ނާވިޝް ހުއްޓެވެ. ކަމެއް ގޯސްވެއްޖެ ކަން އޭނާއަށް އެނގުނެވެ. އެކަމަކު އެ ގެ ކައިރިއަށް ގޮސް، އެ ސީނުގެ ތެރެއަށް ވަންނާކަށް ބޭނުމެއް ނުވި އެވެ. އެހެންކަމުން ސެކިއުރިޓީންގެ ކާރު ނައްޓާލުމުން، އޭނާ ވެސް އެ ހިސާބުން ދުރަށް ދިޔައީ އެވެ.\nޗެމްބަރަށް ނާވިޝް ވަދެ، ހުއްޓުނު ގޮތުން، ހުރިހާ ކަމެއް ވެސް ފާތިރަށް އިހުސާސްކުރެވުނެވެ.\n"ނިހާދު ހިއެއް ނުވޭ ގޭގައި އުޅޭހެނެއް. އެއްކަލަ އަހަރެމެން ވެސް އަޅައިގަންނަ ބިޔަ ބޮޑީގާޑު ނިހާދުގެ ގެއަށް ވަނީ ދޮރު ހަލާކުކޮށްލައިގެން. ރަނގަބީލު ޖަހަޖަހާ ނުހުޅުވީ. އެތެރޭގައި މާ ގިނަ އިރެއް ވެސް ނުވޭ. ފަހަރެއްގައި ރައީސަށް ދިމާވި ކަމަކުން ޝައްކުވެގެން ނިހާދު ހޯދަނީ ކަމަށް ވެދާނެ. އެކަމަކު ފުލުހުންނެއް ނެތް،" ނާވިޝް ބުންޏެވެ.\n"ކަމެއް ސިއްރުކުރަނީ ކަމަށް ވެދާނެ. ހިނގާ އިހަށް މަޑުކޮށްލަމާ. އެ އެންމެން ގުޅިގެން ކަމެއް ރާވަނީ ކަމަށް ވެސް ވެދާނެދޯ،" ފާތިރު ބުންޏެވެ.\n"އެކަމަކު ހާދަ ބޮޑު އޮޕަރޭޝަނެކޭ މި ނާކާމިޔާބުވަނީ،" ނާވިޝްއަށް ކޮންމެވެސް ވަރެއްގެ މޮޅުވެރިކަމެއް އިހުސާސްވެގެން ބުނެވުނެވެ.\n"ނާކާމިޔާބަކީ ފިލާވަޅެއް. އަދި މާޔޫސްނުވޭ. ފަހަރެއްގައި ނިހާދު އެހެން ތަނެއްގައި މަރުވެފައި ވެސް އޮވެދާނެ. މިއަދު ކޮންމެވެސް ކަމެއް އެނގޭނެކަން ޔަގީން،" ޗެމްބަރުގެ ވަކިން ހުރި ކޮޓަރިއާ ދިމާއަށް ހިނގައިގަންނަމުން ފާތިރު ބުންޏެވެ.\nފުރަތަމަ ހަބަރު ފެނުނީ، އޭގެ ކުޑައިރުކޮޅެއް ފަހުންނެވެ. "މިނިސްޓަރު ނިހާދު ގެއްލިގެން ހޯދަން ފަށައިފި،" މިއީ އެ ސުރުހީ އެވެ. އެއާ އެކު ރާއްޖޭގެ ހުރިހާ މީޑިއާގެ ސަމާލުކަން، މަޝްހޫރު ޒުވާން މިނިސްޓަރުގެ ވާހަކަތަކުން ފުރުނެވެ. އޭގެ ފަހުން މަޑުމަޑުން ކަންކަން ހާމަވަމުން އަ އެވެ. ނިހާދުގެ ކޮޓަރީގައި ލޭ ހުރި ކަމެވެ. އޭނާ އެންމެ ފަހުން ބައްދަލުކުރީ ރައީސް ހާލިދާ ކަމެވެ.\n"މިއީ ގޯހެއް،" ފާތިރަށް ބުނެވުނެވެ.\n"ކިހިނެއްބާ އަނެއްކާ މި ވީ؟" ނާވިޝްއަށް އެހުނެވެ.\n"ރައީސަށް އެއްވެސް ކަމެއް ވީ ވައްތަރެއް ވެސް ނުޖަހާ. ނާވިޝް އާއި ޒަވީންގެ އަތުގައި މިހާރު ބޯޅަ އޮތީ. މަސައްކަތް ފަށާ. މިކަން އަވަހަށް ބަލަން ޖެހޭނެ،" ފާތިރު ބުންޏެވެ.\n"އެ ހުސޭނަކާ ގުޅޭތޯ ވެސް ފާތިރު ބަލަންވީނު. އޭނާގެ ރޭވުމަކަށް ވެސް ވެދާނެ،" ނާވިޝް ބުންޏެވެ.\n"ލަންޑަނަށް ދެވޭހާ އިރުކޮށްފައި ގުޅާނަން،" ފާތިރު ބުންޏެވެ.\nދެ މީހުން އެކަކު އަނެކަކާ ދިމާއަށް ބަލަހައްޓައިގެން ހިމޭންކަމުގައި ތިބެވުނެވެ. މިއީ އެ މީހުންގެ ހިތަށް ވެސް އެރި ކަމެއް ނޫނެވެ.\n"ނިހާދުގެ ކޮޓަރީގައި ލޭ ހުންނާނީ ކޮންމެވެސް ކަމެއް ވެގެން. އޭނާ ފިލައިގެން އެ އުޅެނީ. އެކަމަކު ހިއެއްނުވޭ މާ ގިނަ އިރު ވާނެހެންނެއް. ކޮންމެވެސް ތަނެއްގައި މަރުވެފައި ވެސް އޮވެދާނެ،" ފާތިރު ބުންޏެވެ.\n"އެހެން ވިއްޔާ ހާލިދަށް ކަމެއް ނުވާންވީ ކީއްވެ؟ ތާސްބައި ހުޅުވަން އޮތީ ހާލިދެއް ނޫންތަ؟" ނާވިޝް ބުންޏެވެ.\n"ހުސޭނުބޭ ބުނި ރައީސްގެ އަތާއި ތުންފަތް ހިރުވާ ވާހަކަ އޭނާ ކައިރީ ބުނި ކަމަށް. އޭނާ ބުނި ތާސްބައިގައި އަތް ކޭއްތި ވާހަކަ ވެސް. އެހެންވީމާ އޭގެ އަސަރު ނުކޮށެއް ނުހުންނާނެ. ފުރަތަމަ ހިރުވާނީ. އެއީ ގުނަވަންތައް ފޭލްވުމުގެ ފުރަތަމަ އަލާމާތް،" ފާތިރު ތަފްސީލެއް ދިނެވެ.\n"ހިނގާ ވިސްނަމާ އެހެން ދިމާލަކަށް މިކަން އެނބުރިއްޖެ ކަމަށް. މަށަށް ފެންނަނީ އަހަރެމެން ގެއިން ބޭރަށް ނުނިކުމެ، ދުވަސްކޮޅަކު އުޅެން. މަ މިދަނީ. ފާތިރު ވެސް ބޭރަށް ނުދާތި،" ސަލާމަތީ ފިޔަވަޅެއްގެ ގޮތުން ނާވިޝް ނަސޭހަތް ދިނެވެ.\nއޭނާ އެ ޗެމްބަރުން ނުކުންނަން ހިނގައިގަތެވެ. އެކަމަކު ފާތިރު މޭޒު ކައިރީގައި އިށީނދެ އިނީ އެވެ.\nހިތުގައި އޮތީ ހުސް ސުވާލެވެ. އޭނާއަށް ގަބޫލުކުރަން ވެސް ދައްޗެވެ. ނުލާހިކު މޮޅަށް ރޭވި ކަމެކެވެ. އެ މީހުން ބޭނުންވި ހިސާބަށް ހުރިހާ ކަމެއް ވެސް ގެންދިޔަ އެވެ. އެކަމަކު ފާތިރަށް ކޮންމެވެސް ވަރަކަށް އެއްބަސްވެވުނެވެ: ރައީސް ހާލިދުގެ ސިއްރުވެރި ކަންތައްތަކެއް އެބަ ހުއްޓެވެ. އޭނާއަށް ވެސް އަދި އޭނާގެ ދެ ބައިވެރިންނަށް ވެސް ނޭނގޭ ސިއްރުތަކެކެވެ. ފުލުހުންގެ ޖާސޫސުންނަށް ވެސް ނޭނގޭ ސިއްރުތަކެކެވެ.\nއާއެނކެވެ. އެންމެ ނުބައި މީހާގެ ދުވަސް ދުއްވާލަން އެންމެ ރޭވުމެއް ނުފުދެ އެވެ. އެހެންކަމުން ފާތިރަށް، އެވަގުތު ނިންމުނީ، އޭނާގެ އެ ވަރުގަދަ ރޭވުން ނާކާމިޔާބު ވެއްޖެ ކަމެވެ. ފުރަތަމަ ފަހަރަށް އެމީހުންނަށް ގޯސް ފިޔަވަޅެއް އެޅިއްޖެ ކަމެވެ.\n(ދިހަ ވަނަ ބައި، ޖޫން 22، 2020، ހޯމަދުވަހު)


SunOnline: Anna aharuge ''Beach pro tour'' ge mubaaraatheh Rajjeygai host kurany\nއަންނަ އަހަރުގެ "ބީޗް ޕްރޯ ޓުއާ" ގެ މުބާރާތެއް ރާއްޖޭގައި ހޯސްޓް ކުރަނީ\n23 Nov 2021, 15:20\nގައުމީ ބީޗް ވޮލީބޯޅަ މުބާރާތުގެ ފިރިހެން ޑިވިޝަންގެ ފައިނަލް މެޗުގެ ތެރެއިން: ފައިނަލުގައި އަނިލް އާއި އަދުނާންގެ ޕެއާ ބަލިކުރުމަށްފަހު ޗެމްޕިއަންކަން ހޯދީ ކުޑަކާއްޓޭ އާއި އައްކަޅޭގެ ޕެއާ --- ފޮޓޯ/ ވީއޭއެމް\nވޮލީބޯޅައިގެ ދުނިޔޭގެ ފެޑެރޭޝަންގެ އެފްއައިވީބީ ބީޗްވޮލީ ޓުއާގެ މުބާރާތެއް އަންނަ އަހަރު ރާއްޖޭގައި ހޯސްޓް ކުރަން ނިންމައިފިއެވެ.\nދުނިޔޭގެ ވޮލީބޯޅައިގެ މައި ޖަމުއިއްޔާ، އެފްއައިވީބީން މިއަދު އިއުލާންކުރި ކަލަންޑަރުގައިވާ ގޮތުން ބީޗް ވޮލީ ޓުއާގެ މުބާރާތެއް އަންނަ އަހަރުގެ އޮކްޓޯބަރު މަހުގެ 13-16 އަށް ކުރިއަށްގެންދަން ވަނީ ތާވަލުކޮށްފައެވެ. މިއީ އެފްއައިވީބީން ބާއްވާ މި ފަދަ މުބާރާތެއް ރާއްޖޭގައި ބާއްވާނެ ފުރަތަމަ ފަހަރެވެ.\nދާދި ފަހުން އެފްއައިވީބީގެ ރައީސް ބްރެޒިލްގެ އަރީ ގްރާސާ ރާއްޖެ އަށް ވަޑައިގެން ވޮލީއާ ގުޅޭ ގިނަކަންތައްތަކެއް ވަނީ މަޝްވަރާކުރައްވައިފައެވެ. އެގޮތުން މިފަދަ ޓުއާ މުބާރާތެއް ބޭއްވުމަށް މަޝްވަރާ ކުރެވުނު އިރު، މީގެ ސަބަބުން ރާއްޖެއަށް ދުނިޔޭގެ ބީޗް ވޮލީގެ އެންމެ ބޮޑެތި ތަރިން ޒިޔާރަތް ކުރާނެއެވެ.\nއެފްއައިވީބީން ބީޗް ޓުއާ ކުރިއަށް ގެންދަން އިއްޔެ ކަލަންޑަރުގައި ހިމަނާފައިވަނީ ޗެލެންޖާސް ބަޔާއި އެލީޓް ބައި ވަކިންނެވެ.\nރާއްޖޭގެ އިތުރުން ޗެލެންޖާސް ބައި ދެން ބާއްވާނީ މެކްސިކޯ އާއި، ބްރެޒިލާއި، މިސްރާއި، ޗައިނާ އަދި އޮސްޓްރޭލިއާގައެވެ. އަންނަ އަހަރުގެ ޓުއާގެ މުބާރާތްތައް ދެކުނު އެފްރިކާ އާއި، ޗެކް ރިޕަބްލިކާއި، ލަޓްވިއާ އާއި، ސްވިޓްޒަލެންޑާއި، ޖަރުމަން އަދި ފްރާންސްގައި ކުރިއަށްގެންދިޔުމަށްވެސް ވަނީ ތާވަލުކޮށްފައެވެ\nމީގެ އިތުރުން އަންނަ އަހަރުގެ ބީޗް ވޮލީބޯލް ވޯލްޑް ޗެމްޕިއަންޝިޕް ޖޫން މަހު އިޓަލީގެ ރޯމުގައި ކުޅެންވެސް ވަނީ ނިންމާފައެވެ.\nކުޅިވަރާ ބެހޭ ވަޒީރު އަހުމަދު މަހްލޫފް މިއަދު ވިދާޅުވީ މި ފުރުސަތަކީ ދުނިޔޭގެ ތަރިންގެ ކުރިމަތީ ރާއްޖޭގެ ކުޅުންތެރިންގެ ހުނަރު ދައްކާލަން ލިބުނު ރަނުގެ ފުރުސަތެއް ކަމަށެވެ. އަދި އެހެންމެ ރާއްޖެއަކީ ދުނިޔޭގެ އެންމެ މަޝްހޫރު ބީޗްތައް އޮތް ގައުމު ކަމަށްވެފައި، މި މުބާރާތް ރާއްޖޭގައި ބާއްވަން މުޅި ގައުމު އޮތީ ތައްޔާރަށް ކަމަށެވެ.\nއަންނަ އަހަރުގެ "ބީޗް ޕްރޯ ޓުއާ" ރާއްޖޭގައި ހޯސްޓް ކުރަނީ\nބަހްރައިނާއެކު ގައުމީ ވޮލީ ޓީމު މެޗުތަކެއް ކުޅެނީ


Report leak eh nukuran, eyga huree gaumee salaamathah nurrakkaavaa mauloomaathu: Adam Shareef – adduLIVE\nރިޕޯޓު ލީކެއް ނުކުރަން، އޭގައި ހުރީ ގައުމީ ސަލާމަތަށް ނުރައްކާވާ މައުލޫމާތު: އާދަމް ޝަރީފް\nSep 12, 2019, 10:44 މުހައްމަދު އައިމަން\nރަހީނުކޮށް މަރާލި ނޫސްވެރިޔާ އަހުމަދު ރިލްވާންގެ މައްސަލާގައި ޕީޖީ ލީޑަރުންނަށް ލިބުނު ރިލްވާންގެ މައްސަލައިގެ ރިޕޯޓުގެ އެންމެ އަކުރެއް ފިއްޔެއްވެސް ލީކު ކޮށްލާފައި ނުވާނެ ކަމަށް ރައްޔިތުން މަޖިލީހުގެ މަޑުއްވަރީ ދާއިރާގެ މެންބަރު އާދަމް ޝަރީފް ވިދާޅުވެއްޖެއެވެ.\nދައުރުން ބޭރުގައި މިއަދު ބާއްވަމުން ގެންދާ މަޖިލިސް ޖަލްސާގައި ވާހަކަފުޅު ދައްކަވަމުން ޕީއެންސީގެ ޕީޖީ ލީޑަރު އަދި ކުރީގެ ޑިފެންސް މިނިސްޓަރު އާދަމް ޝަރީފް ވިދާޅުވީ، އެ ރިޕޯޓުގައި ހުރި މައުލޫމާތުތަކަކީ ގައުމީ ސަލާމަތަށް ނުރައްކާވާ ފަދަ މައުލޫމާތުތަކެއް ކަމަށެވެ. އޭނާ ވިދާޅުވީ މަޖިލިސް މެންބަރުންނަށް ނުވަތަ ޕީޖީ ލީޑަރުންނަށް އެ ތަހުގީގު ރިޕޯޓު ލިބިގެން ދިއުމަކީ މައްސަލައެއް ނޫން ކަމަށެވެ.\nއާދަމް ޝަރީފް ވިދާޅުވީ އެ ތަހުގީގު ރިޕޯޓު ލީކުވެގެން އުޅެނީ މަޖިލިސް ތެރެއިން ނޫން ކަމަށާއި އެފަދަ ކަމެއް މަޖިލިސް މެންބަރުން އަދި ޕީޖީ ލީޑަރުންވެސް ނުކުރާނެ ކަމަށެވެ. ނަމަވެސް އެ ތަހުގީގު ރިޕޯޓުގެ އެޑިޓޯރިއަލް ނުވަތަ އެ ތަހުގީގު ރިޕޯޓު ލިޔުނު މީހުންވެސް އެކަމުގައި ޒިންމާ އުފުލަން ޖެހޭނެ ކަމަށް އާދަމް ޝަރީފް ވިދާޅުވިއެވެ.\nމިދިޔަ ހޯމަ ދުވަހު ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅުދައްކަވަމުން ރައީސުލްޖުމްހޫރިއްޔާ އިބްރާހީމް މުހައްމަދު ސާލިހު ވިދާޅުވީ މަޖިލީހުން ރިލްވާންގެ މައްސަލާގައި ކުރާ މަސައްކަތަށް އެއްވެސް އެއްޗެއް ދަންނަވަން ބޭނުން ނުވާ ކަމަށެވެ. އަދި ވިދާޅުވީ މަރު ކޮމިޝަނުން ނޫސްވެރިންނަށް މައުލޫމާތު ދެއްވީ ރައީސް ސާލިހާއި އެކުގައި އެކަމުގައި މަޝްވަރާ ކުރެއްވުމަށްފަހު ކަމަށެވެ. އަދި ވިދާޅުވީ މަޖިލިސް ރައީސަށް އެ ރިޕޯޓު ހުށަހެޅީ ރައީސްގެ މަޝްވަރާގެ މަތިން ނޫން ކަމަށެވެ.


ރާއްޖޭގައި ފުލްމެރަތަން ފުރިހަމަކުރި ފުރަތަމަ ފިރިހެން މަޖިލިސް މެމްބަރަކަށް އިލްޔާސް ލަބީބް – Dhuvas Online\nފުލް މެރަތަން ނުވަތަ 42.195 ކިލޯމީޓަރ (މާލެވަށާ 8 ބުރު) ޖެހުމަކީ ކުޑަކަމެއް ނޫނެވެ. ހިތްވަރެއް ހުރެގެން ކުރެވޭނެ ކަމެވެ.\nޚާއްސަކޮށް ރައްޔިތުންގެ މަޖިލީހުގެ މެމްބަރުންނަކީ ވަރަށް އަވަދިނެތި ބުރަކޮށް މަސައްކަތް ކުރައްވާ ބޭފުޅުންނެވެ. ރައްޔިތުންގެ ހައްގުގައި، ރައްޔިތުން ތަމްސީލު ކުރައްވަމުން ޢާއިލާއާ ރައްޓެހިންނަށް ވަގުތު ދެއްވަމުން ދުޅެހެޔޮ ސިއްހަތެއްގައި ހުރުމަށް ކަސްރަތު ކުރުމަކީ ބުރަ ކަމަކަށް އެބޭފުޅުންނަށް ވާނެ އެވެ.\nޚާއްސަކޮށް ދިގު ދުވުން ދުވުމަކީ ވަރަށް ގަޔާވެ، ތަމްރީނުތައް ހަދައިގެން ނޫނީ ނުވާނެ ކަމެކެވެ.\nއެހެންނަމަވެސް ރައްޔިތުންގެ މަޖިލީހުގެ ހުޅުދޫ ދާއިރާގެ މެމްބަރު އިލްޔާސް ލަބީބު މިވަނީ ކިތަންމެ ބުރަކޮށް އުޅުއްވިޔަސް ތާރީޚުގެ ތެރެއިން ޖާގަ ހޯއްދަވާފައެވެ.\nރާއްޖޭގައި ފުލްމެރަތަން ފުރިހަމަކުރި ފުރަތަމަ ފިރިހެން މަޖިލިސް މެމްބަރުގެ ޝަރަފް އިލްޔާސް ލަބީބް މިވަނީ ހޯއްދަވާފައެވެ.\nވާޗުއަލްކޮށް ބޭއްވި ރޯމް މެރަތަން ގައި އިލްޔާސް ފުލް މެރަތަން ނިންމާފައިވަނީ 4.39.17 އިން ނެވެ.\nމިއީ އިލްޔާސްގެ ވެސް އެންމެ ފުރަތަމަ ފުލް މެރަތަން އަށްވާ އިރު، ދުވުން ނިންމި ވަގުތާ މެދު ވަރަށްބޮޑަށް ހިތްހަމަ ޖެހޭ ކަމަށް އިލްޔާސް ވިދާޅުވިއެވެ.\n“އަސްލު ވަރަށް ހިތްހަމަޖެހޭ. ފުރަތަމަ މެރަތަން އާ ބަލާފަ ނިންމާލެވުނު ގަޑި. އަނެއްކާ މި ދުވުމުގެ ފުރަތަމަ 21 ކިލޯމީޓަރ (ހާފު މެރަތަން) ގަ ޕަރސަނަލް ބެސްޓެއް ހެދުނީމަ ވަރަށް ހިތްހަޖެހުން ލިބުނު.” ދުވަސްއަށް އިލްޔާސް ވިދާޅުވި އެވެ.\nއިލްޔާސް ވިދާޅުވީ އޭނައަށް ތަމްރީނު ދެމުން އަންނަ ނަސްރުﷲ އަޙްމަދު (ނަސްރު ކޯޗު) އޭނާ އާ އެކު، އެއްވަރެއްގައި ދުވެ، ވަރަށްބޮޑަށް ހިތްވަރުދީފައިވާ ކަމަށެވެ.\nކޮންމެއަކަސް ކިތަންމެ ބުރަކޮށް އުޅުނަސް، ވަގުތު ހުސްކޮށްގެން ކަމެއް ކުރަން އުޅެފިނަމަ، އެކަމެއް ކުރެވޭނެކަން އިލްޔާސް މިވަނީ ސާބިތުކޮށްދެއްވާފައި އެވެ.\nރޯމް މެރަތަންގައި ދުވި އިތުރު ބައިވެރިންނަށް ބަލާލާއިރު، ނަސްރު ކޯޗުގެ ތަމްރީނުތައް ހަދަމުން އަންނަ މެރަތަން ރަނަރސްގެ ދުވުންތެރިން ކަމަށްވާ މުޙައްމަދު މުސްތަފާ 3.27.14 އިން ފުލް މެރަތަން ނިންމި އިރު، ރިޒާން ރަޝީދު (ޒާން) ނިންމާފައިވަނީ 3.28.22 އިން ނެވެ. އަދި މުޙައްމަދު މައުރޫފް (މާއްޓޭ) ނިންމީ 4.37.34 އިން ނެވެ. މި ހުރިހައި ދުވުންތެރިންނަކީ ވެސް މުޅިން އަލަށް ފުލް މެރަތަން ޖެހި ދުވުންތެރިންނެވެ.\nމި ހުރިހައި ދުވުންތެރިންވެސް ބުނީ ޓައިމިންގ އާމެދު ހިތްހަމަ ޖެހޭ ކަމަށާއި މަސައްކަތް ކޮށްފިނަމަ، އަދިވެސް ރަނގަޅު ކުރެވޭނެ ކަމަށެވެ.\nމި ދުވުމުގައި މުޙައްމަދު އަޝްއަދު ފުލް މެރަތަން ނިންމީ 3.34.19 އިން ނެވެ. ކުރިންވެސް ފުލް މެރަތަން ތަޖުރިބާކޮށްފައިވާ އަޝްއަދު ބުނީ ކުރިއަށް އޮތް ތަނުގައި އަދިވެސް ތަފާތު ނެރެވިދާނެ ކަމަށެވެ.\nރޯމް މެރަތަން ގައި ރާއްޖޭގައި އެންމެގިނަ ފުލް މެރަތަން ޖެހުމުގެ ރެކޯޑު އޮންނަ ނަސްރުﷲ އަޙްމަދު (ނަސްރު) ވެސް ވަނީ ދުވެފަ އެވެ. ނަމަވެސް މި ރޭސް އޭނާ ދުވީ، މި ރޭހުގައި އެންމެ މަޑުން ދުވާ މީހާއާ އެކުގައި ކަމަށްވާތީ، ނަސްރުވެސް ރޭސް ނިންމީ އިލްޔާސް ލަބީބު އާއެކު 4.39.17 އިން ނެވެ.\nނަސްރު ބުނީ މި ރޭސް ދުވީ ޓައިމިންގ އަކަށް ނޫން ކަމަށާއި ބޭނުންވަނީ އޭނާގެ ގާތުން ތަމްރީނު ހަދަމުންދާ ދަރިވަރުންނާއެކު ދުވެލަން ކަމަށެވެ. އަދި އެ ދުވުންތެރިން ނިންމި ގަޑިތަކަކީ ހިތްހަމަޖެހޭ ގަޑިތަކެއް ކަމަށެވެ.


Kanganage Agu Bodu Ge Varahves Reethi - Vaguthu\nކަންގަނާގެ އަގުބޮޑު ގެ ވަރަށްވެސް ރީތި\nބޮލީވުޑްގެ ތަރި ކަންގަނާ ރިނައުތްއާ ގުޅޭގޮތުން ތަފާތު ވާހަކަތައް ފެތުރެއެވެ. އޭނާ ފިލްމީ ހަޔާތް 2006 ވަނަ އަހަރު ފެށިއިރު، އޭނާ އެއިރުން ފެށިގެންވެސް މަޝްހޫރެވެ. އޭނާއަކީ އެއިރު އެންމެ އަގުބޮޑު އެއް ތަރިވެސް މެއެވެ.\nމިހާރު ދައްކަން މި އުޅެނީ ކަންގަނާގެ ބޮލީވުޑްގެ ހަޔާތުގެ ވާހަކައެއް ނޫނެވެ. ކަންގަނާ އިންޑިއާގެ ރިޒޯޓް ޓައުނެއްކަމަށްވާ މަނާލީއިން ގަތް އަގުބޮޑު ގޭގެ ވާހަކައެވެ. އިންޑިއާގެ ރިޕޯޓްތައް ބުނާގޮތުގައި، އޭނާ އެ ގެ ގަނަފައި ވަނީ 30 ކްރޯޑަށެވެ.\nއޭނާގެ އެގެއަކީ އަށް ކޮޓަރި ހިމެނޭ ގެއެކެވެ. ކޮންމެ ކޮޓަރިއެެއްގައި ބޭރަށް ނުކުމެވޭނެހެން ބެލްކަންޏެއް ހުރެއެވެ. އޭގެ އިތުރުން، ކޮންޒާވޭޓޮރީއަކާއި، ޖިމެއް އަދި ޔޯގާ ކުރުމަށް ހާއްސަ ކޮޓަރިއެއްވެސް ހުރެއެވެ.\nޑީއެންއޭގެ ރިޕޯޓްތައް ބުނާގޮތުގައި، އޭނާ އެގެ ގެނެފައި ވަނީ 10 ކްރޯޑަށެވެ. އިތުރު ފައިސާތައް ހޭދަކޮށްފައި ވަނީ ގެ އިތުރަަށް ފުރިހަމަ ކުރުމަށެވެ.\nއެ ގެ ޑިޒައިންކޮށްފައި ވަނީ ޝަބްނަމް ގުޕްތާއެވެ. އެ ގެ ހަދަމުންދިޔައިރު، ކަންގަނާ ވަރަށް ގިނަ ފަހަރު މާނާލީއަށް ދަތުރުކުރިކަމަށް ރިޕޯޓްތައް ބުނެއެވެ. ކަންގަނާގެ އަގުބޮޑު ގޭގެ ފޮޓޯތައް އޭނާ އިންސްޓަގްރާމްއަށް ލިއެވެ.\nމިދިޔަ އަހަރު ތެރޭގައި މުމްބާއިގައި ހުންނަ ކަންގަނާގެ ފަސް ކޮޓަރީގެ ގެ ވެސް ވަނީ ރީފާބިޝްކޮށްފައެވެ.


Court Thakakee Mihaaru Sarukaarah Badhalu Nagaidhey Aarukaateethakeh: Jameel - Vaguthu\nކުރީގެ ނައިބު ރައީސް ޑރ. މުހައްމަދު ޖަމީލް އަހްމަދު ޕީޕީއެމް ޕީއެންސީ ޖަލްސާގައި - ވަގުތު އިމޭޖަސް: އަހްމަދު އަލީ\nޖިނާއީ މައްސަލަތައް ބަލާ ކްރިމިނަލް ކޯޓު ހިމެނޭހެން ޝަރުއީ ކޯޓުތައް މިހާރު ބޭނުން ކުރަމުން ދަނީ މި ސަރުކާރަށް ސިޔާސީ ބަދަލު ނަގައިދޭ ތަނެއްގެ ގޮތުގައި ކަމަށް އިދިކޮޅު ޕީޕީއެމްގެ ޚާއްސަ އެޑްވައިޒަރު އަދި ކުރީގެ ނައިބު ރައީސް ޑރ. މުހައްމަދު ޖަމީލް އަހްމަދު ވިދާޅުވެއްޖެއެވެ.\nކުރީގެ ރައީސް އަބްދުﷲ ޔާމީން މިނިވަން ވުމުގެ މުނާބަސަތުގައި، ކާނިވާ ސަރަހައްދުގައި ކުރިއަށްދާ ޖަލްސާގައި، އެމަނިކުފާނުގެ ގާނޫނީ އިސް ވަކީލު ޖަމީލް ވިދާޅުވީ ތަފާތު ނުކުރަން ގާނޫނު އަސާސީގައި ލިޔުނަސް ޔާމީންގެ މައްސަލާގައި އޮތީ މުޅިން ވެސް ތަފާތު ކުރުން ކަމަށެވެ.\n"ޖިނާއީ އަދުލުގެ ނިޒާމު ފެށިގެން ތަންފީޒީ މަރުހަލާ ނިމޭ ހިސާބަށް ޔާމީންއާ ދޭތެރޭ ބިޔަކޮށް ވަށާލެވިފައިވާ އަނިޔާވެރިކަމުގެ ފާރެއް ވަނީ ރާނާލެވިފައި." ޔާމީންގެ ފުރަތަމަ ނައިބު ރައީސެއްގެ ގޮތުގައި ހުންނެވި ޖަމީލު ވިދާޅުވިއެވެ.\nޖަމީލު ފާހަގަ ކުރެއްވި ގޮތުގައި މި މައްސަލައިން ފެނިގެން ދިޔަ ކަމަކީ ގާނޫނު އަސާސީގައި ލިޔެފައިވާ އެއްވެސް ތަހުޒީބު ކަމެއް ޖިނާއީ އަދުލުގެ ނިޒާމުގައި ނެތް ކަމެވެ. ފުލުހުންނާއި ޕްރޮސެކިއުޓާ ޖެނެރަލްއިން ފެށިގެން ކްރިމިނަލް ކޯޓާ ހަމައަށް ޖަމީލު ފާޑުވިދާޅުވިއެވެ.\n"ކޯޓުތަކަކީ ސަރުކާރުގެ އާރުކާރުޓީއެއް ނޫން، ސަރުކާރު ނަަގަހައްޓައިދޭ ތަންތަނެއް ނޫން، ސަރުކާރަށް ސިޔާސީ ބަދަލު ހިފައިދޭ ތަނަކަށް ވެގެން ނުވާނެ، ޖިނާއީ ކޯޓު، ފެނިގެން ދަނީ ސަރުކާރަށް ސިޔާސީ ބަދަލު ހިފައިދޭ ތަނެއް ގޮތަށް،" ޖަމީލް ވިދާޅުވިއެވެ.\nސުޕްރީމް ކޯޓުން "ރައީސް ޔާމީނަކީ މައުސޫމެއް ގޮތުގައި ކަނޑައަޅައިފި" ނަމަވެސް ކުރިއަށް ވެސް އެތައް ގޮންޖެހުމެއް ކުރިމަތިވާނެ ކަމަށް ޖަމީލު ވިދާޅުވިއެވެ. އެކަމަކު މި ގޮންޖެހުންތަކާއެކު ވެސް ޔާމީންގެ ހައްގުގައި މަސައްކަތް ކޮށްދެއްވާނެ ކަމުގެ ޔަގީން ކަން ޖަމީލް ދެއްވިއެވެ.\nޖަމީލް ގަބޫލު ކުރައްވާ ގޮތުގައި ޔާމީންގެ މައްޗަށް ހިންގި ތަހުގީގަކީ އުފެއްދި ތަހުގީގެކެވެ. އެމަނިކުފާނުގެ މައްޗަށް އުފުލި ދައުވާއަކީ ވެސް އުފައްދާފައިވާ ދައުވާއެކެވެ. އޭގައި އެއްވެސް ހަގީގަތެއް ނެތް ކަމަށް ޖަމީލް ވިދާޅުވިއެވެ.\nޖަމީލް ދެން ވިދާޅުވީ އެމްއެމްޕީއާރުސީގެ ބޮޑު ޚިޔާނާތުގެ ހަގީގީ ބައިވެރިން ތިބީ ސަރުކާރާ އެކު "ޑީލް ހަދައިގެން" ސަލާމަތްވެފައެވެ. އޭނާ އިޝާރާތް ކުރެއްވީ ކުރީގެ ނައިބު ރައީސް އަހުމަދު އަދީބުއާއި، އެމްއެމްޕީއާރުސީގެ މެނޭޖިން ޑިރެކްޓަރު އަބްދުﷲ ޒިޔަތަށެވެ. އެ މީހުންނަށް ޖަލު ހުކުމް އިއްވި ނަމަވެސް ތިއްބެވީ ގޭބަންދުގައެވެ. އެ ކަމަށް ސަރުކާރަށް ބޮޑެތި ފާޑުކިއުންތައް ވެސް ދަނީ އަމާޒުވަމުންނެވެ.\nޑިސެމްބަރު 3, 2021 22:20\nތިމާމީހާ ނައިބުރައީސްކަމުން ވަކިކޮށް ޖަލަށް ގެންދަން މަސައްކަތްކުރި ޔާމީނުގެ ދިފާއީ ވަކީލަކަށްވެ އޭނައަށް ތައުރީފުކުރާތަން ފެނުމުން ދޭހަވަނީ ތިމާގެ އަގެއްނެތްކަން ފައިސާއަށް ލަގަންވިއްކާލަން ފަސްނުޖެހޭ މީހެއްކަން\nތީހަމަ ފައިސާޔާ ބޮޑާކަމަށް އަރާހުންނެވި ބޭކަލެއް! އަނެއްކާ މީނަދާ ޕާޓީއަކަށް މީނަގެ އާއިލާ މަލީހުމެން ދާނެ!\nޑިސެމްބަރު 3, 2021 22:37\nކަލޯ ބުރޯ ހާސް ނުވޭ! ދާދި އަވަހަށް އެތަން ތަނުން ވެސް ބޮނޑި ބަތް ކައްކަން ފެށޭނެ!\nޑިސެމްބަރު 3, 2021 23:12\nބަލަ ސްޕްރީމް ކޯޓުްން ކުރި ހުކުމް ކަމުނުގޮސްގެން ވެރިކަން ކުރެއްވި ދުވަސް ވަރު އެކޯޓުގެ ފުރާޅު ނަގައި ހިންގިޖަރީމާ ހަދާން ނެތުނިތޯ. މިހާރު ތިމާމެނާއި އެއްކޮޅަށް މައްސަލައެއް ނިމުމުން ކޯޓު ބަރާބަރު ތަނަކަށް ވެއްޖެ. ކިހާ ހެއްވަކަމެއް. ރައްޔިތުންވެސް ވެއްޖެ މިމިހުން ހަދާހާ ދޮގު ގަބޫލު ނުކޮށް ތިމެންނަމެންގެ ސިކުޑީގެ ބޭނެުން ހިފަން. ކިތައްމެ ބޯޑު ވައްކަމެއް ކޮށްފަވެސް އެކަމާއި އިންކާރު ކޮށް ބަހުސް ކޮށް ވަކީލުން ބޭނުން ކޮށްގެން ސަލާމަށް ވާންވީ. ދެން މީސްތަކުން ވީ އެވާހަކަ ގަބޫލުކުރަން. އަމިއްލަ ގުނަވަން ވައްކަން ކުރިކަމަށް އެއްބަސްވާ ދުވަހުވެސް ވަކީލުން ތިބޭނެ ދޯ ސަލާމަށް ކުރަން. ހޭ އަރާބަލަ ރައްޔިތުން.\nޑިސެމްބަރު 4, 2021 09:08\nސުޕްރީމްކޯޓުން މައްސަލައެއް ނުބަލާ މައްސަލައެއްގެ ޝަރީއަތެއް ނުހިންގާ ފާރުމަތިން އަމުރުތައް އަންނަންފެށީމާ ފުރާޅު ނަގައިގެންވެސް ވެގެންއުޅޭގޮތެއް ބަލަން ޖެހޭނެ. ދޮރުން އަމުރުތައް ނާންނަނީ ކީއްވެތޯ ބަލަން ޖެހޭނެ.\nރައީސްޔާމީންގެ ޝަރީއަތުގައި ފުރާޅުނަގަން މިސަރުކާރަށް ގޮތް ހުސްވީ ޢާއްމުކޮށް ހުޅުވާލައިގެން ޝަރީއަތެއްކޮށް ހުރިހާކަމެއް ރައްޔިތުންގެ ކުރިމަތީ ހާމައަށް އޮތީމަ.\nޑިސެމްބަރު 4, 2021 09:29\n"އަދުން"ގެ ކޮމެންޓަށް ބުނެލެވޭނީ ކިތައްމެވަރަކަށް ފިތުނަފަސާދަ ފެތުރުވިޔަސް ރައްޔިތުން އޮޅުވާނުލެވޭނެއޭ، ސުޕްރިންކޯޓްގެ އެއްމެ އިސް ފަނޑިޔާރުން ވިޔަސް ހަވާލުވެފައިވާ މައްސޫލިއްޔަތަށް ޢައްދާރުވެ ގާނޫނާއި ޚިލާފު އަމުރުތައް ނެރެނެރެ ކޯޓުގެ ދޮރުތަޅުލައިގެންތިބި ޢައްދާރުންތަކެއް ނެރެން ފުރާޅުނަގަން ކީއްކުރަންތަ ވަށައިގެންވާ ފާރުތައް ތަޅާލައިގެންވެސް ވަދެ ބޭރުކޮށްގެން އިންސާފުގެ ކުރިމަތަްޗަށް ގެންދަންޖެހޭ، އަދި އެއައްދާރުން ބޭރުކުރީ އެތާގައިތިބެ ކައިބޮއެ ނިދާތާން5ދުވަސްވިފަހުން އެތައްފަހަރު ހުޅުވަން އެންގީމަވެސް ނުހުޅުވީމަ، މިހާވަރަށް ބަޔަކު އައްދާރުވީމަ ކޮށްމެ ސަރުކާރަކަށް ނުވަތަ ކޮންމެ ރައީސަކަށްވިޔަސް ލާޒިމުކުރާނެ، ނެރެވެންއޮތްގޮތަކަށްނެރެން،\nޑިސެމްބަރު 4, 2021 09:34\nނޫނޭވާ ލަދުހަޔާތްވެސް ކުޑައިންސާނެއްމީ


LIVE: Covid-19 Ge Biruverikan Arabi Gaumuthakaai Europe Ah - Vaguthu\nCoalition Ge Baiverin Thibee Nuthanavas Kaivenyyeh Kohgen - Umarhttps://t.co/ctmUus5ZnO\n— Vaguthu Online (@VaguthuOnline) February 25, 2020\nފްރާންސުން އިތުރު މީހަކު ކޮވިޑް-19 އަށް ޕޮޒިޓިވް ވެއްޖެ. މިހާތަނަށް ފްރާންސުން ވަނީ 14 މީހަކަށް ބަލި ޖެހިފައި.\nBREAKING NEWS: Covid-19 Jehigen Italy In Ithuru3Meehun Maruvejjehttps://t.co/b9jcG7pDDI\nބަހްރޭނުން އިތުރު ހަމީހަކު ކޮވިޑް-19 އަށް ޕޮޒިޓިވް ވެއްޖެ. މިއަދު މިހާތަނަށް އެގައުމުން 21 މީހަކު ވަނީ ބައްޔަށް ޕޮޒިޓިވް ވެފައި. އަދި ބަލި ޖެހުނު މީހުންގެ ޖުމްލަ މިހާރު ވަނީ 23 އަށް އަރާފައި.\nBREAKING NEWS: China In Ai2Dhivehin Quarantine Kohfihttps://t.co/1wN01Z9no0\nTrump Ah Modi Raiy Dhoola Elhi Iru India Muslim In Adhives Halhuthaalu Gai!https://t.co/BRl08JMty5\nއޮމާންގެ އިތުރު ދެ މީހަކުވެސް ކޮވިޑް-19 އަށް ޕޮސިޓިވް ވެއްޖެ. އެ ގައުމުން ޕޮސިޓިވް ވި މީހުންގެ ޖުމްލަ އަދަދު މިހާރު ވަނީ 4ށް އަރާފަ.\nއީރާގުން އިތުރު4މީހަކަށް ކޮވިޑް-19 ޖެހިއްޖެ. އެ ގައުމުން ޕޮސިޓިވް ވި މީހުންގެ އަދަދު މިހާރު ވަނީ 5ށް އަރާފަ.\nބަހްރެއިން އިން އިތުރު 15 މީހަކު ޕޮސިޓިވްވެއްޖެ. އެ ގައުމުން ޕޮސިޓިވް ވި މީހުންގެ އަދަދު މިހާރު ވަނީ 17 އަށް އަރާފަ.\nRohingya Muslim Inge Dhifaau Gai Rajje In Thedhu Vanyhttps://t.co/Avfy1qXReJ\n“Coral Festival” Gai Dr. Hussain Hoonu Fenah! Dhifaaugai Raees Nasheed!https://t.co/YcRElmGPRt\nސްޕެއިން އިން އަނެއްކާވެސް އިތުރު މީހަކު ކޮވިޑް-19 އަަށް ޕޮސިޓިވް ވެއްޖެ. ޕޮސިޓިވް ވެފައިވަނީ ކަޓަލޫނީ ސިޓީ އަށް ސިޓީ އަަށް ނިސްބަތްވާ މީހެއް. މިއީ އެ ގައުމުގެ ބޮޑު ސިޓީ އަކުން މި ވައިރަސް އަަށް މީހަކު ޕޮސިޓިވް ވި ފުރަތަަމަ ފަހަރު.\nSpain ge Rashehgai 1,000 Fathuruverin Quarantine Koffihttps://t.co/u3WGpBeH8g\nAustria aai Croatia in Covid-19 Fenijjehttps://t.co/ftvYCRT2jD\nއީރާނުން ކޮވިޑް 19 ޖެހިގެން އިތުރު މީހަކު މަރުވެއްޖެ. މިހާރު އެ ގައުމުން ކޮވިޑް 19 ޖެހިގެން މަރުވި މީހުންގެ އަދަދު ވަނީ 15 އަށް އަރާފައި.\nދެކުނު ކޮރެއާ އިން އިތުރު ދެ މީހަކު ކޮވިޑް19 ޖެހިގެން މަރުވެއްޖެ. މިހާރު އެ ގައުމުން މި ބަލި ޖެހިގެން މަރުވި މީހުންގެ އަދަދު 11 ވަނީ އަރާފައި.\nBREAKING: Iran Ge Minister Aku Covid19 Ah Positive Vehjjehttps://t.co/55j4ERhCPL\nBREAKING: Misruge Kureege Raees Hosni Mubarak Avahaaravehjjehttps://t.co/PENxijdM1A\nއީރާނުން އިތުރު 34 މީހަކު ކޮވިޑް 19 އަށް ޕޮޒިޓިވްވެއްޖެ. މިހާތަަނަށް އެ ގައުމުން 95 މީހަކު ވަނީ ކޮވިޑް19 އަށް ޕޮޒިޓިވްވެފައި.\nދެކުނު ކޮރެއާއިން ކޮވިޑް 19 ޖެހިގެން އިތުރު ދެ މީހަކު މަރުވެއްޖެ. އެ ގައުމުގައި މި ބަލި ޖެހިގެން މަރުވި މީހުންގެ އަދަދު 11 އަށް ވަނީ އަރާފައި.\nދެކުނު ކޮރެއާ އިން މިއަދު އެކަނި 144 މީހަކު ކޮވިޑް19 އަށް ޕޮޒިޓިވްވެއްޖެ. އެގައުމުގައި ކޮވިޑް 19 ޖެހުނު މީހުންގެ ޖުމްލަ އަދަދު 977 އަށް ވަނީ އަރާފައި.\nއިޓަލީ އާއި ޖަޕާނުގައި ކޮވިޑް 19 ފެތުރެމުންދާތީ ސައުދީ ރައްޔިތުންގެ އެ ދެ ގައުމަށް ދަތުރު ނުކުރުމަށް، އެ ގައުމުން އެދިއްޖެ.\nއިރާގުން އިތުރު ހަތަރު މީހަކު ކޮވިޑް-19 އަށް ޕޮޒިޓިވްވެއްޖެ. އިރާގުގެ ކިރްކުކް އިން ޕޮޒިޓިވްވެފައި ވަނީ އެއް އާއިލާއެއްގެ ހަތަރު މީހުން. އެ އާއިލާ އިން ދާދި ފަހުން އިރާނަށް ދަތުރުކޮށްފައިވޭ.\nބަހްރައިން އިން އިތުރު ހަ މީހަކު ކޮވިޑް 19 އަށް ޕޮޒިޓިވްވެއްޖެ. އެ ގައުމުން މިހާރު ކޮވިޑް19 އަށް ޕޮޒިޓިވްވި މީހުންގެ އަދަދު ވަނީ 8 އަށް އަރާފައި.\nޖަޕާނުގައި ކަރަންޓީންކުރި ކަރޫޒް ޝިޕް ޑައިމަންޑް ޕްރިންސަސްގެ ފަސެންޖަރަކު އަނެއްކާވެސް މަރުވެއްޖެ. މިފަހަރު މަރުވެފައި ވަނީ 80 އަހަރުގެ މީހެއް. މިއީ އެ ކްރޫޒް ޝިޕްގައި މަރުވި4ވަނަ މީހާ. އޭނާ މަރުވީ ކޮވިޑް 19 ޖެހިގެން ކަމެއްް ނުވަތަ ނޫން ކަމެއް އަދި ސާފް ނުވާ ކަމަށް ވޭ.\nKureege Anhenun Ge Account In Vahkkan Kuri Meehaku 1 Aharah Jalah!https://t.co/cg2ouloIIg\nRaalhu Mariyanbu Ge Show Eh Huhtuvan Meehaku Masakaiy Kohfihttps://t.co/dhPah52fWG\nކުވައިތުން އިތުރު ތިން މީހަކު ކޮވިޑް-19 އަށް ޕޮޒިޓިވް ވެއްޖެ. މިއަދު މިހާތަނަށް އެގައުމުން ފަސް މީހަކު ވަނީ ބައްޔަށް ޕޮޒިޓިވް ވެފައި. އަދި ބަލި ޖެހުނު މީހުންގެ ޖުމްލަ މިހާރު ވަނީ އަށަކަށް އަރާފައި.\nތައިލެންޑުން އިތުރު ދެމީހަކު ކޮވިޑް-19 އަށް ޕޮޒިޓިވް ވެއްޖެ.\nIthuru Mahsalaigai Fuluhun Raees Yameenge Thahgeegeh Kuriyah Gendhaneehttps://t.co/TV7ck6yb7c\nUtility Regulatory Bill Ga, Authority Ah Bodethi Baaruthakeh https://t.co/IvZmyXdWRs\nBREAKING NEWS: Covid-19 Jehigen Iran Aai Korea In Ithuru Bayaku Maruvejjehttps://t.co/SoJotXOe71\nކޮވިޑް-19 ޖެހިގެން އިތުރު މީހަކު ދެކުނު ކޮރެއާ އިން މަރުވެއްޖެ. ކޮވިޑް-19 ޖެހިގެން ދެކުނު ކޮރެއާ އިން މަރުވި މީހުންގެ އަދަދު މިހާރު ވަނީ 09 އަށް އަރާފައި.\n5 Aharuge Lofan Kuhjjeh Radio Adu Ahaigen Quran Hithudhas Koffihttps://t.co/YDzFNN2z9Y\nސިންގަޕޫރް އިން އަނެއްކާވެސް އިތުރު މީހަކަށް ކޮވިޑް-19 ޖެހިއްޖެ. މިހާރު ސިންގަޕޫރް އިން ބަލި ޖެހުނު މީހުންގެ އަދަދު ވަނީ 90 އަށް އަރާފައި.\nDhondhari Aai Behunu Meehaku Hayyarukohfihttps://t.co/PhDu0USiSP\nDhuniyeyge 70 Insahtha Meehunnah Covid-19 Jehidhaanehttps://t.co/wRaVBSfmuJ\nކޮވިޑް-19 އަށް ދޭން ބޭނުން ކުރާ އެއްވެސް ބޭހެއްގެ ސްޓޮކް މަދުނުވާ ކަމަށާއި ބޭނުންވާ ވަރަށް ބޭސް ލިބެން ހުންނާނެ ކަމަށް ފުޑް އެންޑް ޑްރަގް އެޑްމިނިސްޓްރޭޝަން އިން ބުނެފި.\nކޮވިޑް-19 ގެ ސަބަބުން މިއަހަރު ދުނިޔޭގެ ހުރިހާ ގައުމަކަށް ވެސް ލިބޭނެ އާމްދަނީ ދަށަށް ދާނެ ކަމަށް ތަޖުރިބާކާރުން ބުނެފި. ޗައިނާގައި ކޮވިޑް-19 ފެތުރެން ފެށިތާ ދެމަސް ދުވަސް ވީއިރުވެސް ދުނިޔޭގެ ހިއްސާގެ ބާޒާރަށް ނާރާވަރުގެ ލޮޅުމެއް ފާއިތުވި ހަފްތާގައި ދެކުނު ކޮރެއާ އާއި އިޓަލީގައި ކޮވިޑް-19 ފެތުރެން ފެށުމުން ވަނީ އަރާފައި. މިހާރު ހިއްސާގެ ބާޒާރުތަކުގައި އަގުތައް ދަނީ ވަރަށް ބޮޑަށް ވެއްޓެމުން. ތަޖުރިބާކާރުން ބުނާ ގޮތުގައި ހިއްސާގެ ބާޒާރުތަކުގައި އަގުތައް ދަށަށް ދަނީ ދުނިޔެއަށް ކޮވިޑް-19 ފެތުރިގެން ދިއުމުގެ ބިރު ބޮޑުވާން ފެށުމުން.\nOperation Ah Fahu Munavvar Ge Haalu Ahnanee Rangalhu Vamunhttps://t.co/3mtSxI7jac\nއީރާނާއި އިޓަލީއަށް ދަތުރު ކުރުމުގައި ސަމާލުވުމަށް އަންގާ އެމެރިކާ އިން ދެވަނަ ދަރަޖައިގެ އެލާޓެއް ނެރެފި. އެލާޓްގައި ވަނީ އުމުރުން ދުވަސްވީ މީހުންނާއި ސިއްހީ މައްސަލަތަކަށް ފަރުވާ ހޯދަމުންދާ މީހުން އެގައުމުތަކަށް ދަތުރު ނުކުރަން އެދިފައި. އަދި އެގައުމުތަކަށް ދަތުރު ކުރާ މީހުން ވެސް ބަލި މީހުންނާއި ބައްދަލު ނުކުރުމަށާއި ގިނައިން އަތް ދޮވުމަށް އެލާޓްގައި އެދިފައިވޭ.\nދެކުނު ކޮރެއާ އިން އިތުރު 60 މީހަކު އަނެއްކާވެސް ކޮވިޑް-19 އަށް ޕޮޒިޓިވް ވެއްޖެއެވެ. ދެކުނު ކޮރެއާގެ ސެންޓާސް ފޯ ޑިސީސް ކޮންޓްރޯލް އެންޑް ޕްރެވެންޝަން އިން ބުނީ މިހާތަނަށް އެގައުމުން 893 މީހަކު ބައްޔަށް ޕޮޒިޓިވް ވެފައިވާ ކަމަށް.\nBREAKING NEWS: Bali Jehunu Meehunge Adhadhu 80000 Ah Araifi, 2698 Ah Meehun Maruvejjehttps://t.co/1l3fZ4YCtg\nGina Adhadheh Ge Masthvaathakehchaai Eku Lanka In2Dhivehin Hayyarukohfihttps://t.co/u2FkFrdwZL\nކޮވިޑް-19 އާއި ގުޅިގެން މިއަދު ލިބުނު ޚަބަރުތަކަށް ބަލާއިރު އީރާންގެ އަވައްޓެރި ގައުމުތަކަށް ވައިރަސް ފެތުރެން ފެށިކަން މިއަދު ވަނީ ފާހަގަ ކުރެވިފައެވެ. މެދުއިރުމަތީގެ ގިނަ ގައުމުތަކަށް ކޮވިޑް-19 ގެ ބިރުވެރިކަން އަންނަނީ ބޮޑުވަމުންނެވެ. ކޮވިޑް-19 ފެނުނު ގައުމުތަކުގެ އަދަދު މިއަދު ވަނީ 37 އަށް އަރާފައެވެ.\nLIVE: Dhuniye Ah Covid-19 Fethurigen Hingaidhaane Kamuge Biru Boduvaneehttps://t.co/sRhsPJwOUq\n— Vaguthu Online (@VaguthuOnline) February 23, 2020\nއިޓަލީވިލާތުން ވެސް ކޮވިޑް-19 ޖެހޭ މީހުންގެ އަދަދު އަންނަނީ ކޮންޓްރޯލެއް ނެތި އިތުރު ވަމުންނެވެ. ބަލި ޖެހުނު މީހުންގެ އަދަދު މިހާރު ވަނީ 200 ފަހަނައަޅައި ގޮސްފައެވެ.\nCovid-19: Bali "Fathuraa Meehaa" Kashavaru Nukurevigen Italy Haaskamuge There Ahhttps://t.co/JjIimuLyUO\n— Vaguthu Online (@VaguthuOnline) February 24, 2020\nރާއްޖެ އިން މިއަދު ފާހަގަ ކުރެވުނު ޚަބަރުތަކަށް ބަލާއިރު އެންމެ ފާހަގަ ކުރެވުނު އެއް ޚަބަރަކީ ކުރީގެ ރައީސް އަބްދުﷲ ޔާމީންގެ އިސްތިއުނާފް ޝަރީޢަތުގެ އަޑުއެހުމެއް މިއަދު ބޭއްވި ޚަބަރެވެ.\nBREAKING NEWS: Yameen Ge Faraathun 75 Nukuthaa Eh High Courtah Husha Alhaifi https://t.co/sUeMEbtY9p\nއޭގެ އިތުރުން ޔާމީނާއި ހޯމް މިނިސްޓަރ އިމްރާން ޑީލެއް ހަދަން އުޅޭކަމަށް ކަރެކްޝަނަލް ސާވިސްގެ ކުރީގެ ވެރިޔާ އަބްދުﷲ މުނާޒް މިރޭ ވަނީ ތުހުމަތުކޮށްފައެވެ.\nImran Aai Raees Yameen Deal Eh Hadhan Ulhey Kamah Thuhumath Kohfihttps://t.co/cMyZTkXo1c\nފެބުރުއަރީ 25, 2020 08:30\nޢަރަބި ޔަޔަނިސްޓުންނާއި އިޔޫރަޕް ގެ ޒަޔަނިސްޓުންނަށް ގެއްލުމާއި ހަލާކު މިންވަރު ކުރައްވާށި އާމީން އެ2ބަޔަކީ އެއް ބަޔަކު އަނެއް ބައެއްގެ ވާގިވެރިން ފަލަސްޠީންގެ މައްސަލައިގަ ވެސް އެންމެ ނުބާ ހަދަމުންދާ މީހުން !\nކަލެއަށް އެއްވެސް ގެއްލުމެއް ނުލިބޭށި\nފެބުރުއަރީ 25, 2020 09:38\nއަރަބި ގައުމުތަކަށް ކޮން ނުރައްކަލެއް ވާނީ؟ ނުރައްކާވާނީ އިޒްރޭލަކަށްނު\nފެބުރުއަރީ 25, 2020 10:41\nއަްރަބި ގައުމުތަކާއި ޔޫރަޕަށް ކޮވިޑް ފެތުރިއްޖެނަމަ އެންމެ ބޮޑު ނިކަމަތިކަމެއް އަންނާނީ ދިވެހިރާއްޖެ އަށް ، ޔޫރަޕަކީ ރާއްޖޭގެ ރިސޯޓްތަކުގެ މައިލޭނާރު ، ވެރީ ސޭޑް


Ibu aa Faisal huriha rashakah, mee record eh! | Mihaaru\nއިބޫ މިއަދު ދ. އެނބޫދުއަށް ވަޑައިގެން ކުޑަކުއްޖެއްގެ ގައިގައި ފިރުމާއްލަވަނީ. - ފޮޓޯ: އެމްޑީޕީ\nއިބޫ އާއި ފައިސަލް ހުރިހާ ރަށަކަށް، މިއީ ރިކޯޑެއް!\n17 ސެޕްޓެމްބަރ 2018 - 11:28 34 comments\nއިދިކޮޅު ކޯލިޝަންގެ ރިޔާސީ ކެންޑިޑޭޓު، އިބްރާހިމް މުހައްމަދު ސޯލިހް (އިބޫ) މިއަދު ދ. މާއެނބޫދު އަށް ވަޑައިގަތުމާ އެކު، މި އަހަރުގެ ރިއާސީ އިންތިޚާބުގެ ކެމްޕޭންގައި، އިދިކޮޅު ކޯލިޝަންގެ ކެންޑިޑޭޓް އިބްރާހީމް މުހައްމަދު ސޯލިހް (އިބޫ) އާއި އޭނާގެ ރަނިންމޭޓު ފައިސަލް ނަސީމް، ރާއްޖޭގައި މީހުން ދިރިއުޅޭ ހުރިހާ ރަކަށް ވަޑައިގަތީ އެވެ.\nމިހާރު ރާއްޖޭގައި މީހުން ދިރިއުޅޭ 187 ރަށަށް އިބޫ އާއި ފައިސަލް މި ވަޑައިގަތީ ދެ ބޭފުޅުންނަށް ރަށްތައް ބައްސަވާލައްވައިގެންނެވެ. އަދި ބައެއް ރަށްތަކަށް ދެ ބޭފުޅުން އެކުގައި ވެސް ވަޑައިގަތެވެ. ދެ ބޭފުޅުންގެ ކެމްޕެއިން ޓީމުން ބުނާ ގޮތުގައި މިއީ ދެ ލީޑަރުން ހެއްދެވި ރިކޯޑެކެވެ.\nއިބޫ މިއަދު ދ. މާއެނބޫދޫ ރައްޔިތުންނާ ބައްދަލު ކުރައްވައި ވާހަކަ ދައްކަވަނީ. ފޮޓޯ: އެމްޑީޕީ\nމިފަހަރުގެ ކެމްޕޭންގައި 100 އަށް ވުރެ ގިނަ ރަށަށް އިބޫ ވަޑައިގެންފި އެވެ. އަދި ފައިސަލް 80 އަށް ވުރެ ގިނަ ރަށަށް ވަޑައިގެންނެވި އެވެ.\nއިބޫ އާއި ފައިސަލަކީ، މި ފަހަރުގެ ރިޔާސީ އިންތިހާބުގެ ކެމްޕެއިނަށް ހުރިހާ ރަށަކަށް ވަޑައިގެންނެވި ހަމައެކަނި ދެ ބޭފުޅުންނެވެ. އެ ދެ ބޭފުޅުންނާ ވާދަކުރައްވާ ރައީސް އަބްދުﷲ ޔާމީނާއި އެ މަނިކުފާނުގެ ރަނިންމޭޓު ޑރ. މުހައްމަދު ޝަހީމް އަލީ ސައީދު ހުރިހާ ރަށަކަށް ވަޑައެއް ނުގެންނަވަ އެވެ.\nއިބޫ މިއަދު ދ. މާއެނބޫދުއަށް ވަޑައިގެން، އިދިކޮޅު ސަޕޯޓަރުންނާ ބައްދަލު ކުރައްވަނީ. - ފޮޓޯ: އެމްޑީޕީ\nމާއެނބޫދޫގައި ތިބި އިދިކޮޅު ސަޕޯޓަރުންނާ ބައްދަލު ކުރައްވައި އިބޫ ވިދާޅުވީ އޭނާ އާއި ފައިސަލް، އެއް ފަހަރަށް ވުރެ ގިނަ ފަހަރު ބައެއް ރަށްރަށަށް ވަޑައިގެންފައިވާނެ ކަމަށެވެ. ނަމަވެސް، ހުރިހާ ރަށެއް ކަވަރުކޮށް ނިމުނީ މާއެނބޫދޫން ކަމަށް ވެސް އިބޫ ވިދާޅުވި އެވެ.\n"ރާއްޖޭގެ އެކި ކަންކޮޅުތަކުގައި ތިބި ހުރިހާ ރައްޔިތުންނާ އަޅުގަނޑުމެންނާ ބައްދަލު ކުރެވުނީ. އިވެނީ އެއް އަޑެއް. ދައްކަނީ އެއް ވާހަކައެއް. އިންސާފު ގާއިމު ކޮށްދިނުމުގެ ވާހަކަ. ގެއްލިފައިވާ ފައިސާ ހޯދައިދިނުމުގެ ވާހަކަ. އެ ކަންކަން ކުރި ބަޔަކު ހޯދައި ޒިންމާދާރު ކުރާ ވާހަކަ،" އިބޫ ވިދާޅުވި އެވެ.\n"އިދިކޮޅު ކޯލިޝަނުން ނުކުމެ ތިބީ އެ ކަންތައް ރައްޔިތުންނަށް ކޮށްދޭން،"\nމާއެނބޫދު އާއި އެ އަތޮޅުގެ އެހެން ބައެއް ރަށްތަކުގައި ދިރިއުޅޭ ރައްޔިތުންނަށް، އިދިކޮޅު ވެރިކަމެއްގައި ފުރިހަމަ ކޮށްދެއްވާނެ ބައެއް ކަންކަން ހާމަ ކުރައްވައި އިބޫ ވިދާޅުވީ ރައީސް ޔާމީންގެ ސިޔާސަތަކީ އެންމެން އެއް ތަނަކަށް ޖަމާ ކުރުން ކަމަށެވެ. އެކަމަކު، ރާއްޖެއަކީ ޖަޒީރާ ގައުމަކަށްވާ އިރު، ރާއްޖެ ތަރައްގީވާން ޖެހޭނީ ޖަޒީރާވަންތަ ގޮތަކަށް ކަމަށް އޭނާ ވިދާޅުވި އެވެ.\nރާއްޖޭގެ ރަށްތަކަށް އިބޫ ކުރައްވާ ކެމްޕެއިން ދަތުރުތަކުގައި މިއަދު ފ. އަތޮޅުގެ ގިނަ ރަށްތަކަށް ވަޑައިގަތުމަށް ވަނީ ހަމަޖެހިފަ އެވެ. އަދި ބިލެތްދޫގައި މިރޭ ބޮޑު ޖަލްސާއެއް ބާއްވާނެ އެވެ. އިއްޔެ، އިބޫ ވަނީ ވ. އަތޮޅުގެ ހުރިހާ ރަށަކަށާއި ދ. އަތޮޅާއި ކ. އަތޮޅުގެ ބައެއް ރަށްތަކަށް ވަޑައިގެންފަ އެވެ.\nއިތުރު ލިޔުންތައް އިދިކޮޅު ފަރާތްތައް ދ. އަތޮޅު އަދާލަތު ޕާޓީ ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް ރާއްޖޭގެ ރަށްތައް ދ. މާއެނބޫދޫ ނައިބު ރައީސް ފައިސަލް ނަސީމް\nއިބޫގެ ވެރިކަމުގައި މާޔޫސްވާކަށް ނުޖެހޭނެ: ގާސިމް\nޝައްކު ނުކުރައްވާ، ހުވާ ކުރައްވާނީ އިބޫ: ގާސިމް


“އޯގާތެރި ސަރުކާރު” އެމްޑީޕީގެ ސިޔާސަތު ޤައުމީ ފެންވަރުގައި އިފްތިތާޙް ކޮށްދެއްވައިފި – Maldivian Democratic Party\n“އޯގާތެރި ސަރުކާރު” އެމްޑީޕީގެ ސިޔާސަތު ޤައުމީ ފެންވަރުގައި އިފްތިތާޙް ކޮށްދެއްވައިފި\nދިވެހި ރައްޔިތުންގެ ޑިމޮކްރެޓިކް ޕާޓީގެ ރިޔާސީ ކެންޑިޑޭޓް ރައީސް މުހައްމަދު ނަޝީދު، “އޯގާތެރި ސަރުކާރު” އެމްޑީޕީގެ ސިޔާސަތު މިއަދު (16 އޮގަސްޓް 2013) ރ.ދުވާފަރުގައި އިފްތިތާޙު ކޮށްދެއްވައިފިއެވެ.\nސިޔާސަތު އިފްތިތާޙް ކުރުމަށް ބޭއްވި ރަސްމިއްޔާތުގައި ވާހަކަފުޅު ދައްކަވަމުން ރައީސް ނަޝީދު ވިދާޅުވި ގޮތުގައި ކޮންމެ ޕާޓީއަކުންވެސް ފަސް އަހަރު ދުވަހުގެ ސިޔާސަތުތައް ރައްޔިތުންނަށް އޮޅުންފިލުވައިދޭންޖެހޭނެ ކަށާއި އެއީ ސިޔާސީ ޕާޓީތަކުން ކުރަން ޖެހޭ އެންމެ މުހިއްމު އެއްކަންްތަކެވެ. އަދި އެމަނިކުފާނު ފާހަގަކުރެއްވި ގޮތުގައި 2008 ވަނަ އަހަރާ ޖެހެންދެން ޒަކާތު ފައިސާ ފިޔަވާ އިތުރު އެއްވެސް އެހެން އެހީތެރިކަމެއް އުސޫލެއްގެގޮތުން ރައްޔިތުންނަށް ފޯރުކޮށްދީފައެއް ނުވެއެވެ. އެހެނަސް އެމްޑީޕީއަށް އެންމެ މުހިއްމު އެއްޗަކީ އޯގާތެރިކަމާއި އާޅާލުން ކަމަށް ވިދާޅުވަމުން އެމްޑީޕީ އުފެދުމުގެ ސިއްރަކީވެސް އޯގާތެރިކަން ކަން ވަނީ ހާމަކޮށްދެއްވާފައެވެ. ހަމައެހެންމެ މިއަދު މިހުށައަޅަނީ ޕާޓީގެ މަރުކާ ސިޔާސަތުކަމަށާއި އެމް.ޑީ.ޕީގެ މަރުކާއަކީ އޯގާތެރިކަމާއި ފަގީރު ކަމުން އަރައިގަނެވޭނެ ގޮތްހޯދުން ކަމަށްވެސް އެމަނުކުފާނު ވިދާޅުވިއެވެ.\nމި ސިޔާސަތުން އިޖްތިމާއީ ރައްކާތެރިކަން ފުޅާކުރެވިގެން ދާނެކަމަށް ފާހަގަ ކުރައްވަމުން ރައީސް ނަޝީދު ހާމަކުރެއްވި ގޮތުގައި ފަސް އަހަރު ދުވަހުގެ ތެރޭގައި 16 ބިލިއަން ރުފިޔާ ހަރަދުކުރެއްވޭނެއެވެ. ހަމައެހެންމެ އެމަނިކުފާނު ދެެކެވަޑައިގަންނަވާ ގޮތުގައި ޕެންޝަނެއް ދޭނަމަ އެލިބުން އެންމެ ހައްގީ އުމުރުން ދުވަސްވީ މީހުންނަށްކަމަށް ރައީސް ނަޝީދު ވިދާޅުވިއެވެ.\nރ. ދުވާފަރުގެ އިތުރުން އިތުރުން ރާއްޖޭގެ އިތުރު 20 ސަރަހައްދެއްގައި ‘އޯގާތެރި ސަރުކާރު’ ސިޔާސަތުވަނީ މިއަދު އިފްތިތާހްކޮށްފައެވެ. މިގޮތުން ކޮންމެ ސަރަހައްދަކުވެސް އެމްޑީޕީގެ ޓީމެއް ވަނީ ސިޔާސަތު ލޯންޗްކޮށްދެއްވުމަށް ވަޑައިގެންފައެވެ. މި 20 ރަށުގައި ބޭއްވި ޙަފްލާގައި މައިގަނޑު ގޮތެއްގައި އަލިއަޅުވައިލައްވައިފައިވަނީ ސިޔާސަތުގައި ހިމެނޭ ވައުދުތަކުގެ މައްޗަށެވެ.\nމިގޮތުން ވާހަކަފުޅު ބިނާކުރައްވައިފައިވަނީ ސަަބްސިޑީ ރައްޔިތުންނަށް ދިނުމަށް ހަމަޖެހިފައިވާ އުސޫލްތަކުގެ މައްޗަށާއި ދުޅަހެޔޮ ސިއްހަތެއް ހުރި ކުދިން ތަރުބިއްޔަތު ކުރުމަށް ކުރައްވާނެކަންތައްތަކުގެ މައްޗަށެވެ. މިގޮތުން 500 މިލިއަން ރުފިޔާ5އަހަރުތެރޭގައި މަތީތައުލީމް ހާސިލް ކުރުމަށް މާލީ އެހީ ލިބިގެން ދާނޭކަން ފާހަގަކުރެއްވިއެވެ. ހުނަރުވެރި ދިވެހި ޒުވާނުންނަށް ފުރުސަތު ހޯދައިދިނުމުގެ މައްޗަށްވެސް އަލިއަޅުވައިލެއްވިއެވެ. އާސަންދައިގެ ހިދުމަތް ފުރިހަމަ ކުރާނޭ ގޮތް ހުރިހާ ދާއިރާއެއްގައިވެސް ރައްޔިތުންނަށް އޮޅުންފިލުވައިދެއްވައިފައިވެއެވެ. ޕެންޝަން ދިނުމުގެ އުސޫލްތަކުގެ ތެރެއަށް އަމިއްލަ މަސައްކަތް ކުރާ މީހުންނަށް ދޭނެ ޕެންޝަން އިތުރުވެގެންދިޔަކަން ފާހަގަ ކުރައްވައިފައިވެއެވެ.


ކިތަންމެ ރަނގަޅަށް ކަންތައް ކުރިޔަސް ބަދަލުގައި ލިބެނީ ކޮޅުކެހި! | Jazeera\tކިތަންމެ ރަނގަޅަށް ކަންތައް ކުރިޔަސް ބަދަލުގައި ލިބެނީ ކޮޅުކެހި! - Jazeera\nހަމްދޫން ރަޝީދު October 27, 2019 217 views0\nތިބާއަށް މޮޅެއް ނުވަތަ ކުރިއެރުމެއް ނުލިބޭ ހާލުވެސް އެހެން މީހުންނާމެދު ވިސްނާ އެމީހުންނަށް ކަންތައް ކޮށްދޭ މީހުން އަހަރުމެންގެ ތެރެއިން ވަރަށް ގިނައެވެ. އާއިލާތެރޭގައެވެ. އެކުވެރިންގެ ތެރޭގައެވެ. މަސައްކަތުގެ މާހައުލުގައެވެ. ސިޔާސީ މައިދާނުގައެވެ. ދޭދޭ ގައުމުތަކުގެ މެދުގައެވެ. އަނެކާއަށް ކިތަންމެ ރަނގަޅަށް ކަންތައްތައް ކޮށްދިނެއްކަމަކު ބަދަލުގައި އެހީތެރިކަމެއް ނުލިބެއެވެ. ބަދަލުގައި ލިބެނީ ކޮޅު ކެއްސެވެ. އަނިޔާއެވެ. ނުވަތަ ފުރައްސާރައާއި މަލާމާތެވެ. މިއީ ދުނިޔެ ދައްކާ ހަގީގަތެކެވެ. ދެކެން ބޭނުން ނުވިޔަސް ފެންނާން އޮތް ކަމެކެވެ.\nމިފަދަ ތަޖުރިބާއެއްގައި އެންމެ ހިތްދަތިވާން ޖެހޭ އެއް ހާލަތަކީ އާއިލާ ތެރެއިން މިފަދަ ކަމެއް ދިމާވުމުންނެވެ. އެއް މަންމައަކާއި ބައްޕައެއްގެ ފުށުން އައެއް ކަމަކު މިކަމުގައި ވަކި އިސްތިސްނާއެއް ނުވެއެވެ. ކިތަންމެ ރަނގަޅަށް ކޮއްކޮ ނުވަތަ ބޭބެ ނުވަތަ ދައްތައަކާމެދު ކަންތައް ކުރިނަމަވެސް، އެމީހެއްގެ ބޭނުން ޖެހޭ ދުވަހު ކުރިން ވީ ޤުރުބާނީ ހަނދާނުން ބީވެދެއެވެ. ބަދަލުގައި އަޅާލުން ނުލިބޭ ހިނދު ވަނީ ބޭކާރެވެ. ލިބެނީ މަލާމާތެވެ. ކޮށްލަނީ އެކަހެރިއެވެ. މިއަށްވުރެ ހިތްދަތިވާނީ ކޮންކަމަކާތޯއެވެ؟ މި ދަންނަވަނީ އާއިލީ ގުޅުމުން ގުޅިފައިވާ ދެމީހެއްގެ ވާހަކައެވެ.\nގިނަ ފަހަރު މިފަދަ ގޮތަކަށް ދެކެވެނީ ކަންކަން ކޮށްދޭއިރު ބަދަލުގައި ހެޔޮ ގޮތެއް ވާނޭކަމަށް ދެކި ކަމެއް ކުރުމުން ކަމަށް ވެދާނެއެވެ. އެހެންކަމުން އެންމެ ރަނގަޅު ގޮތަކީ މީހަކަށް ކަމެއް ކޮށްދޭއިރު ބަދަލުގައި އެއްޗެއް ނުލިބުނަސް ހެޔޮކަމުގައި ވިސްނައިގެން ކަންކަން ކޮށްދިނުމެވެ. އެހީއަކަށް އެދޭ ދުވަހު ބަދަލުގައި އެހީ ވެދީފިނަމަ ތިބާ އެދުވަހު ވީ އެހީތެރިކަން ބަލައިގަތީއެވެ. އެހީ ނުވެއްޖެނަމަ، ތިބާ ކޮށްދިން ކަންތައް މަތިން ހަނދުމަ ނެތީ ކަމަށް ބަލާށެވެ. އެދުވަހު ކޮށްދިން ކަންތައް ނަގައި އެވާހަކަ ނުދައްކާށެވެ. އެހެން ވެއްޖެނަމަ އެވާނީ 'ކަލަ ގޮވުމަށެވެ'. އެކުވެރިކަމާއެކު ކުރިޔަށް ދާށެވެ. ކޮންމެވެސް ދުވަހަކުން އެކަން އަނެކާއަށް ވިސްނި ތިބާއާ ދެމެދު ކުރެވުނު ގޮތާ މެދު މާފަށް އެދޭނެއެވެ. އެ ދުވަހަކުން ތިބާގެ މުހިންމުކަން އޭނާއަށް ވިސްނޭނެއެވެ.\nކަމެއް ކޮށްދިނުމުން އޭގެ ބަދަލުގައި އެހެން މީހުން ކަންތައް ކުރާ ގޮތަކުން ތިބާގެ އުޅުމަށް ބަދަލު އައުމަކީ އާންމު ކަމެކެވެ. އަނެކާއާމެދު ދެކޭ ގޮތް ބަދަލު ވުމަކީ އިންސާނީ ތަބީޢަތުގައިވާކަމެކެވެ. ނަމަވެސް ބުއްދިވެރިންގެ ގޮތަކީ ވެދިޔަތަން ހަނދާން ނައްތާލާ ކުރިޔަށް ދިޔުމެވެ. ބަދަލުގައި ކޮޅުކެހި ދިން މީހަކާ ނުވަތަ މީހުނާ ގުޅުން ކަނޑާލުމަކީ ވިސްނޭ މީހަކު ކުރާނޭ ކަމެއް ނޫނެވެ.


Dhuvaalaku 25 million rufiyaa salaamaiy koh muassasaathah minivan kuraanan: JP | Mihaaru\nޖުމްހޫރީ ޕާޓީގެ ކޮންގްރެސްގައި އެ ޕާޓީގެ މެމްބަރުންތަކެއް: ރިޔާސީ އިންތިޚާބަށް ޖޭޕީން ވަނީ މެނިފެސްޓޯއެއް އެކުލަވާލާފައި.\nދުވާލަކު 25 މިލިއަން ރުފިޔާ ސަލާމަތްކޮށް، މުއައްސަސާތައް މިނިވަން ކުރާނަން: ޖޭޕީ\n26 ޖޫން 2018 - 15:439comments\nމި އަހަރުގެ ރިޔާސީ އިންތިޚާބު ޖުމްހޫރީ ޕާޓީ އަށް ކާމިޔާބުވެއްޖެ ނަމަ، ދައުލަތުގެ ބަޖެޓުން ދުވާލަކަށް 25 މިލިއަން ރުފިޔާ ސަލާމަތްކޮށް، މުއައްސަސާތައް މިނިވަން ކުރާނެ ކަމަށް އެ ޕާޓީން މިއަދު ބުނެފި އެވެ.\nސެޕްޓެމްބަރު 23، ގައި އޮންނަ ރިޔާސީ އިންތިޚާބަށް އެކުލަވާލާފައިވާ މެނިފެސްޓޯގައި ހިމެނޭ ބައެއް ދާއިރާތަކަށް ކަނޑައެޅި ވައުދުތައް އެ ޕާޓީން މިއަދު ވަނީ އާއްމުކޮށްފަ އެވެ.\nއެ ޕާޓީން އެންމެ ފުރަތަމަ އާއްމުކުރީ ސަލާމަތީ ޚިދުމަތް ފުޅާކޮށް، އަދުލު އިންސާފު ގާއިމްކުރުމުގެ ދާއިރާ އިސްލާހު ކުރުމުގެ ވައުދެވެ.\nގައުމުގެ އަމަން އަމާންކަން ގާއިމްކުރުމަށް ފުލުހުންނާއި ކަރެކްޝަންސާއި ޕްރޮސެކިއުޓަ ޖެނެރަލާއި ޖުޑިޝަރީގެ އިތުރުން ޖުޑީޝަލް ސާވިސް ކޮމިޝަން ސިޔާސީ ނުފޫޒުން އެއްކިބާކޮށް، މިނިވަންކަމާ އެކު ހިނގާނެ ގޮތްތަކެއް ހަމަޖައްސާނެ ކަަމަށް އެ ޕާޓީން ބުންޏެވެ.\nޖޭޕީން ބުނީ އެ ޕާޓީގެ ވެރިކަމެއްގައި، ދައުލަތުން ކުރާ ބޭކާރު ޚަރަދުތަކާއި ކޮރަޕްޝަން ހުއްޓުވާނެ ކަމަށެވެ. އެއާއެކު ދައުލަތުގެ ބަޖެޓުން ދުވާލަކަށް 25 މިލިއަން ރުފިޔާ ސަލާމަތްކޮށް، ރައްޔިތުންނަށް ޚިދުމަތް ކުރުމަށް ޖުމްލަ ހަތް ބިލިއަން، އިތުރުކުރާނެ ކަމަށް ވެސް އެ ޕާޓީން ބުންޏެވެ.\nޖޭޕީން ޖަރުމަނުގައި ބޭއްވި ރަސްމިއްޔާތެއްގައި އެ ޕާޓީގެ އިސް ބޭފުޅުންތަކެއް ބައިވެރިވަނީ.\nސިފައިންނާއި ފުލުހުންގެ އަދަދު އިތުރުކޮށް، ފުޅާކުރުމަކީ ވެސް ޖޭޕީގެ ވިސްނުމެކެވެ.\nޖޭޕީން ބުނީ ސިފައިންނާއި ފުލުހުންގެ ތަމްރީނާއި ވެލްފެއާ ވަރުގަދަކޮށް، ސިޔާސީ ނުފޫޒުން އެއްކިބާ ކުރުމަށްޓަކައި ރައީސް އައްޔަންކޮށް މަޖިލީހުގެ ތިން ބައިކުޅަ ދެ ބައިގެ އަޣުލަބިއްޔަތުން ނޫނީ، ފުލުހުން އެމީހުންގެ މަގާމުން ވަކި ނުކުރެވޭ ގޮތް ހަދާނެ ކަމަށެވެ. އެއާއެކު ވަޒީފާ ގެއްލި ގޮޅި އަށް ލުމުގެ ބިރު ވެސް ފިލުވާނެ ކަމަށެވެ.\nސިފައިންނާއި ފުލުހުންގެ ޚިދުމަތް ފުޅާކުރަން ޖެހޭނީ، ޖުމްހޫރީ ޕާޓީން ބުނި ގޮތުގައި، ގައުމަށް މިއަދު ދިމާވެފައިވާ ނާމާން ކަމުން ސަލާމަތް ވުމަށެވެ.\nޖުމްހޫރީ ޕާޓީގެ މެނިފެސްޓޯގެ ބައިތައް އިއުލާންކުރަން ފެށި އިރު، ރިޔާސީ އިންތިޚާބުގައި އެ ޕާޓީން ވާދަކުރާނެ ކެންޑިޑޭޓަކު އަދި ކަނޑައެއްނާޅަ އެވެ. ރައީސް އަބްދުﷲ ޔާމީނާ ދެކޮޅަށް އިދިކޮޅު ޕާޓީތަކުން ހެދި ކޯލިޝަންގައި ޖޭޕީ ވެސް ހިމެނޭ އިރު ޕާޓީތަކުން މަސައްކަތް ކުރަނީ އިންތިޚާބަށް އެއް ކެންޑިޑޭޓަކު ނެރުމަށެވެ.\nއެކަމަކު އެ މަޝްވަރާތަކުން އަންނަ މަހުގެ 10 ވަނަ ދުވަހާ ހަމައަށް ގޮތެއް ނުނިމިއްޖެ ނަމަ އެ ޕާޓީން އިންތިޚާބަށް ކެންޑިޑޭޓަކު ނެރެން ވަނީ ނިންމައިފަ އެވެ.\nއިތުރު ލިޔުންތައް ސިޔާސީ ޕާޓީ ގާސިމް އިބްރާހިމް ޖުމްހޫރީ ޕާޓީ


ވައްކަންކޮށްދިން އިރު 500% އިތުބާރު ކުރެއްވި! އަނހަ! ވައްކަން ކުރެއްވީތޯ؟ މިދަންނަވަނީ މަނިކުފާނާއި އަޅުގަނޑު ބައިވެރިވި ކަމުގެ ވާހަކަ!\nކްރިމިނަލް ކޯޓުގައި މިއަދު ހެނދުނު ކުރިއަށް ގެންދިއަ ޝަރީއަތުގެ މަޖިލީހުގައި ރައީސް ޔާމީނާއި ދެކޮޅަށް ހެކިބަސްދޭން އަޙްމަދު އަދީބު ޙާޒިރުކުރުމުން ރައީސް ޔާމީނާއި އަދީބުގެ މެދުގަ ދެކެވުނު ވާހަކަތައް ވަރަށް ފޯރިގަދައެވެ.\nޚުލާޞާކޮށްލުމުން މައިގަނޑު ޕޮއިންޓެއް ކަމަށް ފާހަގަކުރެވުނީ "ތިއަ ވިދާޅުވަނީ ވައްކަން ކުރެއްވިން ކަމަށްތޯ؟" ސުވާލު ކުރެވުނު ކަމާއި ޖަވާބުގައި "މިބުނަނީ މަނިކުފާނާއި އަޅުގަނޑު ބައިވެރިވި ކަމުގެ ވާހަކަ! ރާއްޖޭގެ ފަޅުތަކާއި ރަށްތައް ވިއްކައިގެންނާއި ކުއްޔަށް ދީގެން ލިބުނު ފައިސާ މަނިކުފާނުގެ އަމުރުފުޅަށް މަނިކުފާނާ ޙަވާލުކުރި ކަމުގެ ވާހަކަ. އެސްއޯއެފް ކުންފުނީގެ ވެރިންވެސް އެކަންކުރި ވާހަކަ. އެއިރު 500% އަޅުގަނޑަށް އިތުބާރުކުރައްވާ ކަމަށް ވިދާޅުވި" ކަމަށް އަޑުއިވިގެން އައެވެ. އެއިގެ ޖަވާބުގައި "ނޫން ކޮންމެ ކަމެއް އަޅުގަނޑު ބޮލަށް ކަނޑައިނުލާ! އަޅުގަނޑަށް ހަމަ އެއްވެސް ކަމެއް ނޭނގެ. އެމީހުންނަކާ އަޅުގަނޑު ބައްދަލެއްވެސް ނުކުރަން." ކަމަށްވެސް އަޑުއިވިގެން އައެވެ.\nއަދީބްގެ ވާހަކަ ވަރަށް ސާފެވެ. އަދީބު ބުނަމުން ގެންދިއައީ ޕީޕީއެމްއަށް ސަޕޯޓަރުން ދޭ ލާރިކޮޅު އިންތިޚާބު ނިމޭއިރު އޮންނަނީ ހުސްވެ ޕާޓީ ދަރަނިވެރިވެފައި ކަމަށެވެ. އެހެންކަމުން ޕާޓީގެ ފައިސާގެ ކަންކަން ބެލެހެއްޓި ނައިބް ލީޑަރުގެ ހައިސިއްޔަތުން އެއިރު ސަޕޯޓަރުން ދިން ފައިސާ އާއި ޙަވާލުވި ނަމަވެސް އެފައިސާކޮޅު އޮންނަނީ ހުސްވެފައި ކަމަށާއި ވީމާ ޕާޓީއަށް ސަޕޯޓަރުން ދިން ލާރި ހޯދަން ގުޅަން ނުޖެހޭނެ ކަމަށެވެ. އަދި ރައީސް ޔާމީން ތަކުރާރު ކުރައްވައި ގުޅުއްވަމުން ގެންދެވީ އެމްއެމްޕީއާރުސީއަށް ލިބެމުން އައި ފައިސާ ހޯއްދަވަން ކަމަށެވެ.\nއަދީބް ވިދާޅުވީ މި ވާހަކަތައް ދެއްކެވުން ކުށްވެރިވެ އިތުރު ޙުކުމްތައް އިއްވާނެކަން އެނގިވަޑައި ގަންނަވާކަމަށެވެ.\nރާއްޖޭގައި ޕާޓީ ނިޒާމުން ވެރިކަން ކުރަން ފެށީންސުރެ އަމިއްލަ ގުޅި އާއި ޕާޓީ ގުޅި އާއި ސަރުކާރުގެ ގުޅި ވަކިކުރަން އެނގުމުގައި ވަރަށް ބޮޑެތި މައްސަލަތައް އެބަހުރިކަން ދަނީ ފާހަގަކުރެވެމުންނެވެ.\nއަޅުގަނޑުމެންނަށް ދިން އަނިޔާއަށްވުރެ ބޮޑެތި އަނިޔާ އަޅުގަނޑުމެންގެ އަނބިދަރިންނަށް ދިން: ނާޒިމް\nރައީސް ޔާމީންގެ އިތުރު މައްސަލަތަކެއް ތަހުގީގު ކުރަމުންދާ ކަމުގެ ތުހުމަތު!\nރައީސް ޔާމީންގެ އިސްތިއުނާފް އަޑުއެހުންތައް މިމަހު އަށާވީހުގަ ފެށޭނެ!


Ooruge aa vairahakaa eku ithuru balimadukamehge nurakkaa\nއޫރުގެ ވައިރަހަކާއެކު އިތުރު ބަލިމަޑުކަމެއްގެ ނުރައްކާ\nއޫރު ގެންގުޅޭ ތަންތަނުގައި މަސައްކަތް ކުރާ މީހުންގެ ލޭގައި އެ ވައިރަހުގެ އަސަރު އިތުރުވެފައިވާ ކަމަށް އެ ދިރާސާގައި ވަނީ ބުނެފައި. -- ފޮޓޯ: އީޕީއޭ\nބެއިޖިންގް (ޖުލައި 1) - އޫރުގެ ގައިން ފެނިފައިވާ އާ ވައިރަހެއް އިންސާނުންނަށް ފެތުރުމުގެ ނުރައްކާ އިތުރު ވެފައިވާ ކަމަށާއި، އެ ވައިރަސް މުޅި ދުނިޔެއަށް ބަލިމަޑުކަމެއްގެ ގޮތުގައި ފެތުރުމުގެ ފުރުސަތު ބޮޑު ކަމަށް ޗައިނާގެ ސައިންސްވެރިން އިންޒާރު ދީފި އެވެ.\nއޫރު ރޯގާ ދިރާސާ ކުރަމުން ދިޔައިރު، "ޖީ4" ނަމަކަށް ކިއާ އެ ވައިރަހުގެ އާ ބާވަތެއް ފާހަގަ ކުރެވިފައިވާ ކަމަށާއި، އޭގައި ބަލިމަޑު ކަމަކަށް ބަދަލު ވެދާނެ ކަމުގެ ހުރިހާ އަލާމާތެއް ފެންނަ ކަމަށް، ޗައިނާގެ ސައިންސްވެރިން ހުށަހެޅި ކަރުދާހުގައި ބުނެފައިވެ އެވެ.\nއަދި އޫރު ގެންގުޅޭ ތަންތަނުގައި މަސައްކަތް ކުރާ މީހުންގެ ލޭ ގައި އެ ވައިރަހުގެ އަސަރު އިތުރުވެފައިވާ ކަމަށާއި، ބަލިމަޑު ކަމަކަށް ބަދަލުވުމުގެ ކުރިން، އެ މީހުންގެ ހާލަތު ގާތުން ބަލަންޖެހޭ ކަމަށް ވެސް އެ ދިރާސާގައި ބުނެފައި ވެއެވެ.\nމި ދިރާސާ ކުރުމުގައި އިސްކޮށް ހަރަކާތްތެރިވެފައި ވަނީ ޗައިނާ އެގްރިކަލްޗަރަލް ޔުނިވާސިޓީ، ޝެންޑޮންގް އެގްރިކަލްޗަރަލް ޔުނިވާސިޓީ، ދަ ޗައިނީޒް ސެންޓާ ފޮ ޑިޒީޒް ކޮންޓްރޯލް އެންޑް ޕްރިވެންޝަން އަދި ޗައިނީޒް އެކަޑަމީ އޮފް ސައެންސަސް އަދި ޔުނިވާސިޓީ އޮފް ނޮޓިންގްހަމް އިންނެވެ.\nއިންސާނުންގެ މެދުގައި އެޗް1 އެން1 ގެ އާ ސްޓްރެއިން ފެތުރެމުންދާ ކަމުގެ އެއްވެސް އަލާމާތެއް އަދި ނުފެންނަ ކަމަށާ، މިހާރުން މިހާރަށް ބަލިމަޑުކަމެއް ފެތުރުމުގެ ނުރައްކާ ނެތް ކަމަށް ޔުނިވާސިޓީ އޮފް ވޮޝިންގްޓަންގެ ބައޮލޮޖިސްޓަކު ވަނީ ވިދާޅުވެފަ އެވެ.\nމިހާރު މުޅި ދުނިޔެއަށް ފެތުރިފައިވާ ކޮވިޑް-19 އިންސާނުންގެ ހަށިގަނޑަށް އެރީ ވާލުގެ ކިބައިންކަމަށް މާހިރުން ވަނީ ވިދާޅުވެފަ އެވެ.\nބެއިޖިންގައި ކޭސްތައް އިތުރުވެ، ވަދެ ނުކުތުން ލިމިޓް ކޮށްފި\nކޭސްތަކެއް ފެނި ބެއިޖިންގައި ދެވަނަ ރާޅެއްގެ ބިރު


Malhi Futsal Challenge: KH Lions Aai Wanted Ah Hamahama Nimumeh - Vaguthu\nމަޅި ފުޓްސަލް ޗެލެންޖް: ކޭއެޗް ލަޔަންސް އާއި ވޯންޓެޑް އަށް ހަމަހަމަ ނިމުމެއް\nމެޗުގައި ވާދަކުރި ވޯންޓެޑް ޓީމު\nމަޅި މޯލްޑިވްސް އިން އިންތިޒާމުކޮށްގެން ކުޑަހެންވޭރާއި މަސްއޮޑި ސްޕޯޓްސް ކުލަބް ގުޅިގެން މިހާރު ކުރިޔަށްގެންދާ "ޑުޕަ ފިފްޓީން" މަޅި ފުޓްސަލް ޗެލެންޖުގައި ކޭއެޗް ލަޔަންސް އާއި ވޯންޓެޑް ބައްދަލުކުރި މެޗު އެއްވަރުވެގެން ނިމިއްޖެއެވެ.\nކޭއެޗް ލަޔަންސް އާއި ވޯންޓެޑް ބައްދަލުކުރި މެޗު ނިމުނީ 2-2 ގެ ނަތީޖާއަކުން އެއްވަރުވެގެންނެވެ.\nމި މެޗުގައި ކޭއެޗް ލަޔަންސްއަށް ލަނޑުތައް ޖަހައިދިނީ ޝަހީމް އަބްދުލް ގާދިރު އާއި މުހައްމަދު ސިރުހާން އެވެ. ވޯންޓެޑް ޓީމުގެ ލަނޑުތައް ޖަހައިދިނީ މުހައްމަދު ސާދިމް އަބްދުލް ހަންނާނު އާޢި ހުސެއިން އަލީ އަސްވަދު އެވެ. މެޗުގެ މޮޅު ކުޅުންތެރިއަކަށް ހޮވިފައިވަނީ ވޯންޓެޑް ޓީމުގެ ހުސެއިން އަލީ އަސްވަދު އެވެ.\nމެޗުގެ މޮޅު ކުޅުންތެރިޔާއަށް ތްރޮފީ ހަވާލުކުރަނީ\nމި މެޗުގައި ވާދަކުރި ކޭއެޗް ލަޔަންސް ޓީމު\nމުބާރާތުގައި މިއަދު (2021-01-22) ކުޅެން ހަމަޖެހިފައިވާ މެޗުތައް


Iran in Israel ah varugadha inzaareh dheefi | Mihaaru\nސީރިއާ އަށް ހަމަލާ ދޭނެ ކަމަށް އިޒްރޭލުން ވަނީ ބުނެފައި. --ފޮޓޯ:އޭޕީ\nއީރާނުން އިޒްރޭލަށް ވަރުގަދަ އިންޒާރެއް ދީފި\n07 ފެބުރުއަރީ 2019 - 11:47\nތެހެރާން (ފެބްރުއަރީ 7) - ސީރިއާގައިވާ އީރާނުގެ އަމާޒުތަކަށް އިޒްރޭލުން ހަމަލާ ދޭނަމަ "ވަރުގަދަ ރައްދެއް" ދޭނެކަމުގެ އިންޒާރު އިޒްރޭލަށް އީރާނުން ދީފި އެވެ.\nއިޒްރޭލުން ބުނެފައި ވަނީ އެ ގައުމަށް ސަލާމަތީ ގޮތުން އޮތް އެންމެ ބޮޑު ބިރަކީ އީރާން ކަމަށެވެ. އިޒްރޭލުން ދޭތެރެ ދޭތެރެއިން ދަނީ ސީރިއާގައި އީރާން ސިފައިން ގާއިމްވެ ތިބޭ ތަންތަނަށް ހަމަލާ ދެމުންނެވެ. އިޒްރޭލުގައި އެޕްރީލް މަހު އިންތިޚާބު ބާއްވަން ތައްޔާރުވަމުންދާ އިރު ސީރިއާ އަށް ދޭ ހަމަލާތައް ވެސް ދަނީ އިތުރު ކުރަމުންނެވެ.\nސީރިއާގެ ޚާރިޖީ ވަޒީރު ވަލީދު އަލް މުއައްލިމްއާ އެކު ބޭއްވި ބައްދަލުވުމުގައި އީރާނުގެ ނޭޝަނަލް ސެކިއުރިޓީ ކައުންސިލްގެ ސެކްރެޓަރީ އަލީ ޝަމްޚާނީ ވިދާޅުވީ އިޒްރޭލުގެ ހަމާލަތަކުގެ ސަބަބުން ސީރިއާގެ އިސްތިގްލާލަށް ހުރަސް އަޅާ ކަމަށެވެ. އަދި އެއީ އެއްވެސް ގޮތަކުން ގަބޫލް ކުރެވޭނެ ކަމެއް ނޫން ކަމަށް ވިދާޅުވި އެވެ.\n"އިޒްރޭލްގެ އެ އަމަލުތައް އެ ގޮތުގައި ކުރިއަށްދާ ނަމަ އެއާ އެއްވަރުގެ އެކަށީގެންވާ ރައްދެއް އިޒްރޭލަށް ރަނގަޅު ފިލާވަޅަކަށްވާ ގޮތަށް ދޭނަން،" ޝަމްޚާނީ ވިދާޅުވި އެވެ.\nއިޒްރޭލުގެ ބޮޑު ވަޒީރު ބެންޖަމިން ނަތަންޔާހޫ މިދިޔަ މަހު ވަނީ ސީރިއާގައިވާ އީރާނުގެ އަމާޒުތަކަށް ދޭ ހަމަލާތައް ކުރިއަށް ގެންދާނެ ކަމަށް ވިދާޅުވެފަ އެވެ. އަދި ސީރިއާ އިން އީރާން ސިފައިން ފޭބުމަށް ވެސް ވަނީ ގޮވާލައްވައިފަ އެވެ.


ކޯވިޑް-19 : މޮޑޯނާގެ ވެކްސިން ޓެސްޓްކުރުމުގެ ފުރަތަމަ މަރުހަލާ ކާމިޔާބުވެ ވެކްސިން އުފެއްދޭނެކަމުގެ އުއްމީދު ބޮޑުވެއްޖެ ކޯވިޑް-19 : މޮޑޯނާގެ ވެކްސިން ޓެސްޓްކުރުމުގެ ފުރަތަމަ މަރުހަލާ ކާމިޔާބުވެ ވެކްސިން އުފެއްދޭނެކަމުގެ އުއްމީދު ބޮޑުވެއްޖެ\nކޯވިޑް-19 : މޮޑޯނާގެ ވެކްސިން ޓެސްޓްކުރުމުގެ ފުރަތަމަ މަރުހަލާ ކާމިޔާބުވެ ވެކްސިން އުފެއްދޭނެކަމުގެ އުއްމީދު ބޮޑުވެއްޖެ\nއެމެރިކާގެ ކެބްރިޖް ސިޓީގައި ހުންނަ "މޮޑޯނާ"ގެ ފޮޓޯއެއް / ފޮޓޯ: ގެޓީ އިމޭޖަރސް\nއެމެރިކާގެ ބަޔޯޓެކްނޮލޮޖީ ކުންފުންޏެއްކަމަށްވާ މޮޑޯނާއިން ކޯވިޑް-19އަށް ފަރުވާދިނުމަށް އުފައްދާ ވެކްސިން ޓެސްޓްކުރުމުގެ ފުރަތަމަ މަރުހަލާ ކާމިޔާބުވެ، ވެކްސިނެއް އުފެއްދިދާނެކަމުގެ އުއްމީދު ބޮޑުވެފައިވާކަމަށް އެކުންފުނިން ބުނެފިއެވެ.\nމޮޑޯނާއިން ކޯވިޑް-19އާއި ދެކޮޅަށް އުފައްދާ ވެކްސިނަށް ދީފައިވާނަމަކީ އެމް.އާރް.އެން.އޭ-1273 އެވެ. މޮޑޯނާއަކީ ކޯވިޑް-19އަށް ފަރުވާ ދިނުމަށްޓަކައި އިންސާނުންގެ މެދުގައި އެކްސްޕެރިމެންޓަލް ވެކްސިނެއް ޓެސްޓްކުރި ފުރަތަމަ ކުންފުނިތަކުގެ ތެރެއިން އެއް ކުންފުންޏެވެ.\nމި ވެކްސިން ޓެސްޓްކުރުމުގެ "އިންޓެރިމް ފޭސް" ނުވަތަ ފުރަތަމަ މަރުހަލާ ކާމިޔާބުވެފައިވާއިރު، މި ވެކްސިން ޓެސްޓްކުރި ފުރަތަމަ 8 މީހުންގެ ހަށިގަނޑުންވެސް ކޯވިޑް-19 ބަލި ޖައްސާ ނޮވެލް ކޮރޯނާ ވައިރަސްއާއި ދެކޮޅަށް ހަނގުރާމަކޮށްދޭނެ އެންޓިބޮޑީސް ފެނިފައިވާކަމަށް މޮޑޯނާއިން ބުނެފައިވެއެވެ.\nވެކްސިންގެ ޓެސްޓްކުރުމުގެ ފުރަތަމަ މަރުހަލާގެ ތެރެއިން، ކޯވިޑް-19 ޖައްސާ ވައިރަހާ ދެކޮޅަށް ހަނގުރާމަކުރުމަށް ހަށިގަނޑުގެ ދިފާޢީ ނިޒާމް ތަމްރީންކޮށްދިނުމުގައި މި ވެކްސިން އެހީތެރިވެދޭކަން ވަނީ ހާމަވެފައެވެ. އަދި އަސްލު ވައިރަސް އިންފެކްޓްވެފައިވާ މީހުންގެ "އިމިއުން ރެސްޕޯންސް"އާއި ދާދި އެއްގޮތް ކަންތައްތަކެއް ދެނެގަނެވިފަައިވާކަމަށްވެސް މޮޑޯނާއިން ބުނެފައިވެއެވެ.\nއެމް.އާރް.އެން.އޭ-1273 ތަރައްޤީކޮށްފައި ވަނީ ކޮރޯނާ ވައިރަސްގެ "ޖެނެޓިކް ކޯޑް" ނުވަތަ ވިރާސީ ބައެއް މާއްދާތައް ބޭނުންކޮށްގެންނެވެ. މި ވެކްސިން އިންޖެކްޓްކުރުމުން އެއްވެސް ކަހަލަ އިންފެކްޝަނެއް ނުވަތަ ކޯވިޑް-19ގެ ޢަލާމާތެއް ހަަށިގަނޑަކުން ނުފެންނާނެއެވެ. ނަމަވެސް އިންސާނާގެ ދިފާޢީ ނިޒާމު މި ވައިރަހާއި ދެކޮޅަށް ހަރަކާތްތެރިވުމަށް މި ވެކްސިން އެހީތެރިވެދޭނެއެވެ. މި ވެކްސިން ޓެސްޓުކުރުމުގެ މަސައްކަތް މޮޑޯނާއިން ކުރިއަށްގެންދަނީ އެމެރިކާގެ ނެޝެނަލް އިންސްޓިޓިއުޓް އޮފް އެލާރޖީ އިންފެކްޝިއަސް ޑިޒީސަސް އާއި ގުޅިގެންނެވެ.\nމޮޑޯނާއިން ކޯވިޑް-19އާއިދެކޮޅަށް އުފައްދާ ވެކްސިން ޓެސްޓްކުރުމުގެ ތެރެއިން / ފޮޓޯ: އޭ.އެފް.ޕީ\nމި ވެކްސިން ޓެސްޓްކުރުމުގެ މަރުހަލާގައި 45 މީހަކު ބައިވެރިވާއިރު، އެކި މީހުންނަށް ވެކްސިން ޑޯޒްދީފައިވަނީ އެކި މިންވަރަށެވެ.\nއޭގެތެރެއިން ސައިޑް އިފެކްޓްސްތައް ފެނިފައިވަނީ އެންމެ މަތީ ޑޯޒްދިން މީހުންގެ ކިބައިންނެވެ. އަދި ވައިރަސްއާއި ދެކޮޅަށް މަސައްކަތްކުރާ އެންޓިބޮޑީސް އުފައްދާކަން ފާހަގަވެފައިވަނީ 8 މީހުންގެއެވެ. ނަމަވެސް ވެކްސިން ޑޯޒް އެންމެ މަދުން ދިން މީހުންގެ ގައިންވެސް ކޯވިޑް-19އިން ފަސޭހަވެފައިވާ މީހުންގެ ހަށިގަނޑުގައި އެންޓިބޮޑީސް ހުރި މިންވަރާއި ދާދި އެއްވަރެއްގައި އެންޓިބޮޑީސް ހުރިކަން ފާހަގަކުރެވުނުކަމަށް މޮޑޯނާއިން ބުނެފައިވެއެވެ.\nމޮޑޯނާއިން ތަރައްޤީކުރާ ވެކްސިންގެ ފުރަތަމަ މަރުހަލާ ޚާއްސަކޮށްފައި ވަނީ ވެކްސިނުން ހަށިގަނޑަށް އެއްވެސް އަސަރެއް ކުރޭތޯ ބެލުމަށްވުރެ ބޮޑަށް މިއީ ރައްކާތެރި ވެކްސިނެއްތޯ ދެނެގަތުމަށެވެ. ފުރަތަމަ މަރުހަލާގައި ލިބުނު ކުރިއެރުންތަކާއެކު މިއަށްވުރެ ބޮޑުކޮށް ވެކްސިން ޓެސްޓްކުރުމުގެ ކަންކަން ޖުލައިމަހުގެ ތެރޭގައި ފެށުމަށް އެކުންފުނިން މިހާރު ދަނީ ތައްޔާރުވަމުންނެވެ.\nވެކްސިން ޓެސްޓްކުރުމުގެ ފުރަތަމަ މަރުހަލާގެ ތެރެއިން އެއްކުރެވުނު ޑާޓާތަކުން ކޯވިޑް-19އާއި ދެކޮޅަށް ހަނގުރާމަކުރުމުގެ ޤާބިލުކަން އެމް.އާރް.އެން.އޭ-1273 ވެކްސިނަށް ލިބިފައިވާކަން ދެނެގަނެވިފައި ވާއިރު، މި ވެކްސިންގެ "ޕިވޮޓަލް ޓްރައަލްސް" ނުވަތަ ކާމިޔާބުތޯ ބެލުމަށް ހަދާ ޓެސްޓުތަކުގައި ވެކްސިން ޑޯޒްދޭނެ މިންވަރު އިޙްތިޔާރުކުރުމަށްވެސް މިހާރު ފަސޭހަވެގެންދާނެކަމަށް މޮޑޯނާއިން ބުނެއެވެ. ޖުލައިމަހުގެ ތެރޭގައި ވެކްސިން ޓެސްޓްކުރުމުގެ އިތުރު މަސައްކަތްތައް ފެށުމަށް ތައްޔާރުވަމުން ދާއިރު، މި ވެކްސިން ކާމިޔާބުވެއްޖެނަމަ، ބާޒާރަށް ނެރެވޭވަރަަށް ވެކްސިން އުފެއްދޭނެގޮތްތައްވެސް ބަލަމުންދާކަމަށް އެކުންފުނިން ހާމަކޮށްފައިވެއެވެ.\nމޮޑޯނާގެ މި ވެކްސިންގެ ދެވަނަ ފިޔަވައްސާއި ތިން ވަނަ ފިޔަވަހީގެ މަސައްކަތްތަކަށާއި، އެމެރިކާގެ ފުޑް އެންޑް ޑްރަގް އެޑްމިނިސްޓްރޭޝަން، އެފް.ޑީ.އޭގެ ލައިސެންސް ހޯދުމަށް 483 މިލިއަން ޑޮލަރުގެ މާލީ އެހީ ދިނުމަށް އެ ޤައުމުގެ ބަޔޯމެޑިކަލް އެޑްވާންސްޑް ރިސާރޗް އެންޑް ޑިވެލޮޕްމަންޓް އޮތޯރިޓީން ވަނީ އެއްބަސްވެފައެވެ.\nކޯވިޑް-19 : ފާއިތުވި ދެ ދުވަހުވެސް ޕޮޒިޓިވްވި ދިވެހިންގެ އަދަދު ގިނަ


ޔޫތު ފުޓްސަލް މުބާރާތް 2019 – Mikal News\nފާއިތުވި އޮކްްޓޯބަރު މަހު 26 އިން މި ނޮވެމްބަރު3އަށް ފުވައްމުލައް ސިޓީ ސްޓޭޑިއަމްގައި ކުރިޔަށްގެންދިޔަ ފުވައްމުލައް ޔޫތު ފުޓްސަލް މުބާރާތުގެ މިއަދު ކުޅެވުނު ފައިނަލު މެޗު ކާމިޔާބުކޮށް އެފްސީ ދަޑިމަގު މުބާރާތުގެ ޗެމްޕިއަންކަން\nފުވައްމުލައް ސިޓީ ސްޓޭޑިއަމްގައި މިހާރު ކުރިޔަށްދާ ފުވައްމުލައް ޔޫތު ފުޓްސަލް މުބާރާތުގެ ސެމީ ފައިނަލުގެ ފަހު ދެޖާ މިސްކިތްމަގު އެންމެގެ ގުޅުން ޓީމާއި ދޫނޑިގަލޯނާ ޖޫނިއަރ ޓީމު ހޮވިއްޖެއެވެ. ސެމީ ފައިނަލުގައި ވާދަކުރަން ޖެހޭނީ މިދެޓީމެވެ. މިއީ ގްރޫޕް 2\nއެފްސީ ދޫނޑިގަލޯނާއާއި އެފްސީ ދަޑިމަގު ސެމީ ފައިނަލަށް\nމިހާރު ކުރިޔަށްދާ ފުވައްމުލައް ޔޫތު ފުޓްސަލް މުބާރާތުގެ ސެމީ ފައިނަލަށް އެފްސީ ދޫނޑިގަލޯނާއާއި އެފްސީ ދަޑިމަގު ހޮވިއްޖެއެވެ. ގްރޫޕް ސްޓޭޖުގައި އެއް ގްރޫޕެއްގައި ހިމެނުނު މިދެޓީމު ސެމީ ފައިނަލަށް ދިޔައީ އިއްޔެ ކުޅެވުނު ކްއާޓަރ ފައިނަލު މެޗުން މޮޅުވެގެންނެވެ. އަނެއްކޮޅުން\nފުވައްމުލަކު ޒުވާނުންގެ މަރުކަޒުން އިންތިޒާމުކޮށްގެން މިހާރު ކުރިޔަށްގެންދާ ފުވައްމުލައް ޔޫތު ފުޓްސަލް މުބާރާތުގެ ގުރޫޕް ސްޓޭޖް މެޗުތައް ނިމި ކުއާޓަރ ފައިނަލަށް ޓީމުތައް ހޮވިއްޖެއެވެ. ފުރަތަމަ ބުރުން ކަޓައިގެން ދިޔައީ ކޮންމެ ގްރޫޕެއްގެ ވެސް\nފުވައްމުލަކު ޒުވާނުންގެ މަރުކަޒުން އިންތިޒާމުކޮށްގެން މިހާރު ކުރިޔަށްގެންދާ ފުވައްމުލައް ޔޫތު ފުޓްސަލް މުބާރާތުގެ ތިންވަނަ ދުވަހުގެ ކުޅުން ނިމުނުއިރު ގްރޫޕް3އަދި4ގެ ފަހު މެޗުތަކަށް ވަނީ ބާރު ބޮޑުވެފައެވެ. އެއީ\nމިއަދު ފެށި ފުވައްމުލައް ޔޫތު ފުޓްސަލް މުބާރާތުގެ ފުރަތަމަ ދުވަހުގެ މެޗުތަކުން ޒިިކްރާ އިންޓަނޭޝަނަލް ކޮލެޖ(ޒީ-ކޮލެޖް) ޓީމާއި އެފްސީ ދޫނޑިގަލޯނާގެ ޓީމު މޮޅުވެއްޖެއެވެ. މުބާރާތުގެ ފުރަތަމަ މެޗުގައި މިއަދު ހަވީރު 3:30 ގައި ޒީ-ކޮލެޖާއި ދޫނޑިގަލޯނާ ޔޫތު ޓީމު\nމިއަދު ފުވައްމުލައް ސިޓީއިން ކޮވިޑް-19އަށް ޕޮޒިޓިވްވި މީހުންގެ އަދަދު 11 އަށް އިތުރުވެއްޖެއެވެ. މި 11 މީހުގެ ތެރޭގައި ރޭންޑަމް ސާމްޕަލްގެ2މީހަކު ހިމެނިފައިވާއިރު މިއަދުވެސް 100 ރޭންޑަމް ސާމްޕަލުން ނަތީޖާ ލިބިފައެވެ. މިއަދު ޕޮޒިޓިވްވި 11 މީހުންގެ ތެރެއިން ...\nކޮވިޑް-19އަށް މިއަދު ފުވައްމުލައް ސިޓީއިން ޕޮޒިޓިވްވީ6މީހުންނެވެ. މި6މީހުގެ ތެރޭގައި ރޭންޑަމް ސާމްޕަލްގެ މީހަކު ހިމެނިފައި ނުވާއިރު މިއަދުވެސް 100 ރޭންޑަމް ސާމަޕަލް ނެގަޓިވް ނަތީޖާ ލިބިފައެވެ. މިއަދު ޕޮޒިޓިވްވި6މީހުންނަކީ ވެސް ދިވެހިންނެވެ. ނަތީޖާ ...\nމިވަގުތު ސިޔާސީ މަސްރަހުގައި އެންމެ ހޫނުކޮށް ފަޑުކިޔަމުންދާ އެއްބިލުކަމަށްވާ، މުސްލިމަކާ ދިމާއަށް ލާދިނީ މީހެކޭ ބުނުން ކުށަކަށް ހަދަން އެމްޑީޕީގެ ތުޅާދޫ ދާއިރާގެ މެންބަރު ހިސާން ހުސައިން ގާނޫނުލްއުގޫބާތަށް ހުށަހެޅުއްވި އިސްލާހު މަޖިލީހަށް ބަލައިގަތުމާ ދެކޮޅަށް ވޯޓު ދެއްވި އެމްޑީޕީގެ ހަތަރު ...\nފުވައްމުލައް ސިޓީއިން ކޮވިޑް-19 އަށް މިއަދު7މީހުން ޕޮޒިޓިވްވި އިރު އެއިގެތެރެއިން ރޭންޑަމް ސާމަޕްލުން ޕޮޒިޓިވްވި6މީހުން ހިމެނެއެވެ. ނަތީޖާ ލިބުނު ސާމްޕަލްގެ ނިސްބަތުން އިއްޔެ ޕޮޒިޓިވްވެފައިވާ ރޭޓް %3.9 ގައި ހުރިިއިރު މިއަދު މިވަނީ %5.1 އަށް ...\nއިއްޔެ ސަރުކާރުން ހުޅުވާލި ގެދޮރުވެރިކަމުގެ ލޯނަކީ މިހާތަނަށް ރާއްޖޭގައި އެންމެ ކުޑަ އިންޓަރެސްޓް ރޭޓާއެކު ދޫކުރާ ލޯނުކަން ހާމަވެއެވެ. އެގޮތުން އެ ލޯނުގެ އިންޓަރެސްޓް ރޭޓަކީ %6 އެވެ. ގެދޮރުވެރިކަމުގެ ލޯނަކީ އެމީހާ ވިޔަފާރި އުސޫލުން ގެއެއް އެޅުމަށް ދޫކުރާ ލޯނެއް ...


"Leena" mirey Olympus cinema ah | Mihaaru\n"ލީނާ" މިރޭ އޮލިމްޕަސް ސިނަމާ އަށް\n23 ޖުލައި 2019 - 13:342comments\n"ލީނާ" އަކީ ރާއްޖޭގައި ކުރިން ހިނގާފައިވާ މަރުގެ ހާދިސާއަކުން އިންސްޕަޔާވެގެން އަހުމަދު ޒަރީރު ލިޔެފައިވާ ސްކްރީންޕްލޭއަކަށް ހަދާފައިވާ ފިލްމެކެވެ. ފިލްމުގެ މަންޒަރުތައް ނަގާފައި ވަނީ އއ. އުކުޅަހުގަ އެވެ.\nމިރޭ "ލީނާ" ޕްރިމިއާ ކުރާ އިރު މުއާ ބުނީ ފިލްމަކީ ބެލުންތެރިން ގަޔާވާ ކަހަލަ ޝައުގުވެރި އަދި ރީތި ފިލްމަކަށް ވާނެ ކަމަށެވެ. އަދި ފިލްމު ފުރިހަމަ ފިލްމަކަށް ހަދަން އޭނާ އާއި ޓީމުން ވަރަށް މަސައްކަތްކޮށްފައި ހުންނާނެ ކަމަށް ބުންޏެވެ.\nއޮލިމްޕަހުގައި "ލީނާ" ގެ 15 ޝޯ ދައްކަން ޓާގެޓްކޮށްފައިވާ އިރު، ފިލްމުގެ ޓިކެޓް އަންނަނީ ވިއްކަމުންނެވެ. އަދި ފިލްމަށް ރަނގަޅު ތަރުހީބެއް ވެސް ލިބެމުން އަންނަ ކަމަށް މުއާ ބުންޏެވެ.\nއޭނާ ބުނި ގޮތުގައި "ލީނާ" ރާއްޖޭގެ ވީހާ ގިނަ ރަށްރަށުގައި ވެސް ދައްކަން މަސައްކަތް ކުރާނެ އެވެ.\n"ލީނާ" އަކީ އޮލިމްޕަހަށް މި އަހަރު ގެންނަ7ވަނަ ފިލްމެވެ. އެންމެ ފަހުން އެޅުވި ފިލްމަކީ ޑާކް ރެއިން އެންޓަޓައިންމަންޓްގެ ކޮމެޑީ ފިލްމު "މާމުއި" އެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ ޑައިރެކްޓަރު އަހުމަދު ނިމާލް އޮލިމްޕަސް ސިނަމާ އެކްޓްރެސް މަރިޔަމް އައްޒަ


EURO ge hiyydhathi haadhisaa ah fahu Eriksen furathama faharah thamreenu thakah - One Online\nއެރިކްސަން އޯބީގެ ތަމްރީނު ފެސިލިޓީގައި --- ފޮޓޯ/ ޓްވިޓާ\nޔޫރޯ 2020ގައި މެޗު ތެރެއިން ހާޓް އެޓޭކެއް ޖެހިގެން ދަނޑު މައްޗަށް ވެއްޓުނު ކްރިސްޓިއަން އެރިކްސަން، އެ ހާދިސާއަށްފަހު ފުރަތަމަ ފަހަރަށް ތަމްރީނުތައް ހަދަން ފަށައިފިއެވެ.\nޑެންމާކުން ޔޫރޯ 2020 ގައި ފިންލޭންޑާ ދެކޮޅަށް ކުޅުނު މެޗުގައި ޑެންމާކުގެ އެރިކްސަން ކާޑިއެކް އެރެސްޓެއްގައި ދަނޑު މައްޗަށް ވެއްޓުން ވެގެން ދިޔައީ މުޅި ފުޓުބޯޅަ ދުނިޔެ "ޝޮކް" އަކަށް ދިޔަ ކަމަކަށެވެ. މެޗު އިމަޖެންސީގައި މެދު ކަނޑާލައި ގިނަ ކަންތައްތަކެއް ހިނގައި ދިޔައެވެ. ކުޅުންތެރިންނާއި ބަލަން ތިބި އެންމެންނަށްވެސް ނަފުސާނީ އަސަރުތަކެއް އެކަމުގެ ސަބަބުން ކޮށްފައިވެއެވެ. މެޗުގެ ބާކީ ބައި އެރޭ ކުޅުނީ އެރިކްސަންގެ ހާލު ރަނގަޅުވަމުން އަންނަކަމުގެ ޔަގީންކަން ލިބުމުންނެވެ.\nހިތަށް އައިސީޑީއެއް ލައްވައި، 29 އަހަރުގެ އެރިކްސަން މިދިޔަ އޯގަސްޓް މަހު އެނބުރި އަސްލު ކްލަބު އިޓަލީގެ އިންޓަ މިލާނަށް ދިޔަ ނަމަވެސް، އިޓަލީ ލީގުގެ އުސޫލުތައް އޮންނަ ގޮތުން އެރިކްސަން އަށް އިންޓައަށް ކުޅެވޭނެ ގޮތެއް ނުވިއެވެ. ސެރެއާ އޭގެ ޓެކްނިކަލް ސައިންޓިފިކް ކޮމިޓީން ބުނެފައި ވަނީ އަލުން ކުޅެން ބޭނުން ނަމަ ހިތަށް ލައްވާފައިވާ އައިސީޑީ ނަގަން ޖެހޭނެ ކަމަށެވެ. އެހެންނަމަވެސް އެކަމަށް އިތުރު މަޝްވަރާތައް އަންނަނީ ކުރަމުންނެވެ.\nއިޓަލީގައި ކުރިއަށް ދެވެން ނެތް ނަމަވެސް އެރިކްސަން ފުޓުބޯޅަ ދޫކޮށްލަން އަދި ވިސްނާފައެއް ނުވެއެވެ. ޔޫތު ލެވެލްގައި އޭނާ އެންމެ ފުރަތަމަ ކުޅުނު ކްލަބް، ޑެންމާކްގެ އޮޑެންސީ ބޯލްޑްކްލުބް (އޯބީ)ގެ އެހީތެރިކަމާއެކު އޭނާ ފަރިތަކުރުންތަކަށް ނުކުތީ އެކަންޏެވެ. އެރިކްސަން ވަނީ އިއްޔެ އޯބީގެ ޓްރެއިނިން ދަނޑުގައި އިންޑިވިޖުއަލް ޓްރެއިނިންތައް ފަށައިފަ އެވެ.\nއޯބީގެ އޮފިޝަލަކު ޑެންމާކުގެ މީޑިއާ އަކަށް ދިން އިންޓަވިއުއެއްގައި ބުނެފައިވަނީ އެރިކްސަންގެ އެދުމާ އެކު އެ ކްލަބްގެ ޓްރެއިނިން ސެންޓަރާއި ދަނޑުގައި އެރިކްސަންގެ އިންޑިވިޖުއަލް ޓްރެއިނިންތައް ކުރިއަށް ގެންދަން ފުރުސަތު ދީފައިވާ ކަމަށެވެ. އަދި އެރިކްސަން އަކީ ޓްރެއިނިން ސެންޓަރުގެ ކައިރީގައި ދިރިއުޅޭ ކުޅުންތެރިޔަކަށް ވެފައި، އެ ކޮމިއުނިޓީ އަކީ އެރިކްސަންއަށް "ހޯމް" ގެ އިހުސާސް ކުރެވޭނެ ކޮމިއުނިޓީ ކަމަށްވެސް ކްލަބުން ބުނެފައިވެއެވެ.\nގުޅޭ ޓެގު ފުޓްބޯޅަ ޔޫރޯ 2020 ޑެންމާކް


Olymic games ge raajjeyge chef de mission akah Munthagim\nއޮލިމްޕިކް ގޭމްސްގައި ރާއްޖޭގެ ޗެފް ޑި މިޝަނަކަށް މުންތަގިމް\n19 ޖުލައި 2021 - 15:06:34\nއަންނަ ހުކުރު ދުވަހު ރަސްމީކޮށް ފަށަން ހަމަޖެހިފައިވާ އޮލިމްޕިކް ގޭމްސްގައި ރާއްޖޭގެ ޗެފް ޑި މިޝަނަކަށް، އެތުލެޓިކްސް އެސޯސިއޭޝަންގެ ޖެނެރަލް ސެކްރެޓަރީ އަހްމަދު މުންތަގިމް ހަމަޖައްސައިފި އެވެ.\nޖަޕާނުގެ ވެރިރަށް، ޓޯކިޔޯގައި ބާއްވާ އޮލިމްޕިކް ގޭމްސް އަށް ރާއްޖޭގެ ކޮންޓިންޖެންޓް މިއަދު ވަނީ ފުރައިފަ އެވެ.\nމުންތަގިމް އަކީ އިންޓަނޭޝަނަލް ގޭމްސްތަކާއި މުބާރާތްތަކުގެ ތަޖުރިބާ ހުރި ބޭފުޅެކެވެ. ނާޕާލްގައި 2019 ގައި ބޭއްވި ސައުތު އޭޝިއަން ގޭމްސްގައި އެތުލެޓިކްސްގެ އިންޓަނޭޝަނަލް އިސް ޓެކްނިކަލް އޮފިޝަލްގެ މަގާމު އަދާކުރެއްވި މުންތަގިމް ވަނީ އިންޓަނޭޝަނަލް އެކި ރޭސްތަކުގައި އޮފިޝަލްކަން ކުރައްވައިފަ އެވެ.\nމިފަހަރުގެ އޮލިމްޕިކް ގޭމްސްގައި ރާއްޖެއިން ތިން ކުޅިވަރަކުން ހަތަރު އެތުލީޓުން ވާދަކުރެ އެވެ. އެއީ އެތުލެޓިކްސް އިން ދުވުންތެރިޔާ ހަސަން ސާއިދު އާއި ބެޑްމިންޓަން އިން ފާތިމަތު ނަބާހާ އަބްދު ރައްޒާގް އަދި ސްވިމިން އިން އައިޝަތު ސާޖިނާ އާއި މުބާލް އައްޒާމް އެވެ.\nހޮންކޮންގުގައި 2019 ގައި ބޭއްވި ޔޫތު އެތުލެޓިކްސް ޗެމްޕިއަންޝިޕުގެ ގިނަ އިވެންޓުތަކެއްގައި މުންތަގިމް ވަނީ ވަނީ އޮފިޝަލްކަން ކުރައްވައިފަ އެވެ.\nޗެފް ޑި މިޝަންގެ މަގާމު ވެގެންދާނީ ޓޯކިޔޯ އޮލިމްޕިކްސްގެ އިންޓަނޭޝަނަލް ލެވަލްގައި އޭނާ ކުރާ ދެ ވަނަ ތަޖުރިބާ އަށެވެ. ޖާޕާންގައި 2018 ގައި ބޭއްވި އޭޝިއަން ޖޫނިއާ ޗެމްޕިއަންޝިޕުގައި މުންތަގިމް ވަނީ މަސައްކަތް ކުރައްވައިފަ އެވެ. ނަމަވެސް އެއީ ރެފްރީއެއްގެ ހައިސިއްޔަތުންނެވެ.\nޗެފް ޑި މިޝަންގެ ޒިންމާ އަކީ ގޭމްސްގައި ރާއްޖޭގެ އެތުލީޓުންނާއި މުޅި ދިވެހި ކޮންޓިންޖެންޓާ ގުޅޭ ހުރިހާ ކަމެއް ބެލެހެއްޓުމެވެ. އޭގެ ތެރޭގައި ލޮޖިސްޓިކް އާއި ދިވެހި އެތުލީޓުންނާ ގުޅޭ އިދާރީ އެންމެހާ ކަންތައްތަކެއް ވެސް ހިމެނެ އެވެ.


Kalhuvakaru miskiy Male' gai behettumakee Raees Dhivehin ah dhevvi hadhiyaa eh: Shahid | Mihaaru\nކަޅުވަކަރު މިސްކިތް މާލޭގައި ބެހެއްޓުމަކީ ރައީސް ދިވެހިންނަށް ދެއްވި ހަދިޔާއެއް: މިނިސްޓަރު ޝާހިދު\nކަޅުވަކަރު މިސްކިތް -- ފޮޓޯ: ފޮރިން މިނިސްޓަރު އަބްދުﷲ ޝާހިދުގެ ޓްވިޓާ\nސަލްޓަން ޕާކުގައި ހުރި އެ މިސްކިތް ނެގުމަށް ފަހު އެ ތަނުގައި ކުރީ ސަރުކާރުން ވަނީ އައިސް ސްކޭޓްކުރެވޭ ގޮތަށް ވިންޓަ ތީމް ޕާކެއް ހަދާފަ އެވެ. މިނިސްޓަރު ޝާހިދު ކުރެއްވި ޓްވީޓުގައި ވިދާޅުވީ ކުރީގެ ރައީސް އަބްދުﷲ ޔާމީން ނަގާ "އެއްލާލެއްވި" ކަޅުވަކަރު މިސްކިތް މާލޭގައި އަލުން ބެހެއްޓުމަކީ ދިވެހިންނަށް ރައީސް އިބްރާހިމް މުހައްމަދު ސޯލިހު ދެއްވި އަގުހުރި ހަދިޔާއެއް ކަމަށެވެ.\n"[އެއީ] މި ބިމުން އިސްލާމްދީން ފޮހެ ނުލެވޭނެ ކަމުގެ ވަރުގަދަ މެސެޖެއް،" މިނިސްޓަރު ވިދާޅުވި އެވެ.\nއައިސް ސްކޭޓިންރިންކެއް ހަދަން ރައީސް ޔާމީން ނަންގަވާ އެއްލާލެއްވި އާސާރީ ކަޅުވަކަރު މިސްކިތް މާލޭ ބޮޑުގަނޑުވަރު ގޯތިތެރޭ އަލުން ބަހައްޓަވައި ދެއްވުމީ ރާއްޖެ އިސްލާމްވިދުވަހު ރައީސް ޞާލިޙް ދެއްވި އަގުހުރި ހަދިޔާއެއް! މި ބިމުން އިސްލާމްދީން ފޮހެ ނުލެވޭނެ ކަމުގެ ވަރުގަދަ މެސެޖެއް! pic.twitter.com/If4MTB2azR\n— Abdulla Shahid (@abdulla_shahid) November 17, 2020\nކަޅުވަކަރު މިސްކިތް ސަލްޓަން ޕާކުން ނެގުމުން ކުރީ ސަރުކާރަށް ގިނަ ބައެއްގެ ފާޑުކިޔުންތައް އަމާޒުވި އެވެ. އެކަމަކު ފަހުން، ގދ. ތިނަދު އަށް ގެންދަން ނިންމި ނަމަވެސް ސަރުކާރުން ފަހުން އެކަމާ ގުޅޭ މައުލޫމާތު އާއްމުންނާ ހިއްސާއެއް ނުކުރެ އެވެ.\nއެ މިސްކިތް މާލޭގައި އަލުން ބެހެއްޓުމަށް ފަހު މިއަދު ބޭއްވި ހުޅުވުމުގެ ރަސްމިއްޔާތުގައި ކަލްޗާ އެންޑް ހެރިޓޭޖް މިނިސްޓަރު ޔުމްނާ މައުމޫން ވިދާޅުވީ މިއީ ވަރަށް ބޮޑު ކާމިިޔާބީއެއް ކަމަށެވެ. އެ ރަސްމިއްޔާތުގައި ރައީސް އިބްރާހިމް މުހައްމަދު ސޯލިހާއި ދައުލަތުގެ އެހެން އިސްވެރިން ވެސް ބައިވެރިވަޑައިގަތެވެ.\nއަބްދުﷲ ޝާހިދު، ފޮރިން މިނިސްޓަރު ރައީސް އިބްރާހިމް މުހައްމަދު ސޯލިހް ރައީސް އަބްދުﷲ ޔާމީން ކަޅުވަކަރު މިސްކިތް\n19 ކޮމެންޓް, 47 ރިއެކްޝަންސް\nނާދޮގެއް؟ މިއުޅެނީ ކުޑަކުދީން ގެ ލައިބްރަރީގަ ފޮތެެއް ނެތިގެން! ގައުމީ ކުތުހާނާއަކީ ހަމައެކަނި 1980 އަދި 1990 ގެ އަހަރުތަކުގެ ފޮތް ހުރިތަނެއް!\nރައީސް ޔާމީން އެމިސްކިތް ނަގާ އެއްލާލިނަމަ މިއަދު އެ އަލުން ބަހައްޓަން ބެލިއިރު އެ ހޯދާ ނުފެނުނީސް. މިއަދު އެ ބެހެއްޓުނީ އެ ރައްކާތެރިކޮށްފަ ހުރީތީ. މިސްކިތް ހުރި ތަނުން ނެގީމަ ދީނަށް އިހާނެތިކޮށް ހިތުނުނަމަ އެއަށްވުރެ ބޮޑު ތަނަވަސް މިސްކިތެއް އަޅާ ދީނަށް މާ ބޮޑަށް ނަސްރު ދިން. ރާއްޖެ އިސްލާމްވީ ދުވަހަށް މިހާރު ތިޔަ ހުތުރު އެރުވީ ބަންގިނުގޮވާ މިސްކިތެއް ބަހައްޓައިގެން. އެއީ ދިވެހި ތަރިކައެއް އެކަމު މިހާރު ދީނަށް ނަސްރު ލިބިދެވޭ އެއްޗެއް ނޫން.\nޝުކުރިއްޔާ އިބޫ އެންޑް މެޑަމް. އަޅުގަނޑުމެންގެ ހަދިޔާއަކީ އަޅުގަނދުމެންގެ ޓެކްސްލާރިން ތިގޭ ކުދިންގެ މުސާރަދޭކަން. ނެޕޮޓިޒަމް.\nއިމާމަކީ އެންދެރި ސާހިދު. މިބުނީ ކާޕެޓް ވިތް ލިފްޓް ސާޑު.\nޖެހިގެން އެހާ ބޮޑު މިސްކިތެއް ހުރި ސަފު ނުހެދޭވަރަށް ތަނބުތަކެއް ލާފައި ކުރި މިމިސްކިތުގައި ނަމާދުކުރޭތޯ! އިމާމް އަކީ ކާކުތޯ! މިތަނަށް މިސްކިތެކޭ ކިޔަމުތޯ! އަލަށް ރާއްޖޭގައި މިސްކިތެއް ހުޅުވި ރަސްމިއްޔާތެއްގައި ބުރުގާ ނާޅާ ހުރި ވަޒީރަކު ބައިވެރިވީ. ނަމާދުކުރުމެއްވެސްނެތް. މިސަރުކާރު އަށް ނޭންގުނީތަ ރައްޔިތުން ބޭނުވެގެން އުޅެނީ މިހަދިޔާ ނޫންކަމެއް. ކަޅުވަކަރު މިސްކިތުގައި ހަރުކަށި މުއްލާއިން ހިސާރުކޮށް ވަކިން ނަމާދުކުރަންފެށީމާއެތަން ނެގަންޖެހުނީ\nމިޒާތުގެ ޚަބަރުތައް އަހަރުމެން ކިޔައި އުޅުނީ ދިގު 30 އަހަރުގެ ވެރިކަމުގައި. އޭރު ސަރުކާރުން ކޮށްދޭ ކޮންމެ ކަމަކީވެސް ވެރިންގެ ހެޔޮފުޅުކަމުން ދެއްވާ ހަދިޔާއެއް. އަނެއްކާ މާޒީ އަބުރާ އަންނަނީތޯ. ކޮންމެއަކަސް ކަަޅުވަކަރު މިސްކިތް އަލުން ބަހައްޓާނެތަނެއް ހަމަޖައްސަން މާލޭ ރައްޔިތުންގެބަސް ހޯދާ އެއަށް އަމަލު ކުރެއްވީތީ ސަރުކާރަށް ޝުކުރުވެރިވަން.\nކަޅުވަކަރު މިސްކިތް އަލުން ބެހެއްޓުމަކީ ވަރަށް މުހިންމު ކަމެއް... އެހެނަސް ރައީސުން ހަދިޔާ ދެއްވި ވާހަކައަކީ ވަރަށް ބޯދާ ޒަމާނުގެ ކަޓު ވާހަކައެއް.. ރައީސް ދެއްވާނެ ހަދިޔާއެއް ނޯންނާނެ.. ރައީސް ރައްޔިތުންނަށް ހަދިޔާގެ ގޮތުގާ ކަންކަން ކުރުން އަހަރެމެން ނިމުމަކަށް ގެނައީ 2008 ވަނަ އަހަރު..\nނަސީބެއްނު ހަދިޔާއަކައް އިންޑިޔާއައް ނުދިންކަން\nއުނިމާގަސްވެސް އިންދަވައި ދެއްވުން އެދެން.\nތަރިކަ ހިމާޔަތް ކުރުން އެއީ ހުރިހާ ރައްޔަތުންގެ ޒިންމާއެއް.


JSC badhalukuraa bahusgai MDP baiverieh nuvi\nޖޭއެސްސީ ބަދަލުކުރާ ބަހުސްގައި އެމްޑީޕީ ބައިވެރިއެއް ނުވި\nއެމްޑީޕީގެ ޕީޖީ ގުރޫޕުގެ ބައްދަލުވުމެއް -- ފޮޓޯ: އަވަސް އާކައިވް\nޖުޑީޝަލް ސާވިސް ކޮމިޝަން (ޖޭއެސްސީ) މިހާރު އެކުލަވާލެވިފައިވާ ބަދަލު ކުރަން ގާނޫނު އަސާސީ އިސްލާހު ކުރުމަށް ރައްޔިތުންގެ މަޖިލީހުގެ މަހިބަދޫ ދާއިރާގެ އިދިކޮޅު މެންބަރު އަހުމަދު ތޯރިގު ހުށަހަޅުއްވާފައިވާ އިސްލާހަށް މިއަދު ކުރެވުނު ބަހުސްގައި ސަރުކާރު ހިންގާ ކޯލިޝަންގެ މައި ޕާޓީ އެމްޑީޕީން ބައިވެރިއެއް ނުވި އެވެ.\nތޯރިގު ހުށަހެޅުއްވި ބިލުގައި ބުނެފައި ވަނީ ދުނިޔޭގައި ކުރިއަރާފައިވާ ގައުމުތަކެކޭ އެއް ގޮތަށް، ސިޔާސީ ނުފޫޒުން އެއްކިބާވެފައިވެ، މިނިވަންކަމާއެކު މަސައްކަތް ކުރާ ޖުޑީޝަލް ސާވިސް ކޮމިޝަނެއް ކަށަވަރުކުރުމަކީ ކޮންމެހެން ބޭނުންތެރި ކަމެއް ކަމަށެވެ.\nއެ އިސްލާހާ ގުޅޭގޮތުން މިއަދު ކުރެވުނު އިބްތިދާއީ ބަހުސްގައި ވާހަކަ ދައްކަވާފައިވަނީ އިދިކޮޅު ކޯލިޝަންގައި ހިމެނޭ މެންބަރުންގެ އިތުރުން ކާށިދޫ ދާއިރާގެ މެންބަރު އަބްދުﷲ ޖާބިރު އެކަންޏެވެ.\nބަހުސްގައި ވާހަކަ ދައްކަވަމުން ފަރެސްމާތޮޑާ ދާއިރާގެ މެންބަރު ހުސެއިން މުހައްމަދު ލަތީފް ވިދާޅުވީ ރާއްޖޭގެ ޝަރުއީ ދާއިރާގެ މިނިވަންކަން ކަށަވަރު ކުރުމަށްޓަކައި ޖޭއެސްސީގެ އެކުލެވުން ބަދަލުކުރުމަށް 2008 ވަނަ އަހަރުން ފެށިގެން ބޭރުގެ ފަރާތްތައް ހިމެނޭ ގޮތަށް މާހިރުން ތަކުރާރުކޮށް އިލްތިމާސްކޮށްފައިވާ ކަމަށެވެ.\n"ހިތާމައަކީ މިއަދާ ހަމައަށްވެސް އެއިން އެއްވެސް ކަމެއް ތަންފީޒުވެފައިނެތުން ނޫނީ ބަލައިގަނެ، އެކަމަށް އަމަލުކުރެވިފައިނެތުން،" އޭނާ ވިދާޅުވި އެވެ.\nމަޑުއްވަރީ ދާއިރާގެ މެންބަރުން އާދަމް ޝަރީފް އުމަރު ވިދާޅުވީ މި އިސްލާހާއެކު ފަނޑިޔާރުގެ މުގުރުން އިންސާފު ގާއިމުކުރުމުގެ ބިންގާ އެޅިގެންދާނެ ކަމަށެވެ. އަދި އެއީ ތަހުޒީބީ ގައުމުތަކުގައި ޖޭއެސްސީ އެކުލެވިގެންވާ ގޮތްތައް ބަލައިގެން ހުށަހެޅިފައިވާ އިސްލާހުތަކެއް ކަމަށް އޭނާ ފާހަގަކުރެއްވި އެވެ.\n"ޝަރުއީ ނިޒާމަށް މި ސަރުކާރަށް ނުފޫޒު ފޯރުވަން ފުރަތަމަ ޓަކިޖަހާ ދޮރަކީ ޖޭއެސްސީކަމަށް ބުނެ ގިނަ ރައްޔިތުން ދަނީ ކަންބޮޑުވުން ފާޅުކުރަމުން،" އާދަމް ޝަރީފް ވިދާޅުވި އެވެ.\nދެވަނަ ފުރުސަތެއް ހޯއްދަވައިގެން އެ މައްސަލަ ހުށަހެޅުއްވި ތޯރިގު ވަނީ ނިޒާމީ ނުކުތާތައް ނެގުމުގެ ބަދަލުގައި، ބަހުސްގައި ބައިވެރިވެވަޑައިގަތުމަށް އެމްޑީޕީގެ މެންބަރުންގެ ކިބައިން އެދިވަޑައިގެންފަ އެވެ.\nއިދިކޮޅު މެންބަރުންގެ ވާހަކަތަކަށްފަހު އިތުރު މެންބަރަކު ފުރުސަތުތަކަށް އެދިފައިނުވާތީ ނަޝީދު ވަނީ އެ މައްސަލައިގެ އިބްތިދާއީ ބަހުސް ނިމުނީކަމަށް އިއުލާނު ކުރައްވައިފަ އެވެ.\nއަދި މިއަދުގެ ވޯޓު ގަޑީގައި، އެ މައްސަލަ ބަލައިގަތުމާމެދު ގޮތެއް ނިންމަން ވޯޓަށް އަހާނެކަމަށް ވިދާޅުވެފަ އެވެ.\nއެމްޑީޕީ ޕީޕީއެމް ރައްޔިތުންގެ މަޖިލިސް + ޖޭއެސްސީ ޝަރުއީ ދާއިރާ ޕީޕަލްސް ނޭޝަނަލް ކޮންގްރެސް - ޕީއެންސީ ޝަރުއީ ދާއިރާ ރިފޯމް ކުރުން ގާނޫނު އަސާސީ އިސްލާހު ކުރުން


Jeddah in Male ah: Lailathul gadhri vileyrey\nއެޑިޓަރުގެ ނޯޓް: އޯއައިސީގެ ސެކްރެޓަރީ ޖެނެރަލްގެ އިސްގެ މުޝީރު އަދި އެ އޯގަނައިޒޭޝަންގެ ފިކުރީ ގޮފީގެ ވެރިޔާ ޑރ. މުހައްމަދު ޝަހީމް އަލީ ސައީދު "އަވަސް އޮންލައިން" ގައި ގެނެސްދޭ "ޖިއްްދާއިން މާލެއަށް" ސިލްސިލާގެ މަޒުމޫނު ޝާއިއު ކުރާ ރަސްމީ ދުވަހަކީ ހަފުތާގެ ހޯމަ އެވެ. އެ މަޒުމޫން މާދަމާއަށް ހާއްސަވެފައި ވަނީ ދަމުނަމާދުގައި ކިޔާ ދުއާގެ މައްޗަށެވެ. ޖިއްދާއިން މާލެއަށް މި ސިލްސާގެ ބޮޅެއް ވީޑީއޯއާއެކު މިއަދު ޝާއިއު ކުރީ ރޯދަ މަހުގެ ފަހު ދިހަ ފެށިފައިވާތީ އާއި ފަހު ދިހައިގައި ހިމެނޭ "ލައިލަތުލް ގަދްރި"ވިލޭރޭ ގެ ހާއްްސަ ކަމާއި މުހިންމު ކަމުގެ މައްޗަށް ބަލައިލުމަށެވެ.\nރަމަަޟާން މަހުގައި އެންމެ ބަރަކާތްތެރިވެގެންވާ ފަހު 10 އިގެ ދުވަސްތައް ފެށިގެން ގުނަން ފަށާފައިވާއިރު ލައިލަތުލް ގަދްރި ވިލޭރެއަކީ ވެސް ފަހު 10 ގެ ރޭތަކުގެ ތެރެއިން ރެއެއް ކަމަށް ރަސޫލާގެ ހަދީސްފުޅުތަކުން އެނގެ އެވެ. ލައިލަތުލް ގަދްރިވިލޭރޭގެ މާތްކަމާއި މަތިވެރިކަމުގެ ވާހަކަތަކާއި އެރޭ ހުރި ސަވާބާއި ދަރުމައާ ބެހޭ އެތަށް ވާހަކައެއް ޤުރުއާނާއި ސުންނަތުން ސާބިތުވާއިރު އެ ރެއަށް ހާއްސަ ސޫރަތެއް ވެސް ވަނީ ބާއްވާލައްވާފަ އެވެ. ޤުރުއާން ބާއްވާލެއްވީ އެ ރޭގައި ކަމަށް ޤުރުއާންގައި ބަޔާން ކުރައްވާފައިވެ އެވެ.\nއިސްލާމީ މަރުކަޒުގައި ނަމާދު ކުރަނީ: ލައިލަތުލް ގަދުރިވިލޭ ރޭގެ މާތްކަން ހޯދަން ގަަދަ އަޅައި މަސައްކަތް ކުރަންޖެހޭ -- ފޮޓޯ: އަވަސް އާކައިވް\nލައިލަތުލް ގަދްރި ވިލޭރެއަކީ އެއްހާސް މައްސަރަށްވުރެ ހެޔޮކަން ބޮޑު ރެއެއް ކަމަށް ވެސް ޤުރުއާންގައި ވަނީ ބަޔާން ކުރައްވާފަ އެވެ. އެ ރޭގެ އިރު އަރަންދެން ސަލާމް ހުއްޓެވެ. އަދި ޖިބްރީލްގެފާނާއި އެހެން މަލައިކަތުން މާތްﷲގެ އިޒުނަފުޅާއެކު ފައިބައި ވަޑައިގަންނަވަ އެވެ. ބާއްޖަވެރިކަމާއި ރަހުމަތުން ފުރިފައިވާ ރެއެކެވެ.\nބައެއް އިލްމްވެރިން ބުރަވެވަޑައިގަންނަވާ ގޮތުގައި ލައިލަތުލް ގަދްރިވިލޭރޭއަކީ ރަމަޟާން މަހުގެ 27 ވިލޭރޭ އެވެ. ނަމަވެސް އެއީ ޔަގީންވާ ކަމެއް ނޫނެވެ. ﷲ ވަނީ އެ ރޭ ސިއްރުކުރައްވާފަ އެވެ. ލައިލަތުލް ގަދްރި ވިލޭރޭ ވަނީ ފަހު ދިހައެއްގެ އޮނަހިރި ރޭތަކުގަކަން އެއީ ޔަގީންވާ ކަމެކެވެ. ރަސޫލާގެ ހަދީޘްފުޅުތަކުން އެކަން އެނގެ އެވެ.\nލައިލަަތުލް ގަދްރި ވިލޭރެއަކީ ސީދާ ކޮން ރެއެއްކަން ސާފު ނުވި ނަމަވެސް އެ ރޭގެ ސަވާބާއި ދަރުމަ ލިބިގަތުމަށް ރަސޫލާ ވަނީ ބާރު އަޅުއްވައިފަ އެވެ. ސަބަބަކީ އ ރެއަކީ ހިކުމަތްތެރި އެންމެހާ ނިންމުންތައް މާތްﷲ ނިންމަވާ ރޭ ކަމަށް ވެސް ބަޔާން ކުރައްވާފައިވާތީ އެވެ.\nލައިލަތުލް ގަދްރި ވިލޭރޭ ހޯދުމަށް މަސައްކަތް ކުރުމާއި ދުއާކުރުމަކީ ވަރަށް މާތް ކަމެކެވެ. އެ ރޭގެ ހެޔޮކަން ލިބިއްޖެ މީހާއަކީ ބާއްޖަވެރިއެކެވެ.\nރޯދަ މަހާ ރޯއްޖާ ޑރ. މުހައްމަދު ޝަހީމް އަލީ ސައީދު ޖިއްދާއިން މާލެއަށް


"CATS" ge trailer balafintha? – adduLIVE\n"ކެޓްސް" ގެ ޓްރެއިލާ ބަލައިފިންތަ؟\nJul 23, 2019, 08:46 ފާޠިމަތު ނަޒީހާ\nމީގެ 37 އަހަރު ކުރިން އުފެއްދި އިނގިރޭސި މިއުޒިކަލް "ކެޓްސް" އަށް ބިނާކޮށް ގެސްދޭ ގެ ފީޗާ ފިލްމްގެ ޓްރެއިލާ ދައްކާލައިފިއެވެ.\nމި ފިލްމް އެންމެ ހާއްސަވަނީ، މި ފިލްމްގައި ހޮލީވުޑްގެ މަޝްހޫރު އޭ ލިސްޓުގެ ތަރިންތަކެއް ކާސްޓުންގެ ގޮތުގައި ހިމެނޭތީއެވެ. މި ފިލްމްގެ ކާސްޓުންނަކީ، "ޓެއިލާ ސްވިފްޓް"، "ޖެނިފާ ހަޑްސަން"، "ޖޭމްސް ކޯޑެން"، "ޖޫޑީ ޑެންޗް"، "އިދްރީސް އެލްބާ"، "އިއާން މެކްކެލެން"، "ޖޭސަން ޑެރިއުލޯ"، "ރިބެލް ވިލްސަން" އަދި އަލަށް ތަޢާރފްވާ "ފެރެންސެސްކާ ހެއިވާރޑް" އެވެ.\nތިއޭޓާ ޕްލޭއެއްގެ ގޮތުގައި ބްރޯޑްވޭގައި ގެނެސް ދިން މަޝްހޫރު މިއުޒިކަލް "ކެޓްސް" އަކީ، 1981 ގައި އެންޑްރީ ލޮއިބް ވެބާ ގެނެސް ދިން ވަރަށް ކާމިޔާބު ސްޓޭޖް ޕްލޭއެކެވެ. މީގެ ވާހަކަ ބިނާކޮށްފައި ވަނީ ޓީއެސް އެލިއޮޓް ލިޔެފައިވާ ވާހަކަ "އޯލްޑް ޕޮސަމްސް ބުކް އޮފް ޕްރެކްޓިކަލް ކެޓްސް" އަށެވެ.\nމި ފިލްމްގެ ވާހަކަ ދެކެވޭތާ ގިނަދުވަސްތަކަކަށްފަހު "ކެޓްސް" ގެ ޓްރެއިލާ ދައްކާލި ހިސާބުން ހޮލީވުޑްގެ ތަރިންގެ މެދުގައި މި ފިލްމްގެ ވާހަކަ ވަރަށް ގަދަޔަށް ދެކެވުމުން އަންއިރު ބެލުންތެރިންވެސް ފިލްމްގެ ފުރިހަމަކަމާއި ތަފާތުކަމަށް މީސްމީޑިއާގައި ތައުރީފުކޮށްފައިވެއެވެ. ނަމަވެސް ފިލްމްއިން މި ތަރިން ބުޅަލެއްގެ ސިފައިގައި ފެންނަ ސިފައަށް ބައެއް މީހުން ފާޑުކިޔާ ޖޯކުވެސް ޖަހާފައިވެއެވެ.\nމި ފިލްމްގައި ހޮލީވުޑްގެ ތަޖުރިބާކާރު އަދި ހުނަރުވެރި ލަވަކިޔުންތެރި ހިމެނޭއިރު، މިޔުޒިކަލް އެއް ގޮތަށް ގެނެސްދޭ މި ފިލްމްގެ ޓްރެއިލާއިން އެ ތަރިންގެ ހުނަރާއި ވަރަގަދަ ލަވަތައް އެމީހުންގެ އަޑުން އިވިގެންދެއެވެ. އެހެންކަމުން މި ތަރިންގެ އެކްޓިން ފެނިގެންދާ "ކެޓްސް" ގެ ޓްރެއިލާ ހިތްގައިމުވެފައި ވަރަށްވެސް ޝައުގުވެރިއެވެ.\nއޮސްކާ ހާސިލުކޮށްފައިވާ ޓޮމް ހޫޕާ ޑައިރެކްޓްކުރާ މި ފިލްމް ރިލީޒްކުރާނީ މިއަހަރުގެ ޑިސެމްބާރު 20ގައެވެ.